Административният съд – Перник, на основание чл. 218, ал. 1 във връзка с ал. 2 ЗУТ съобщава, че е постъпило оспорване от „Пътнически превози – Перник“ – ЕООД, на Решение № 554, обективирано в протокол № 9 от 18.07.2013 г. на Общинския съвет – гр. Перник, с което е одобрен проект за изменение на подробен устройствен план – план за регулация и план за застрояване на част от кв. 155, 162, 163, 164 и 165 по регулационния план на гр. Перник, кв. Твърди ливади, и кв. 162б и 242 по регулационния план на гр. Перник – ЦГЧ, като: 1. С плана за регулация се заличава улица с о.т. 865-866-90-31-867-129-91-29-45-23-2026 и се създава нова улица с о.т. 865-866-869-9031-867-867а-45-31-129-232-232а-232б-232в-2026 и ново кръгово кръстовище с о.т. 2026-2026а-2026б-2026в. 2. Удължават се трасетата на улици със: а) о.т. 9033-2052-5053 до о.т. 232; б) о.т. 207-2030 до нова о.т. 2030а; в) о.т. 200-201 до о.т. 31; г) о.т. 199-2064 до о.т. 45; д) о.т. 235-9235-605 до о.т. 2064. 3. Променят се границите и номерата на квартали: кв. 162, 163, 164, 155, 165, 242а, и се създават нови квартали с № 6162, 8163, 9164, 7162, 8162, 9165, 9155 и 9014. 4. С плана за застрояване не се променя застрояването в кварталите, предмет на проекта. Решение № 554, обективирано в протокол № 9 от 18.07.2013 г. на Общинския съвет – гр.

Перник, се оспорва в т. 1, 2 и 3 в частта, засягаща ПИ с идентификатор № 55871.506. 157 по КК на гр. Перник. Образувано е адм.д. № 306/2017 г. по описа на Административния съд – Перник. Заинтересуваните лица могат да се конституират като ответници в едномесечен срок от деня на обнародване в „Държавен вестник“ на съобщението за оспорване чрез подаване на заявления до съда, които съдържат: 1. трите имена и адреса, телефон, факс и електронен адрес, ако има такъв – за българските граждани; 2. трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; 3. фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; 4. номер на делото; 5. акта, който се оспорва, и органа, който го е издал; 6. изявление, че заинтересуваното лице желае да бъде конституирано в производството като ответник; 7. подпис на заявителя. Към заявлението се прилагат писмени доказателства, удостоверяващи качеството на заинтересувано лице на заявителя.