Постановление № 25 от 6 февруари 2007 г. за изменение и допълнение на Наредбата за осигурителните каси, приета с Постановление № 89 на Министерския съвет от 2001 г.

ПОСТАНОВЛЕНИЕ № 25 ОТ 6 ФЕВРУАРИ 2007 Г. за изменение и допълнение на Наредбата за осигурителните каси, приета с Постановление № 89 на Министерския съвет от 2001 г. (обн., ДВ, бр. 37 от 2001 г.; изм. и доп., бр. 1 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2 се правят следните изменения: 1. В ал. 1 думите “самоосигуряващи се лица по чл. 4, ал. 3, т. 1, 2 и 4 от Кодекса за социално осигуряване и юридически лица” се заменят с “осигурителите и/или самоосигуряващите се лица”.

2. В ал. 2 думите “физически и/или юридически лица” се заменят с “осигурители и/или самоосигуряващи се лица”. § 2. В чл. 3 ал. 3 се изменя така: “(3) Осигурител, който има наети на работа повече от 50 лица, не може да членува в осигурителна каса.” § 3. В чл. 4 се правят следните изменения и допълнения: 1. В ал. 2 думите “съгласно приложението” се заменят с “по образец съгласно приложението”.

2. В ал. 3: а) в т. 2 след думите “самоосигуряващите се лица” се добавя “основанието за внасяне на здравноосигурителни вноски от физически лица по чл. 40, ал. 5 от Закона за здравното осигуряване”; б) в т. 3 думите “наети по трудово правоотношение” се заменят с “наети на работа”.

3. Създава се ал. 6: “(6) В 7-дневен срок от датата на решението на общото събрание на осигурителната каса за прекратяване дейността на касата в компетентната териториална дирекция на НАП се подава заявление по образец съгласно приложението.” § 4. В чл. 6, ал. 1 думите “въз основа на което управителят на касата вписва или отписва лицата в списъка по чл. 4, ал. 3, т. 2” се заличават. § 5. В чл. 8 се правят следните изменения: 1. В ал. 1: а) точка 2 се изменя така: “2. представя в съответното териториално поделение на НОИ необходимите документи за изплащане на паричните обезщетения и помощите по чл. 1 от Наредбата за изчисляване и изплащане на паричните обезщетения и помощи от държавното обществено осигуряване, приета с Постановление № 364 на Министерския съвет от 2006 г. (ДВ, бр. 1 от 2007 г.), в сроковете, определени в нея;” б) точка 3 се отменя; в) в т. 4 думите “чл. 38 от Закона за облагане доходите на физическите лица” се заменят с “чл. 42 от Закона за данъците върху доходите на физическите лица”.

2. В ал. 3 т. 1 се отменя. § 6. В чл. 11 се създава ал. 3: “(3) Осигурителната каса подава заявление-декларация по утвърден от изпълнителния директор на НАП образец в 3-дневен срок от изтичането на определените в учредителния договор срокове, в които членовете на касата е следвало да внесат дължимите осигурителни вноски и вноските за фонд “Гарантирани вземания на работниците и служителите.” § 7. В заключителната разпоредба се правят следните изменения и допълнения: 1. Наименованието “Заключителна разпоредба” се заменя със “Заключителни разпоредби”.

2. Досегашният параграф единствен става § 1.

3. Създава се § 2: “§ 2. Контролът по изпълнение на наредбата се възлага на Националния осигурителен институт и на Националната агенция за приходите съобразно възложените им дейности.” § 8. Приложението към чл. 4, ал. 2 се изменя така: “Приложение към чл. 4, ал. 2 и 6

Забележка на редакцията: виж приложението в PDF-а на броя

Заключителна разпоредба § 9. Постановлението влиза в сила от 1 януари 2007 г.

Министър-председател: Сергей Станишев

Главен секретар на Министерския съвет: Севдалин Маров