Наредба № 39 от 29 януари 2004 г. за uзuскванuята към водачuте на моторни превознu средства от разлuчнuте категорuи и подкатегории

МИНИСТЕРСТВО

НА ТРАНСПОРТА И СЪОБЩЕНИЯТА

НАРЕДБА № 39 от 29 януари 2004 г. за изискванията към водачите на моторни превозни средства от различните категории и подкатегории

Глава първа

ОБЩИ ПОЛОЖЕНИЯ Чл. 1. Тази наредба определя изискванията към специалната подготовка и личностните качества на водачите на моторни превозни средства (МПС) от категориите и подкатегориите по чл. 150а от Закона за движението попътищата (ЗДвП).

Чл. 2. Водачите на МПС трябва да имат познания, умения и поведение, които им позволяват: 1. да спазват законовите разпоредби относно движението попътищата и по-специално тези, коитоимат за цел предотвратяването на пътнотранспортните произшествия и осигуряват поточност на пътното движение; 2. да предвиждат и разпознават опасните ситуации в пътното движение и да преценяват тяхната сериозност; 3. да владеят управляваното МПС така, че да не създават опасни ситуации и да реагират ефикасно при възникването им; 4. да установяват техническите неизправности, които застрашават безопасността на движението, и вземат съответните за това мерки; 5. да се съобразяват с всички фактори, които влияят върху поведението наводача, за да може да осигуряват във всеки определен момент максимални условия за сигурност при управление; 6. да не застрашават сигурността на участниците в движението и да бъдат внимателни и предпазливи към уязвимите участници, каквито са пешеходците и водачите на двуколесни пътни превозни средства.

Чл. 3. (1) За придобиване на необходимите знания, умения и поведение кандидатите за придобиване на правоспособност за управление на МПС от различните категории и подкатегории подлежат на съответното обучение съгласно учебната документация по чл. 153, т. 1 ЗДвП, при условията и по реда на Наредба № 37 от 2002 г. за условията и реда за обучение на кандидати за придобиване на правоспособност за управление на моторно превозно средство и условията и реда за издаване на разрешение за тяхното обучение (ДВ, бр. 82 от 2002 г.).

(2) Съответствието на знанията, уменията и поведението за безопасно управление, придобити повреме на обучението, с изискванията към водачите на МПС от различните категории и подкатегории се проверява чрез изпит за придобиване на правоспособност за управление на МПС при условията и по реда на наредбата по чл. 152, ал. 1, т. 4 ЗДвП.

Глава втора

ИЗИСКВАНИЯ ЗА ЗНАНИЯ Чл. 4. (1) Водачите на МПС трябва да притежават знания за: 1. различните видове пътища и техните характеристики; 2. правилата за движение по пътищата, включително за предимство, забрани и ограничения на скоростта; 3. разпоредбите, отнасящи се до сигнализацията с пътни знаци, светлинни сигнали, пътна маркировка и другите средства, използвани за регулиране на движението по пътищата; 4. основните принципи, свързани с определяне на безопасната дистанция между превозните средства, спирачния път и сцеплението с пътя при различни метеорологични условия, състояние на пътното платно и часове на денонощието; 5. рисковете, свързани с управлението на МПС при различни състояния на пътното платно, и по-специално зависимостта им от метеорологичните условия и различните часове на денонощието; 6. значението за безопасността на движението на бдителността на водача и съобразяването с действията на другите участници в движението; 7. значението за безопасността на движението на психо- моторните функции (усещане, преценка и вземане на решение) и по-специално на времето за реакция и промените в поведението на водача, свързани с въздействието на алкохол, наркотици и медикаменти, емоционални състояния и преумора; 8. рисковете, свързани с характерните особености в поведението на другите участници в движението и особено на най-уязвимите, каквито са децата, лицата с намалени двигателни възможности и велосипедистите; 9. рисковете, свързани с движението по пътищата на различни видове превозни средства и различния обхват на видимостта, която имат техните водачи; 10. изискваните документи във връзка с използването на МПС; 11. предпазните мерки, които трябва да вземат при слизане от превозното средство; 12. основните възли, агрегати и уредби на превозното средство, свързани с безопасността на движението; водачът трябва да знае най-често срещаните технически неизправности по кормилната уредба, спирачната уредба, гумите, фаровете, пътепоказателите, светлоотразителите, огледалата за гледане назад и други, свързани с безопасността на движението; 13. оборудването на МПС във връзка с безопасността на водача и пътниците (използването на обезопасителните колани и оборудването, предназначено за осигуряване безопасността на превозваните деца); 14. факторите за сигурност, свързани с МПС, товара и превозваните пътници; 15. правилата за поведение на водача в случай на пътнотранспортно произшествие - поставяне на предупредителни знаци, съобщаване за произшествието и други действия, и мерките, които трябва да вземат, ако това се налага, за да помогнат на пострадалите при произшествието; 16. правилата за експлоатация на МПС, свързани с опазването на околната среда (оптимална консумация на гориво, ограничаване на вредните емисии).

(2) Изискванията по ал. 1, т. 16 не се отнасят за водачите на МПС от категориите Ттб и Ттм.

(3) Водачите на МПС от категория М трябва да притежават знания и за: 1. рисковете, свързани с управлението на МПС при различни състояния на пътното платно и по-специално елементите на пътя, при които има опасност от подхлъзване; 2. видимост на водачите на двуколесни превозни средства; 3. проверка на състоянието на уредбите и възлите, които имат значение за безопасността на движението (гумите, светлините, уредбата за управление, спирачната уредба, веригата, устройството за звуков сигнал и пътепоказателите); 4. защитното оборудване при управление на мотопед - защитна каска, ръкавици; 5. регулиране на огледалото за гледане назад.

(4) Водачите на МПС от подкатегория A1 и категория А трябва да притежават знания и за: 1. рисковете, свързани с управлението на МПС при различни състояния на пътното платно и по-специално елементите на пътя, при които има опасност от подхлъзване; 2. видимост на водачите на двуколесни превозни средства; 3. основните възли, агрегати и уредби на превозното средство, свързани с безопасността на движението; водачът трябва да знае специфичните технически неизправности, свързани с веригата на мотоциклета; 4. оборудването във връзка с безопасността на водача и пътниците (предпазна екипировка - защитна каска, ръкавици, ботуши, защитно облекло).

(5) Водачите на МПС от подкатегория C1 и категория C трябва да притежават знания и за: 1. правилата относно времето за управление и времето за почивка на водачите; 2. правилата за използването на тахографа; 3. правилата, отнасящи се до превоза на товари - лицензиране, изисквания към водачите (физическа и психологическа годност), задължителни застраховки, гранични формалности, административнонаказателна отговорност; 4. документите, изисквани при превоз на територията на страната и при международен превоз; 5. мерките, които трябва да се предприемат при пътнотранспортно произшествие във връзка с вида и характера на превозвания товар; 6. предпазните мерки при свалянето и смяна на колела; 7. нормите във връзка с теглото и размерите на управляваното превозно средство; 8. ограничители на скоростта; 9. обхвата на видимостта в зависимост от габаритите на МПС; 10. разчитане на пътна карта; планиране на маршрута; електронни системи за навигация; 11. факторите, свързани с вида на товара на превозното средство, които оказват влияние върху безопасността на движението; особености на различните видове товари (опасни товари; живи животни, лесноразваляеми стоки), съоръжения за товарене и разтоварване.

(6) Водачите на МПС от категория C трябва да притежават знания и за: 1. отговорността на водача по отношение на получаването, превоза и доставянето на товара в съответствие с договорените условия; 2. конструкцията и принципа на действие на двигателя, запалителната уредба, горивната уредба, електрообзавеждането на превозното средство; 3. маслата и течностите, използвани в автомобила - охладителни течности, спирачна течност, масла за двигателя и трансмисията и др.; 4. конструкцията и монтажа на автомобилните гуми; 5. принципите на действие на спирачните уредби и устройствата за ограничаване на скоростта и антиблокиращи системи; 6. методите за установяване на неизправност по превозното средство; 7. техническото обслужване на превозното средство.

(7) Водачите на МПС от подкатегория D1 и категория D трябва да притежават знания и за: 1. отговорността на водача при превоза на пътници; 2. проверките преди потегляне, след спиране; 3. видовете автобусни превози; 4. отговорността за превозваните багажи.

(8) Водачите на МПС от категории C+E и D+E трябва да притежават знания и за: 1. общото устройство на ремаркето; 2. конструкцията и принципа на действие на устройства за прикачване - основни елементи, връзки и др.; 3. експлоатацията и техническото обслужване (поддръжка) на устройствата за прикачване.

(9) Водачите на МПС от категория Ттб трябва да притежават знания и за: 1. изискванията към състоянието на контактната мрежа и съоръженията към нея; предпазните средства при работа с контактната мрежа; 2. правилника за техническа експлоатация на тролейбуса; 3. правилата на движение на тролейбуса в депо.

(10) Водачите на МПС от категория Ттм трябва да притежават знания и за: 1. изискванията към състоянието на релсовия път, контактната мрежа и съоръженията към тях; 2. правилника за техническа експлоатация на трамвайни мотриси; 3. правилата за движение на трамвайната мотриса в депо.

Глава трета

ИЗИСКВАНИЯ ЗА УМЕНИЯ Чл. 5. (1) Водачите на МПС трябва да притежават умения: 1. да подготвят автомобила и прикаченото към него ремарке (ако има такова) за движение по пътя, като: а) проверяват състоянието на гумите, фаровете, светлоотразителите, уредбата за управление, спирачната уредба, устройството за звуков сигнал, пътепоказателите и другите устройства, които имат значение за безопасността на движението; б) извършват необходимото регулиране на седалката; в) нагласяват огледалото за гледане назад и поставят обезопасителния си колан; г) проверяват затварянето на вратите; 2. да използват уредите за управление на автомобила - кормилно колело, педалите на газта, на съединителя, на спирачката и лоста за превключване на предавките, като: а) потеглят плавно както на равен терен, така и при изкачване или спускане по наклони; б) ускоряват до достигане на подходяща скорост и поддържат необходимата траектория за движение, включително при смяна на предавките; в) поддържат необходимата траектория и съобразяват скоростта на движение на автомобила при завиване наляво или надясно и при движение в тесни пространства; г) спират плавно, на определено място (пред определена линия), а когато е необходимо, използват максималните възможности за спиране на автомобила; д) при движение назад поддържат необходимата траектория и дистанция; е) при завиване в обратна посока използват движения напред и назад; ж) паркират автомобила (успоредно, под ъгъл или перпендикулярно на посоката на движение), движейки се напред или назад, на хоризонтален път и при наклон; 3. да използват допълнителното оборудване на автомобила - стъклоумивателното устройство и стъклочистачките, системите за размразяване и изсушаване на стъклата, осветлението и др.

(2) Водачите на МПС трябва да притежават практически опит, който им позволява безопасно: 1. да напускат мястото на паркиране; 2. да заемат съответната пътна лента и се движат със скорост, съобразена с пътната обстановка и трасето на пътя; 3. да поддържат необходимата дистанция между превозните средства; 4. да преминават покрай спрени превозни средства или препятствия по пътя; 5. да се разминават с другите участници в движението, включително и на стеснени участъци от пътя; 6. да изпреварват други превозни средства; 7. да приближават и преминават през кръстовище, включително и такова скръгово движение, и пътен възел; 8. да приближават и преминават през жп прелез, зоната на спирка на превозните средства за обществен превоз на пътници, пешеходна пътека; 9. да навлизат на автомагистрала, използвайки лентата за ускоряване, и да излизат от автомагистрала, използвайки лентата за забавяне; 10. да променят посоката на движение, завивайки надясно и наляво на кръстовище или при напускане на платното за движение.

Чл. 6. Водачите на МПС от подкатегория А1 и категория A освен уменията, посочени в чл. 5, трябва да умеят и: 1. да използват защитна каска и друго защитно оборудване, предназначено за водачите и пътниците на двуколесни превозни средства; 2. да вдигат мотоциклета на стойка, да свалят мотоциклета от стойката и да го преместват, движейки го до себе си, без пускане в ход на двигателя; 3. да използват уредите за управление на мотоциклета, като пазят равновесие (балансират) при различни скорости и в различни пътни ситуации, включително при ниски скорости, както и при превоз на пътник; 4. да наклоняват мотоциклета при завой; 5. да паркират мотоциклета, като спускат стойката му.

Чл. 7. (1) Водачите на моторни превозни средства от категория В+Е освен уменията, посочени в чл. 5, ал. 1, трябва да умеят и да подготвят автомобила и прикаченото към него ремарке, ако има такова, като: 1. проверяват теглително- прикачното устройство, спирачката и електрическите връзки към ремаркето; 2. проверяват каросерията, затварянето и заключването на вратите (капаците) на товарното помещение, устройството за натоварване и разтоварване, укрепването и осигуряването на товара.

(2) Водачите на МПС от категория В+Е трябва да притежават и практически опит, който им позволява безопасно: 1. да прикачват и откачват ремаркето и автомобила; 2. да извършват движение назад по крива; 3. да паркират безопасно за товарене и разтоварване.

Чл. 8. Водачите на МПС от подкатегории C1+E и D1+E и категории C+E и D+E освен уменията, посочени в чл. 5, ал. 1, трябва да умеят и да откачват и закачват ремаркето или полуремаркето от теглещото моторно превозно средство (влекача), като: 1. проверяват състоянието на прикачното устройство; 2. проверяват състоянието на спирачната уредба на ремаркето; 3. проверяват състоянието на електрообзавеждането на ремаркето.

Чл. 9. Водачите на МПС от категории Ттб освен уменията, посочени в чл. 5, ал. 1, трябва да умеят и: 1. да използват различните спирачни уредби; 2. да приспособяват траекторията на движение на тролейбуса при завой, като се съобразяват с неговата дължина и надвес; 3. да откачват и закачват токоприемниците от контактната мрежа; 4. да разчитат разписанията за деня (за движение, за технически преглед); 5. да използват предпазните средства при работа с контактната мрежа.

Чл. 10. (1) Водачите на МПС от категории Ттм освен уменията, посочени в чл. 5, ал. 1, трябва да умеят и: 1. да подготвят трамвайната мотриса за безопасно управление, като проверяват изправността на пясъчното устройство и наличието на сух пясък в пясъчниците; 2. да използват органите за управление на трамвайната мотриса като преминава през съоръженията по релсовия път - стрелки, кръстовки, криви; 3. да използват различни спирачни уредби; 4. да управляват трамвайната мотриса при теглене; 5. да използват предпазните средства при работа с контактната мрежа.

(2) Водачите на моторни превозни средства от категория Ттм трябва да притежават и практически опит, който им позволява при управление безопасно: 1. да напускат депото; 2. да поддържат необходимата дистанция; 3. да се разминават с други участници в движението; 4. да приближават и преминават през кръстовище, жп прелез, тунел; 5. да променят посоката на движение, завивайки надясно и наляво на кръстовище; 6. да преминават през криви, изолатори, други мрежи, стрелки с ръчно и автоматично задвижване.

Глава четвърта

ИЗИСКВАНИЯ КЪМ ПОВЕДЕНИЕТО НА ВОДАЧИТЕ НА МОТОРНИ ПРЕВОЗНИ СРЕДСТВА Чл. 11. Водачите на МПС трябва да иматследното поведение за безопасно управление: 1. да спазват законовите разпоредби за безопасност на пътното движение; 2. да предвиждат и разпознават опасните ситуации в пътното движение, да преценяват тяхната сериозност и да реагират адекватно при възникването им; 3. да владеят моторното превозно средство, което управляват, така че да не създават опасни ситуации; 4. да установяват техническите неизправности, които застрашават безопасността на движението, и вземат съответните за това мерки; 5. да се съобразяват с всички фактори, които влияят върху неговото поведение, за да осигуряват във всеки момент от управлението на превозното средство условия за максимална сигурност; 6. да не застрашават сигурността на участниците в движението и да бъдат внимателни и предпазливи към уязвимите участници, каквито са пешеходците и водачите на двуколесни пътни превозни средства; 7. да спазват нарежданията на службите за контрол.

ЗАКЛЮЧИТЕЛНИ РАЗПОРЕДБИ § 1. Тази наредба се издава на основание чл. 152, ал. 1, т. 1 и § 11, ал. 2 от Закона за движението по пътищата. § 2. Наредбата отменя раздел третина глава втора “Изисквания за знания, умения и поведение” от Наредба №31 от 1999 г. за изискванията, условията и реда за придобиване на правоспособност за управление на МПС (обн., ДВ, бр. 69 от 1999 г.; изм., бр. 2 от 2000 г., бр. 53 от 2000 г., бр. 9 от 2001 г., бр. 16 от 2002 г., бр. 82 от 2002 г.).

Министър: Н. Василев