Върховният административен съд на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че е постъпило оспорване от Николай Колев Митев и Жанета Ангелова Митева от Стара Загора, ул. Кольо Ганчев № 126, срещу чл. 2, ал. 5 от Наредба № 3 от 2009 г. на Българската народна банка за условията и реда за изпълнение на платежни операции и за използване на платежни инструменти, приета с Решение № 85 от 16.07.2009 г. на Управителния съвет на Българската народна банка на основание § 10 от преходните и заключителните разпоредби на Закона за платежните услуги и платежните системи, по което е образувано адм.д. № 13568/2017 г. по описа на Върховния административен съд.