Наредба за изменение на Наредба № РД-02-20-1 от 2015 г. за условията и реда за влагане на строителни продукти в строежите на Република България

МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО

Наредба за изменение на Наредба № РД-02-20-1 от 2015 г. за условията и реда за влагане на строителни продукти в строежите на Република България (обн., ДВ, бр. 14 от 2015 г.; изм. и доп., бр. 18 от 2016 г.) § 1. В чл. 13, ал. 4 думите „§ 4“ се заменят с „§ 5“. § 2. В чл. 14, ал. 1 след думите „чл. 13, ал. 1, т. 1“ се добавя „след провеждане на процедури за сертификация на съответствието на строителните продукти с националните изисквания, одобрени от министъра на регионалното развитие и благоустройството,“. § 3. В чл. 15 ал. 3 се изменя така: „(3) За строителни продукти, законно пуснати/предоставени на пазара преди крайната дата на периода на едновременно прилагане по чл. 17, параграф 5, буква „в“ на Регламент (ЕС) № 305/2011, се счита, че осигуряват изпълнението на основните изисквания към строежите и могат да се влагат в строежите въз основа на декларация за експлоатационните показатели или за характеристиките на строителните продукти, оценени по отменената/заменената техническа спецификация.“ § 4. В чл. 18, ал. 1, т. 2 се правят следните изменения: 1. В буква „а“ думите „EN ISO/IEC 17065“ се заменят с „БДС EN ISO/IEC 17065“.

2. В буква „б“ думите „БДС EN ISO/IEC 17021” се заменят с „БДС EN ISO/IEC 17021-1“.

3. В буква „в“ думите „БДС ISO/IEC 17025” се заменят с „БДС EN ISO/IEC 17025”. § 5. В приложение № 2 към чл. 17, ал. 2 се правят следните изменения: 1. В т. 3.2.4 думите „чл. 15“ се заменят с „чл. 18“.

2. В т. 3.2.12 думите „т. 3.2.7“ се заменят с „т. 3.2.6“.

3. В т. 4.2.2, буква „в“ думите „към държавата или“ се заличават.

4. Навсякъде в приложение № 2 думите „БДС EN 17021“ се заменят с „БДС EN ISO/IEC 17021-1“.

5. Навсякъде в приложение № 2 думите „БДС EN 17025“ се заменят с „БДС EN ISO/IEC 17025“.

6. В образец 1 думите „чл. 14, ал. 2 от НУРВСПСРБ“ се заменят с „чл. 17, ал. 2 от НУРВСПСРБ“.

7. Таблицата с изисквания към кандидатите за нотифициране по реда на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизираните условия за предлагане на пазара на строителни продукти и за отмяна на Директива 89/106/EИО на Съвета и за съответствие със стандартите БДС EN ISO/IEC 17065, БДС EN ISO/IEC 17021-1 и БДС EN ISO/IEC 17025 се обозначава с „Образец 10“. § 6. В приложение № 3 към чл. 18, ал. 3 се правят следните изменения: 1. В образец 1 в заглавието на списъка на строителни продукти след думите „определен от Европейската комисия“ се добавя „(в сила от…)“.

2. В образец 2 в заглавието на списъка на строителните продукти след думите „издадено на …“ се добавя „(в сила от…)“.

3. В образец 3: a) думите „с идентификационен номер АВ…. определен от Европейската комисия“ и „Идентификационният номер на органа е определен от Европейската комисия след нотифицирането й от министъра на регионалното развитие и благоустройството по реда на чл. 29 от Регламент (ЕС) № 305/2011.“ се заличават; б) в заглавието на списъка на продуктови области думите „с идентификационен номер АВ…. определен от Европейската комисия“ се заменят с „(в сила от…)“.

4. В образец 4: a) в номера на Разрешение за издаване на българско техническо одобрение абревиатурата „РОССП“ се заменя с „БТО“; б) в заглавието на списъка на продуктови области абревиатурата „РОССП“ се заменя с „БТО“, а след думите „издадено на …“ се добавя „(в сила от…)“.

5. В образец 5 в заглавието на списъка на методите след думите „определен от Европейската комисия“ се добавя „(в сила от…)“.

Преходна разпоредба § 7. (1) Започнатите производства за издаване/разширяване/ограничаване/актуализиране/преиздаване на разрешение за оценяване на строителни продукти до влизането в сила на тази наредба се довършват по реда на тази наредба.

(2) За започнато производство за издаване/разширяване/ограничаване/актуализиране/преиздаване на разрешение за оценяване на строителни продукти се смята датата на подаване на заявление за откриване на процедура за издаване/разширяване/ограничаване/актуализиране/преиздаване на разрешение за оценяване.

Министър: Николай Нанков