Постановление № 248 от 15 октомври 2007 г. за изменение и допълнение на Правилника за прилагане на Закона за интеграция на хората с увреждания, приет с Постановление № 343 на Министерския съвет от 2004 г.

ПОСТАНОВЛЕНИЕ № 248 ОТ 15 ОКТОМВРИ 2007 Г. за изменение и допълнение на Правилника за прилагане на Закона за интеграция на хората с увреждания, приет с Постановление № 343 на Министерския съвет от 2004 г. (обн., ДВ, бр. 115 от 2004 г.; изм. и доп., бр. 31 от 2005 г.; Решение № 7081 на Върховния административен съд от 2005 г. - бр. 63 от 2005 г.; изм. и доп., бр. 78 от 2005 г., бр. 54 от 2006 г.; Решение № 7623 на Върховния административен съд от 2006 г. - бр. 58 от 2006 г.; изм. и доп., бр. 1 и 64 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 43, ал. 1 думите “Агенцията за хората с увреждания” се заменят с “Агенцията за социално подпомагане”. § 2. Член 47 се изменя така: “Чл. 47. (1) Разходите за отпускане и ремонт на медицински изделия и/или помощни средства, приспособления и съоръжения са за сметка на Агенцията за социално подпомагане.

(2) Агенцията за социално подпомагане чрез дирекциите “Социално подпомагане” превежда всеки месец по банков път на лицата, вписани в регистъра по чл. 35, ал. 1 от Закона за интеграция на хората с увреждания, сумите за предоставените от тях медицински изделия и/или помощни средства, приспособления и съоръжения на хора с увреждания. Разходите на лицата, закупили за своя сметка отпуснатите им медицински изделия и/или помощни средства, приспособления и съоръжения, се възстановяват след представяне на разходооправдателен документ за закупуването им.

(3) За осъществяване на дейността по ал. 2 Агенцията за социално подпомагане ползва информацията, която Агенцията за хората с увреждания й предоставя в 3-дневен срок след вписване на лицата в регистъра по чл. 35, ал. 1 от Закона за интеграция на хората с увреждания.

(4) Дирекциите “Социално подпомагане” изпращат всеки месец на Агенцията за хората с увреждания опис на предавателно-приемателни протоколи и копия от тях за предоставените медицински изделия и/или помощни средства, приспособления и съоръжения на хората с увреждания.

(5) Агенцията за хората с увреждания осъществява контрол за спазване на критериите и изискванията за предоставяне на медицински изделия, помощни средства, приспособления и съоръжения, предназначени за хората с увреждания, предвидени в наредбата по чл. 35, ал. 5 от Закона за интеграция на хората с увреждания.” § 3. Приложение № 9 към чл. 47, ал. 2 се отменя.

Преходна разпоредба § 4. (1) Лицата, регистрирани в Агенцията за хората с увреждания преди 12 юни 2007 г., могат да предоставят помощни средства, приспособления, съоръжения и медицински изделия, предназначени за хората с увреждания, посочени в списъците по чл. 35а, ал. 1 от Закона за интеграция на хората с увреждания, до 31 декември 2007 г.

(2) Паричните средства за предоставените от лицата по ал. 1 помощни средства, приспособления, съоръжения и медицински изделия, предназначени за хората с увреждания, се изплащат от Агенцията за социално подпомагане срещу представяне на платежен документ и предавателно-приемателен протокол.

(3) Лицата, регистрирани в Агенцията за хората с увреждания преди 12 юни 2007 г., могат да извършват ремонт на помощните средства, приспособления, съоръжения и медицински изделия, посочени в списъците по чл. 35а, ал. 1 от Закона за интеграция на хората с увреждания, до 31 декември 2007 г., както и да получават дължимите финансови средства за тази дейност от Агенцията за социално подпомагане в рамките на експлоатационния им срок.

Министър-председател: Сергей Станишев

Главен секретар на Министерския съвет: Севдалин Мавров