Постановление № 201 от 11 август 2008 г. за предоставяне на допълнителни средства по бюджета на Министерството на културата за 2008 г. за археологическо проучване, консервация и реставрация на могилен масив край с. Борисово, община Елхово

ПОСТАНОВЛЕНИЕ № 201 ОТ 11 АВГУСТ 2008 Г. за предоставяне на допълнителни средства по бюджета на Министерството на културата за 2008 г. за археологическо проучване, консервация и реставрация на могилен масив край с. Борисово, община Елхово

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2008 г. допълнителни средства по бюджета на Министерството на културата в размер 100 000 лв. за археологическо проучване, консервация и реставрация на могилен масив край с. Борисово, община Елхово.

Чл. 2. Средствата по чл. 1 да се осигурят в рамките на целевите разходи по централния бюджет за 2008 г.

Чл. 3. Министърът на финансите да извърши налагащите се от чл. 1 промени по бюджета на Министерството на културата за 2008 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на културата.

Министър-председател: Сергей Станишев

За главен секретар на Министерския съвет: Веселин Даков