Административният съд – Сливен, е образувал адм. д. № 101/2011 по описа на съда по жалби на Стоянка Иванова Шейтанова, Петър Атанасов Шейтанов и Иван Атанасов Шейтанов, по което предмет на оспорване е Заповед № РД-15-1235 от 18. Х. 2010 г. на кмета на Община Сливен, с което се одобрява частичен подробен устройствен план (ПУП) с план за регулация и застрояване (ПРЗ), както и работният устройствен план (РУП) за УПИ ІІІ „За музей“, ІV-5481, V-5481 и VІ – общ. в кв. 281 по плана за ЦГЧ – Сливен. Заинтересованите лица могат да подадат заявление до Административния съд – Сливен, в едномесечен срок от деня на обнародване в „Държавен вестник“ на съобщението за оспорването, за да бъдат конституирани като ответници в производството. Заявлението до съда следва да съдържа реквизитите, изброени в чл. 218, ал. 4 ЗУТ. Към заявлението се прилагат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на ИАА, както и за присъединяване към подадената жалба.