Административният съд – Кюстендил, на основание чл. 181 по препращане от чл. 188 АПК обявява, че е постъпил протест от прокурор в Окръжната прокуратура – Кюстендил, с който се оспорва Наредбата за определяне и администриране на местните такси и цени на услуги на територията на община Кюстендил. Предмет на оспорване са т. 21 и 22 от приложение № 12 към чл. 60, ал. 5 „Цени на услуги, предоставяни от общинските отдели и общинските предприятия“ към наредбата, които са в противоречие с разпоредбите на чл. 15, ал. 1 от Закона за нормативните актове, съгласно който общинската наредба трябва да съответства на нормативните разрешения от по-висока степен, в конкретния случай на чл. 22, ал. 3 ЗАвтП, и като такива са противозаконни. По протеста е образувано адм.д. № 231/2017 г. по описа на Административния съд – Кюстендил. Делото е насрочено за 6.10.2017 г., 11 ч.