Закон за изменение и допълнение на Закона за уреждане на жилищните въпроси на граждани с многогодишни жилищно-спестовни влогове

УКАЗ № 323

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за уреждане на жилищните въпроси на граждани с многогодишни жилищно-спестовни влогове, приет от ХL Народно събрание на 6 ноември 2008 г.

Издаден в София на 19 ноември 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за уреждане на жилищните въпроси на граждани с многогодишни жилищно-спестовни влогове (обн. , ДВ, бр. 82 от 1991 г.; изм. и доп., бр. 62 и 94 от 1992 г.; попр., бр. 9 от 1993 г.; изм., бр. 90 от 1993 г., бр. 16 от 1996 г., бр. 123 от 1997 г., бр. 33 от 1998 г., бр. 9 и 34 от 2000 г., бр. 31 от 2003 г., бр. 30 от 2006 г.) § 1. Наименованието на закона се изменя така: “Закон за уреждане правата на граждани с многогодишни жилищно-спестовни влогове”. § 2. Член 1 се изменя така: “Чл. 1. Този закон определя условията и реда за уреждане правата на граждани, притежаващи жилищно-спестовни влогове в Държавна спестовна каса към 31 декември 1990 г.” § 3. В чл. 2 се правят следните изменения: 1. В ал. 1: а) в текста преди т. 1 думите “с доказани жилищни нужди с оглед придобиване на жилища” се заменят с “имащи право на компенсация по този закон”; б) точка 1 се изменя така: “1. не притежават в страната и в чужбина жилищни имоти или вили, годни за постоянно обитаване, или ако притежават такива, то тяхната стойност по приложение № 2 от Закона за местните данъци и такси заедно със стойността на имуществото по т. 4 не надхвърля 40 000 лв.;”; в) в т. 4 числото “15 000” се заменя с “40 000”.

2. Алинея 3 се отменя. § 4. В чл. 3 се правят следните изменения: 1. В ал. 1 в текста преди т. 1 думите “с доказани жилищни нужди” се заличават.

2. Алинея 2 се отменя. § 5. В глава първа се създава чл. 4а: “Чл. 4а. (1) Притежателите на жилищно-спестовни влогове, открити до 31 декември 1990 г., могат да ги прехвърлят на роднини по права линия, а по съребрена - до втора степен включително.

(2) Лицата по ал. 1 сключват договор за прехвърляне на жилищно-спестовния влог с нотариална заверка на подписите и подават заявление до съответната местна комисия по чл. 8, ал. 2 заедно с необходимите документи по чл. 2, ал. 2.

(3) Местните комисии разглеждат исканията в едномесечен срок от постъпването им. При наличие на условията за това новите титуляри на жилищно-спестовни влогове се включват в списъците по чл. 4. ” § 6. В чл. 6 се правят следните изменения: 1. В ал. 1 т. 2 се отменя.

2. В ал. 2 думите “Държавна спестовна каса” се заменят с “Банка ДСК” - ЕАД”. § 7. В чл. 7 се правят следните изменения и допълнения: 1. Алинеи 2 и 3 се изменят така: “(2) Размерът на левовия индекс за едно спестовно число се определя от Управителния съвет на Националния компенсационен жилищен фонд, като се вземат предвид инфлационните процеси, пазарните цени на жилищата и наличните средства по фонда.

(3) Парични компенсации по ал. 1 се ползват само от гражданите, които придобиват или започват изграждането на жилища след 3 август 1992 г.”

2. Създават се ал. 4 и 5: “(4) Дължимите като финансова компенсация суми се изплащат на правоимащите лица след придобиване или започване изграждането на жилища.

(5) Условието за изплащане на финансовата компенсация по ал. 3 е налице и когато жилището попада в режим на съпружеска имуществена общност.” § 8. В чл. 9, ал. 1 т. 3 се отменя. § 9. В допълнителните разпоредби се правят следните изменения: 1. Параграф 2 се отменя.

2. В § 3: а) алинея 5 се отменя; б) в ал. 6 думите “ал. 2, 3 и 5” се заменят с “ал. 2 и 3”.

3. Параграф 5 се изменя така: “§ 5. Общинските съвети ежегодно осигуряват общински жилища и урегулирани поземлени имоти за жилищно строителство и определят продажната им цена за закупуването им от лицата по чл. 1. ” § 10. Параграф 9 от заключителните разпоредби на Закона за изменение и допълнение на Закона за уреждане на жилищните въпроси на граждани с многогодишни жилищно-спестовни влогове (обн., ДВ, бр. 62 от 1992; изм., бр. 9 от 2000 г. и бр. 31 от 2003 г.) се отменя.

Преходни и заключителни разпоредби § 11. (1) В 6-месечен срок от влизането в сила на този закон притежателите на жилищно-спестовни влогове, открити до 31 декември 1990 г. и престояли повече от 5 години към тази дата, които не са декларирали правата си, доказват правото си на компенсация по чл. 2, ал. 1 пред местните комисии към общините по чл. 8, ал. 2.

(2) В срок до една година от влизането в сила на този закон кметовете на общините одобряват окончателните списъци по чл. 4.

(3) Право на левова индексация по чл. 7, ал. 1 имат лицата, включени в окончателните списъци по чл. 4, които са придобили или започнали изграждане на жилище, в срок до 5 години от влизането в сила на този закон.

(4) Изплащането на левови компенсации се извършва от Националния компенсационен жилищен фонд чрез местните комисии по чл. 8, ал. 2 по реда на постъпилите заявления за реализирани права по ал. 3.

§ 12. (1) С влизането в сила на този закон се преустановяват плащанията с жилищни компенсаторни записи, издадени по реда на отменения § 9 от заключителните разпоредби на Закона за изменение и допълнение на Закона за уреждане на жилищните въпроси на граждани с многогодишни жилищно-спестовни влогове.

(2) В двумесечен срок от влизането в сила на този закон гражданите връщат на областния управител временните удостоверения за притежание на жилищни компенсаторни записи, по които не са извършени операции.

(3) В двумесечен срок след изтичането на срока по ал. 2 областните управители връщат на местните комисии към общините по чл. 8, ал. 2 преписките по исканията за преобразуване на спестовните числа в жилищни компенсаторни записи по реда на отменения § 9 на гражданите, които отговарят на изискванията на ал. 2, както и по тези искания, по които не са издадени временни удостоверения.

(4) Въз основа на получената от областните управители информация по ал. 1, 2 и 3 централният депозитар служебно закрива от регистрите сметките на лицата по ал. 2.

§ 13. Местните комисии по чл. 8, ал. 2 служебно възстановяват заеманата от гражданите позиция на правоимащи по чл. 3, ал. 1.

§ 14. В двумесечен срок от влизането в сила на този закон Министерският съвет приема необходимите изменения в правилника за прилагане на закона. § 15. В Закона за общинската собственост (обн., ДВ, бр. 44 от 1996 г.; изм., бр. 104 от 1996 г., бр. 55 от 1997 г., бр. 22 и 93 от 1998 г., бр. 23, 56, 64, 67, 69 и 96 от 1999 г., бр. 26 от 2000 г., бр. 34 от 2001 г., бр. 120 от 2002 г., бр. 101 от 2004 г., бр. 29, 30 и 36 от 2006 г., бр. 59, 63 и 92 от 2007 г., бр. 54 и 70 от 2008 г.) в чл. 47, ал. 1, т. 1 думите “Закона за уреждане на жилищните въпроси на граждани с многогодишни жилищно-спестовни влогове” се заменят със “Закона за уреждане правата на граждани с многогодишни жилищно-спестовни влогове”. § 16. Законът влиза в сила от деня на обнародването му в “Държавен вестник”.

Законът е приет от 40-то Народно събрание на 6 ноември 2008 г. и е подпечатан с официалния печат на Народното събрание.

Председател на Народното събрание: Георги Пирински