Административният съд – Разград, на основание чл. 218, ал. 2 ЗУТ съобщава, че е постъпила жалба от Калина Недялкова Недялкова от Разград, с която се иска прогласяване нищожността на Заповед № 1136 от 31.10.1997 г. на кмета на община Разград за частично одобряване на застроителния и регулационния план на кв. 69 по плана на Разград само по отношение на имот № 520, нейна собственост, и съседния имот № 524 от кв. 69 по плана на града, по която е образувано адм. д. № 96/2016 г. по описа на съда. В едномесечен срок от обнародването в „Държавен вестник“ заинтересованите лица могат да подадат заявление за конституирането им в качеството на ответници в производството само по оспорената част от Заповед № 1136 от 31.10.1997 г. на кмета на община Разград. Заявлението се подава до Административния съд – Разград, и съдържа данните, посочени в чл. 218, ал. 5 и 6 ЗУТ, ведно с приложени писмени доказателства, удостоверяващи качеството на заинтересованото лице на заявлението. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в изискуемия срок. Делото е насрочено за разглеждане в открито съдебно заседание на 4.10.2016 г. от 11 ч.