Решение за изменение и допълнение на Решение за избиране на постоянна делегация на Народното събрание в Парламентарната асамблея на Черноморското икономическо сътрудничество (ДВ, бр. 60 от 2013 г.) и за промени в състава на делегацията

РЕШЕНИЕ за изменение и допълнение на Решение за избиране на постоянна делегация на Народното събрание в Парламентарната асамблея на Черноморското икономическо сътрудничество (ДВ, бр. 60 от 2013 г.) и за промени в състава на делегацията

Народното събрание на основание чл. 86, ал. 1 от Конституцията на Република България и чл. 35 от Правилника за организацията и дейността на Народното събрание РЕШИ: 1. Точка 1 от Решението за избиране на постоянна делегация на Народното събрание в Парламентарната асамблея на Черноморското икономическо сътрудничество (ДВ, бр. 60 от 2013 г.) се изменя така: „1. Избира постоянна делегация на Народното събрание в Парламентарната асамблея на Черноморското икономическо сътрудничество в състав от 5 членове, както следва: • За парламентарната група на ПП ГЕРБ – двама; • За парламентарната група на Коалиция за България – един; • За парламентарната група на „Движение за права и свободи“ – един; • За парламентарната група на партия „Атака“ – един.“

2. Приема следните промени в състава на делегацията: а) Освобождава: Пенко Атанасов Атанасов като член на делегацията.

б) Избира: • Галина Стефанова Милева-Георгиева – за член на делегацията; • Емил Йорданов Радев – за член на делегацията.

Решението е прието от 42-то Народно събрание на 3 октомври 2013 г. и е подпечатано с официалния печат на Народното събрание.

Председател на Народното събрание: Михаил Миков