Решение № 760 от 19 октомври 2011 г. за определяне на спечелилия неприсъствен конкурс кандидат за концесионер за добив на подземни богатства по чл. 2, ал. 1, т. 1 от Закона за подземните богатства – метални полезни изкопаеми – оловно-цинкови руди, от находище „Върба – Батанци“, разположено в землищата на с. Върба и на гр. Мадан, община Мадан, област Смолян

РЕШЕНИЕ № 760 ОТ 19 ОКТОМВРИ 2011 Г. за определяне на спечелилия неприсъствен конкурс кандидат за концесионер за добив на подземни богатства по чл. 2, ал. 1, т. 1 от Закона за подземните богатства – метални полезни изкопаеми – оловно-цинкови руди, от находище „Върба – Батанци“, разположено в землищата на с. Върба и на гр. Мадан, община Мадан, област Смолян

На основание чл. 50, ал. 1, т. 2 и чл. 71 от Закона за подземните богатства (ДВ, бр. 19 от 2009 г.) във връзка с чл. 18, ал. 1, 2, 3 и 6 от Закона за концесиите, както и във връзка с § 105, ал. 2 от преходните и заключителните разпоредби на Закона за изменение и допълнение на Закона за подземните богатства (ДВ, бр. 100 от 2010 г.), Решение № 841 на Министерския съвет от 2008 г. за предоставяне на концесия за добив на подземни богатства по чл. 2, т. 1 от Закона за подземните богатства – метални полезни изкопаеми – оловно-цинкови руди, от находище „Върба – Батанци“, разположено в землищата на с. Върба и гр. Мадан, община Мадан, област Смолян (ДВ, бр. 4 от 2009 г.), конкурсно предложение на обединение „Върба – Батанци“ – Златоград, община Златоград, област Смолян, както и в изпълнение на влязло в сила Решение № 10340 на Върховния административен съд от 11 юли 2011 г.

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен неприсъствен конкурс новоучредено търговско дружество, в което участниците в обединение „Върба – Батанци“ – Златоград, община Златоград, област Смолян, притежават целия капитал в съотношението от договора им за обединение, сключен на 2 февруари 2009 г., и предоставя на концесионера право на експлоатация на подземни богатства по чл. 2, ал. 1, т. 1 от Закона за подземните богатства – метални полезни изкопаеми – оловно-цинкови руди, чрез добив от находище „Върба – Батанци“, разположено в землищата на с. Върба и гр.

Мадан, община Мадан, област Смолян.

2. Одобрява постигнатите при конкурса условия, както следва: 2. 1. Минимален годишен добив, определящ стойността на минималното годишно парично концесионно възнаграждение по т. 9.2 от Решение № 841 на Министерския съвет от 2008 г., в размер 70 000 тона.

2.2. Минимален процентен размер на концесионното възнаграждение по т. 9.1 от Решение № 841 на Министерския съвет от 2008 г. в размер 3 на сто. В този случай при рентабилност на нетните приходи от продажби от 10 до 50 на сто размерът се увеличава с 0,025 на всеки процент увеличение на рентабилността. 2.

3. Начален момент на плащане на концесионното възнаграждение по т. 9.6 от Решение № 841 на Министерския съвет от 2008 г. – 32 месеца от датата на сключване на концесионния договор. 2.

4. Банкова гаранция по т. 8.1 от Решение № 841 на Министерския съвет от 2008 г. в размер 75 на сто от размера на дължимото концесионно възнаграждение за предходната година, но не по-малко от 256 000 лв. Първата банкова гаранция се представя в двуседмичен срок от подписването на концесионния договор, обезпечава изпълнението на задълженията за следващата календарна година и е със срок на валидност 60 дни след изтичане на годината, за която е представена. 2.

5. Срок за представяне на цялостен работен проект по т. 6.2.3. 1 от Решение № 841 на Министерския съвет от 2008 г. – 8 месеца от сключването на концесионния договор. Концесионерът е длъжен да изготви цялостния работен проект въз основа на влязло в сила положително решение по оценка на въздействието върху околната среда (ОВОС) на инвестиционното предложение за добив и първична преработка на подземни богатства от находище „Върба – Батанци“ по реда на Закона за опазване на околната среда и предвид чл. 31, ал. 1 във връзка с ал. 4 от Закона за биологичното разнообразие. 2.

6. Програма за опазване на околната среда за целия срок на концесията в размер 970 000 лв., разработена по години и видове мероприятия, представляваща неразделна част от проекта по т. 6.2.3. 1 от Решение № 841 на Министерския съвет от 2008 г.

3. Оправомощава министъра на икономиката, енергетиката и туризма: 3. 1. Да проведе преговори и да сключи концесионния договор с новоучреденото търговско дружество по т. 1 до 3 месеца от влизането в сила на това решение при условията на Решение № 841 на Министерския съвет от 2008 г. и параметрите на конкурсното предложение на концесионера. 3.

2. Да представлява Министерския съвет по концесионния договор с изключение на неговото прекратяване. 3.

3. Да организира контрола по изпълнението на концесионния договор. 3.

4. Да предявява вземанията на концедента по съдебен ред.

4. Внесеният от обединение „Върба – Батанци“ паричен депозит за участие в конкурса се възстановява на концесионера след сключване на концесионния договор. При отказ от страна на спечелилия конкурса кандидат да учреди търговско дружество при условията на т. 1 и/или да сключи договор депозитът му не се възстановява.

5. В случая по т. 4 министърът на икономиката, енергетиката и туризма предлага на класирания на второ място участник да сключи концесионен договор при условията, заложени в конкурсното му предложение.

Министър-председател: Бойко Борисов

Главен секретар на Министерския съвет: Росен Желязков