Правилник за изменение и допълнение на Правилника за устройството и дейността на Националния център за информация и документация

МИНИСТЕРСТВО НА ОБРАЗОВАНИЕТО И НАУКАТА

Правилник за изменение и допълнение на Правилника за устройството и дейността на Националния център за информация и документация (ДВ, бр. 22 от 2005 г.) § 1. В чл. 2 се правят следните изменения и допълнения: 1. В ал. 3: а) създава се нова т. 4: “4. развива научноизследователска дейност в областта на библиотечните и информационните науки;”; б) досегашните т. 4 и 5 стават съответно т. 5 и 6; в) създава се т. 7: “7. създава и поддържа електронна информационна база данни на български и на английски език, съдържаща списъка на регулираните професии в Република България и условията за достъп и упражняването им, както и информация, свързана с регулираните професии в другите държави - членки на Европейския съюз.”

2. Създава се нова ал. 6: “(6) Центърът изпълнява функциите на Национален информационен център за академично признаване и мобилност по смисъла на чл. IX.2 от Конвенцията за признаване на квалификациите, отнасящи се до висшето образование в Европейския регион (ратифицирана със закон, ДВ, бр. 25 от 2000 г.), като: 1. предоставя на страните по Конвенцията, на чуждестранни висши училища и чужди граждани информация за системата на висшето образование в Република България; 2. събира, обобщава и предоставя на компетентните национални органи, висши училища и граждани информация за системите на висше образование в страните по Конвенцията; 3. подпомага информационно Комисията по признаване на висше образование, придобито в чуждестранни висши училища и Комисията за признаване на завършени етапи на училищно обучение или степени на образование и професионална квалификация по документи, издадени от училища на чужди държави, към министъра на образованието и науката; 4. при поискване информира български и чуждестранни институции и граждани за държавните изисквания за признаване на висше образование, придобито в чуждестранни висши училища.”

3. Създава се ал. 7: “(7) Центърът изпълнява дейностите, свързани с работата по обслужване на Информационната система на вътрешния пазар на Европейския съюз във връзка с прилагането на Директива 2005/36/ЕО на Европейския парламент и на Съвета относно признаването на професионални квалификации (ОВ L 255 от 30.09.2005 г.).”

4. Досегашната ал. 6 става ал. 8.

§ 2. В чл. 6, ал. 1 се създават т. 11 и 12: “11. да утвърждава вътрешноадминистративни правила за организация на работата и обработка на документи във връзка с оказване на съдействие и съобразяване с отправени предложения и препоръки от националния омбудсман; 12. да организира и ръководи дейностите, свързани с работата по обслужване на Информационната система на вътрешния пазар на Европейския съюз във връзка с прилагането на Директива 2005/36/ЕО на Европейския парламент и на Съвета относно признаването на професионални квалификации.” § 3. В чл. 10 се създават т. 9 - 18: “9. поддържа електронна информационна база данни на български и на английски език, съдържаща списъка на регулираните професии в Република България и условията за достъп и упражняването им; 10. предоставя на български и чужди граждани информация, свързана с упражняването на регулирани професии в Република България, в държави - членки на Европейския съюз, и в други държави; 11. предоставя актуализирана информация за системата на българското образование в интернет портала на Европейската мрежа за признаване на академично образование ENIC/NARIC; 12. следи и предоставя информация за основните документи и за решенията на годишните пленарни сесии на мрежата ENIC/NARIC; 13. предоставя на чуждестранни висши училища и чужди граждани информация за системата на висшето образование в Република България; 14. отговаря на запитвания относно държавните изисквания за признаване на висше образование, придобито в чуждестранни висши училища; 15. подготвя материали за публикации, сравнителни изследвания и справочници на Съвета на Европа, Европейския съюз и други организации, посветени на различни аспекти на българското образование; 16. изгражда, поддържа и актуализира интернет страницата на списъка на регулираните професии в Република България; 17. подготвя и разпространява информация за регулираните професии в печатна и електронна форма и отговаря на запитвания относно упражняването на регулирани професии в Република България и в други държави - членки на Европейския съюз; 18. извършва работата по обслужване на Информационната система на вътрешния пазар на Европейския съюз във връзка с прилагането на Директива 2005/36/ЕО на Европейския парламент и на Съвета относно признаването на професионални квалификации.” § 4. В чл. 11 се правят следните изменения и допълнения: 1. В т. 1 след думата “техниката” се поставя запетая и се добавя “педагогиката”.

2. В т. 3 думата “автоматизирани” се заменя с “електронни”.

3. В т. 6, буква “в” след думата “техниката” се поставя запетая и се добавя “образованието и педагогиката”. § 5. В приложението към чл. 8, ал. 2 се правят следните изменения: 1. На ред “дирекция “Административна, финансово-счетоводна дейност, информационно обслужване и управление на собствеността” числото “15” се заменя с “14”.

2. На ред “дирекция “Информационни продукти и услуги” числото “18” се заменя с “19”. § 6. Навсякъде в наредбата думите “дирекция “Информационни продукти и услуги” се заменят с “дирекция “Информационни дейности”, а след думите “научно-техническа библиотека” се добавя “с библиотечно-информационен комплекс по педагогика”.

Министър: Д. Вълчев