Решение № 20 от 12 януари 2017 г. за определяне на спечелилия конкурса участник за концесионер на морски плаж „Обзор-юг“, община Несебър, област Бургас

РЕШЕНИЕ № 20 ОТ 12 ЯНУАРИ 2017 Г. за определяне на спечелилия конкурса участник за концесионер на морски плаж „Обзор-юг“, община Несебър, област Бургас

На основание чл. 8н, ал. 1, 2 и 3 и чл. 8о, ал. 2 във връзка с чл. 7 и 8 от Закона за устройството на Черноморското крайбрежие, Решение № 951 на Министерския съвет от 2016 г. за откриване на процедура за предоставяне на концесия за услуга за морски плаж „Обзор-юг“, община Несебър, област Бургас (ДВ, бр. 90 от 2016 г.), проведения на 21 декември 2016 г. конкурс за определяне на концесионер, протокол, доклад за резултатите от конкурса от председателя на конкурсната комисия, назначена със Заповед № 172 от 29 ноември 2016 г. на министър-председателя на Република България, и мотивиран доклад на министъра на туризма

МИНИСТЕРСКИЯТ СЪВЕТ

РЕШИ: 1. Определя за спечелил конкурса за предоставяне на концесия на обект – изключителна държавна собственост – морски плаж „Обзор-юг“, община Несебър, област Бургас, и за концесионер на морския плаж – „Еспи Агро“ – ООД, със седалище и адрес на управление в с. Горица, община Бяла, област Варна.

2. В съответствие с резултатите от проведения конкурс конкретизира условията на концесията и задълженията на концесионера, както следва: 2. 1. Размер на дължимото концесионно плащане за всяка календарна година, определен съгласно Методиката за определяне на минималния размер на концесионно плащане за морските плажове – обекти на концесия по реда на чл. 8, ал. 2 от Закона за устройството на Черноморското крайбрежие, приета с Постановление № 9 на Министерския съвет от 2015 г. (ДВ, бр. 7 от 2015 г.), и предложения от „Еспи Агро“ – ООД, размер на отчисленията на базата за изчисляване на размера на концесионното плащане (роялти) 1,33 на сто. 2.

2. Цена за целия срок на концесията за 1 чадър – в размер 3 лв. с данък върху добавената стойност (ДДС) с размер на ставка от 20 на сто, и за 1 шезлонг – в размер 3 лв. с ДДС с размер на ставка от 20 на сто. 2.

3. Инвестиции в размер 10 000 лв. без ДДС, или 12 000 лв. с ДДС, за всяка година за срока на концесията за подобряване на туристическия продукт по смисъла на Закона за туризма от гледна точка на обичайните групи, посещаващи морския плаж, в т.ч. ученически и детски лагери.

3. Оправомощава министъра на туризма: 3. 1. Да сключи концесионен договор с „Еспи Агро“ – ООД, в едномесечен срок от влизането в сила на решението. 3.

2. Да представлява концедента в правоотношенията, възникнали във връзка с изпълнението на концесионния договор, включително да предявява вземанията на концедента по съдебен ред и да представлява държавата по дела, свързани с изпълнението на договора. 3.

3. Да организира контрола по изпълнението на концесионния договор.

4. Концесионният договор се сключва при условията на това решение, Решение на Министерския съвет № 951 от 2016 г. и подадената от „Еспи Агро“ – ООД, оферта за участие в конкурса.

5. При отказ за сключване на договора по т. 4 спечелилият конкурса участник губи депозита за участие в конкурса.

6. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от обнародването му в „Държавен вестник“ по реда на глава единадесета от Закона за концесиите.

Министър-председател: Бойко Борисов

За главен секретар на Министерския съвет: Веселин Даков