Постановление № 344 от 30 декември 2008 г. за изменение и допълнение на Устройствения правилник на Агенция “Митници”, приет с Постановление № 1 на Министерския съвет от 2001 г.

ПОСТАНОВЛЕНИЕ № 344 ОТ 30 ДЕКЕМВРИ 2008 Г. за изменение и допълнение на Устройствения правилник на Агенция “Митници”, приет с Постановление № 1 на Министерския съвет от 2001 г. (обн., ДВ, бр. 4 от 2001 г.; изм. и доп., бр. 28 и 73 от 2001 г., бр. 97 от 2002 г., бр. 64 и 106 от 2004 г., бр. 3 от 2005 г., бр. 37, 48 и 65 от 2006 г., бр. 11 и 87 от 2007 г. и бр. 61 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 6, ал. 1 се създава нова т. 10: “10. издава удостоверения за завършен курс на обучение за повишаване професионалната квалификация на служителите в митническата администрация.” § 2. В чл. 8 се правят следните изменения и допълнения: 1. В ал. 2 числото “469” се заменя с “576”.

2. Алинея 4 се изменя така: “(4) Служителите по ал. 3 осъществяват дейността си въз основа на заповед на директора на Агенция “Митници” за дългосрочно командироване, издадена след съгласуване с министъра на външните работи. По предложение на директора на Агенция “Митници” министърът на външните работи определя на служителите по ал. 3 временен дипломатически ранг за срока на задграничния им мандат в зависимост от спецификата на поставените задачи и служебния им стаж по реда на Закона за дипломатическата служба.”

3. В ал. 5 думите “глава втора, раздел III от Наредбата за дългосрочните командировки в чужбина” се заменят с “Наредбата за командировъчните средства при задграничен мандат, приета с Постановление № 188 на Министерския съвет от 2008 г. (обн., ДВ, бр. 70 от 2008 г.; доп., бр. 101 от 2008 г.)”. § 3. В чл. 9 цифрата “3” се заменя с “4”, а цифрата “7” се заменя с “9”. § 4. В чл. 11, ал. 2 т. 6 се изменя така: “6. утвърждава вътрешни правила за организация на административното обслужване;”. § 5. В чл. 13 след думите “Финансово-стопански дейности и управление на собствеността” се поставя запетая и се добавя “дирекция “Правно-нормативна”, а думите “Административно, правно и информационно обслужване” се заменят с “Административно обслужване”. § 6. Създава се чл. 14а: “Чл. 14а. Дирекция “Правно-нормативна”: 1. оказва правна помощ при прилагане на митническото и акцизното законодателство и на другите нормативни актове, в които са посочени задължения и отговорности за митническите органи; 2. осъществява методическото ръководство и подпомага митническите учреждения в областта на митническото задължение; 3. оказва правна помощ при вземането на решения по възникването, обезпечаването, погасяването, възстановяването, опрощаването и принудителното събиране на публични държавни вземания, възложени за администриране на митническата администрация; 4. осъществява процесуалното представителство пред органите на съдебната власт по производства, по които страна е Агенция “Митници”; 5. анализира съдебната практика по прилагането на митническото и акцизното законодателство и осъществява методическо ръководство по правилното им прилагане; 6. подготвя становища по правни въпроси във връзка с дейността и функциите на митническите учреждения, поставени от юридически или физически лица, и по обжалвани административни актове; 7. участва в процедурите по назначаване на служители в агенцията и следи за законосъобразността на актовете, свързани с възникването, изменянето и прекратяването на служебните и трудовите правоотношения, както и с реализирането на дисциплинарната отговорност на служителите; 8. участва и следи за законосъобразното провеждане на процедурите по Закона за обществените поръчки и по Закона за държавната собственост; 9. изготвя и съгласува по законосъобразност проекти на договори, по които страна е агенцията; 10. изготвя проекти на решения за предоставяне или отказ на достъп до обществена информация въз основа на представено становище от съответната дирекция за наличието на информацията и нейния характер; 11. дава становища по законосъобразността на проекти на индивидуални административни актове на директора; 12. съгласува по законосъобразност издавани от директора или от оправомощените от него длъжностни лица административни актове, подготвяни от специализираната администрация при упражняване на специалната й функционална компетентност; 13. оказва правна помощ за законосъобразното осъществяване на правомощията на директора на агенцията; 14. изготвя и съгласува проекти на нормативни актове, както и изразява правни становища по представени за съгласуване нормативни актове; 15. участва със свои представители в междуведомствени работни групи за подготовка на проекти на нормативни актове.” § 7. Член 15 се изменя така: “Чл. 15. Дирекция “Административно обслужване”: 1. изготвя и актуализира длъжностното и поименното разписание на длъжностите и работните заплати на служителите в агенцията; 2. осъществява методическа и организационна помощ при разработването и актуализирането на длъжностните характеристики; 3. организира атестирането на служителите в администрацията чрез въвеждането и прилагането на системата за оценка на изпълнението на длъжността, заплащането и израстването в кариерата на държавната администрация; 4. организира процеса по назначаването на служителите в агенцията и провеждането на конкурси по реда на Закона за държавния служител и Кодекса на труда; 5. изготвя проекти на заповеди на директора, свързани с възникването, изменянето и прекратяването на служебните и трудовите правоотношения; 6. разработва проекти и дава становища за вътрешни процедури и правила по управление на човешките ресурси в администрацията и консултира останалите дирекции в агенцията по въпроси, свързани с управлението на човешките ресурси; 7. организира разработването на правила за определяне възнагражденията на служителите и координира прилагането на държавните изисквания за нормиране и заплащане на труда в агенцията; 8. отчита отпуските, заверява заявленията за ползването им, издава и заверява служебни и трудови книжки, изготвя документите за пенсиониране на служителите, изготвя специфични справки в областта на човешките ресурси; 9. организира разработването и координира прилагането на нормативната база за осигуряване на здравословни и безопасни условия на труд; 10. издава и води на отчет служебните карти на служителите в агенцията; 11. поддържа и съхранява служебните и трудовите досиета на служителите в съответствие с нормативните изисквания; 12. извършва вписвания в Административния регистър; 13. организира и координира дейността по административното обслужване на физическите и юридическите лица и по работата с жалбите, предложенията и сигналите на гражданите и организациите; 14. организира и осъществява деловодната дейност, като осигурява съхраняването и отчетността на документите и кореспонденцията; 15. приема, регистрира, разпределя и насочва входящата служебна кореспонденция към адресатите, извежда и изпраща по предназначение изходящата кореспонденция и извършва външна и вътрешна куриерска дейност; 16. регистрира заповедите на директора, заместник-директорите и главния секретар с изключение на заповедите в областта на човешките ресурси; 17. осигурява информация за получената и изпратената кореспонденция; 18. извършва справки и изготвя заверени копия на документите, които се съхраняват в деловодния архив; 19. систематизира документите за текущо съхраняване в деловодния архив; 20. разработва и предлага за съгласуване проекти на правила за документооборота на агенцията; 21. организира и контролира дейността по подготовката и разпространението на печатни и електронни издания на агенцията; 22. организира връзките с обществеността; приема и регистрира предложения и сигнали на граждани и представители на организации; разработва информационната политика на агенцията, планира и координира реализирането й; 23. подготвя, координира и осъществява организирането, провеждането и протоколното осигуряване на официални и работни срещи на ръководството на агенцията и поддържа протоколната кореспонденция.” § 8. В чл. 15а се правят следните изменения и допълнения: 1. Създава се нова т. 4: “4. води регистър на издадените по чл. 6, ал. 1, т. 10 удостоверения за завършен курс на обучение;”.

2. Досегашните т. 4 - 7 стават съответно т. 5 - 8. § 9. В чл. 16, ал. 1 се правят следните изменения и допълнения: 1. В т. 4 думите “Митническо разузнаване и разследване” се заменят с “Противодействие на митнически, валутни и акцизни нарушения”.

2. Създава се нова т. 5: “5. дирекция “Оперативен митнически и акцизен контрол”;”.

3. Досегашните т. 5 - 7 стават съответно т. 6 - 8.

4. Създава се т. 9: “9. дирекция “Акцизи”.” § 10. В чл. 17 т. 15 се отменя. § 11. Член 20 се изменя така: “Чл. 20. Дирекция “Противодействие на митнически, валутни и акцизни нарушения”: 1. организира, координира, ръководи и контролира дейността на митническите учреждения по отношение на противодействието на митническите, валутните и акцизните нарушения и престъпления; 2. осъществява методическо ръководство и контролира дейността на митническите учреждения при установяването на административни нарушения и налагането на административни наказания; 3. организира и осъществява дейността по прилагането на мерки за защита на правата върху интелектуалната собственост; 4. ръководи и контролира дейността по реализацията на изоставени и отнети в полза на държавата стоки; 5. осъществява дейности, свързани с администрирането на традиционните собствени ресурси на Европейските общности, като: а) изготвя тримесечна информация за случаите на измами и нередности с митни сборове над 10 000 евро; б) регистрира случаите на измами и нередности с митни сборове над 10 000 евро в системата OWNRES на Европейската комисия; 6. осъществява взаимодействието с органите на Министерството на вътрешните работи, прокуратурата, следствието и с други държавни органи в областта на митническите, валутните и акцизните нарушения и престъпления; 7. осигурява взаимодействието с Агенцията за държавни вземания при продажбата на отнети в полза на държавата стоки, принудителното събиране на публичните държавни вземания и в производствата по несъстоятелност; 8. осъществява дейността по административната взаимопомощ в митническата област, извършва проверки и обмен на информация с други митнически администрации и международни организации; 9. участва в дейността на специализирани международни организации и осъществява връзката с информационни системи; 10. организира и осъществява различни форми на обучение на митническите служители в областта на противодействието на митнически, валутни и акцизни нарушения; 11. осъществява дейностите по митническо разузнаване, обследване и регистриране на случаите на измами и нередности и извършва нотифициране, когато се изисква, във връзка с прилагането на мерките, произтичащи от Общата селскостопанска политика и Общата рибарска политика на Европейския съюз.” § 12. Създава се чл. 20а: “Чл. 20а. Дирекция “Оперативен митнически и акцизен контрол”: 1. организира, координира и ръководи дейността на митническите учреждения по отношение на митническия и акцизния контрол; 2. събира, обработва, анализира, оценява и предоставя митническа разузнавателна информация за целите на митническия и акцизния оперативен контрол; извършва анализ на риска и селектира цели за контрол; 3. осигурява сътрудничество с национални и международни организации и институции по отношение на информационния обмен и достъпа до необходимите за дейността на дирекцията информационни системи и бази данни; 4. планира и осъществява проверки, разпорежда извършването на проверки, както и осъществява пряко оперативно ръководство; 5. осъществява оперативен контрол върху производството, складирането, движението, общностното придобиване и реализацията на акцизни стоки; 6. координира дейността и подпомага митническите учреждения при осъществяване на оперативния контрол върху производството, складирането, движението и реализацията на акцизни стоки; 7. изработва или участва със свои представители в изработването на проекти на нормативни и вътрешноведомствени актове, свързани с облагането и контрола на акцизните стоки; 8. организира и осъществява проверки чрез мобилни митнически групи в зоните на граничните контролно-пропускателни пунктове и на цялата територия на страната; 9. организира, координира, ръководи и контролира дейността на митническите учреждения при противодействието на незаконния трафик на наркотични вещества и прекурсори, оръжия и изделия и технологии с двойна употреба; 10. ръководи и контролира дейността по приемането, съхраняването и унищожаването на наркотични вещества и прекурсори; 11. осъществява контрола по спазването на режима за дейностите с оръжия и изделия и технологии с двойна употреба; 12. организира и контролира обучението и ръководи дейността по използването на митнически кучета за разкриване на наркотични вещества; 13. осъществява взаимодействието с прокуратурата, следствието и съда, с органите на Министерството на вътрешните работи, Държавна агенция “Национална сигурност” и с други държавни органи в областта на разузнаването и разследването на нарушенията на митническото и акцизното законодателство; 14. организира и участва в специализирани национални и международни операции; 15. организира и осъществява различни форми на обучение на митническите служители в областта на митническото разследване и разузнаване, организира тяхната специална подготовка.” § 13. Създава се чл. 23а: “Чл. 23а. Дирекция “Акцизи”: 1. участва в разработването на политиката относно осъществяване контрола на територията на страната върху производството, складирането, движението и облагането на акцизните стоки; 2. изработва или участва със свои представители в изработването на проекти на нормативни и вътрешноведомствени актове, свързани с облагането и контрола на акцизните стоки; 3. осъществява координация, наблюдение и надзор върху дейността на митническите учреждения по прилагане на нормативните и административните актове, касаещи компетенциите на дирекцията; 4. ръководи методически и подпомага митническите учреждения в областта на акцизите; 5. предоставя информация относно прилагането на нормативните и административните актове, касаещи компетенциите на дирекцията; 6. изготвя проекти на решения за прилагане на нормативните и административните актове, касаещи компетенциите на дирекцията; 7. участва в провеждането на работни срещи, дискусии и други по въпроси, свързани с компетенциите на дирекцията; 8. участва в дейността на работните органи към институциите на Европейския съюз съобразно компетенциите на дирекцията; 9. събира и обменя информация с други държавни органи; 10. събира и обменя информация с компетентните служби по акцизите на държавите - членки на Европейския съюз; 11. подпомага директора на агенцията при издаването на лицензи за управление на данъчни складове; 12. води регистрите по Закона за акцизите и данъчните складове; 13. осъществява централизирано управление на бандеролите; 14. оказва съдействие в дейността по квалификация на митнически служители и търговски оператори.” § 14. В чл. 35, ал. 1 думите “минимални работни” се заменят с “основни”. § 15. Приложение № 1 към чл. 8, ал. 2 се изменя така: (Забележка на редакцията: виж този материал в PDF-а на броя)

“Приложение № 1 към чл. 8, ал. 2

Численост на персонала в Централното митническо управление на Агенция “Митници” - 576 щатни бройки

Директор 1

Заместник-директори 4

Главен секретар 1

Инспекторат 21

Звено по сигурността 4

Звено за вътрешен одит 6

Обща администрация 113 в т. ч.: дирекция “Финансово-стопански дейности и управление на собствеността” 42 дирекция “Правно-нормативна” 25 дирекция “Административно обслужване” 34 дирекция “Национален учебен център” 12

Специализирана администрация 426 в т. ч.: дирекция “Митнически режими и процедури” 52 дирекция “Тарифна политика” 44 дирекция “Последващ контрол” 33 дирекция “Противодействие на митнически, валутни и акцизни нарушения” 40 дирекция “Оперативен митнически и акцизен контрол” 130 дирекция “Митническа статистика и автоматизация” 57 дирекция “Международни отношения” 27 дирекция “Централна митническа лаборатория” 25 дирекция “Акцизи” 18”

Министър-председател: Сергей Станишев

За главен секретар на Министерския съвет: Веселин Даков