Постановление № 205 от 5 август 2004 г. за подготовката, организацията и провеждането на Европейската година на демократичното гражданство чрез образование (2005), обявена от Съвета на Европа, както и на Международна конференция на министрите на образованието от европейските страни

ПОСТАНОВЛЕНИЕ № 205

ОТ 5 АВГУСТ 2004 Г. за подготовката, организацията и провеждането на Европейската година на демократичното гражданство чрез образование (2005), обявена от Съвета на Европа, както и на Международна конференция на министрите на образованието от европейските страни

МИНИСТЕРСКИЯТ СЪВЕТ ПОСТАНОВИ: Чл. 1. Да се създаде национален комитет от представители на правителствени и неправителствени институции, който да извърши необходимите дейности във връзка с подготовката, организацията и провеждането на Европейската година на демократичното гражданство чрез образование (2005), обявена от Съвета на Европа, както и на Международна конференция на министрите на образованието от европейските страни.

Чл. 2. Министерството на образованието и науката да финансира дейностите по чл. 1 в размер 130 000 лв. съгласно приложението в рамките на бюджета си за 2004 г.

Чл. 3. Министерството на образованието и науката да предвиди средства в размер 70 000 лв. по бюджета си за 2005 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на образованието и науката.

Министър-председател: Симеон Сакскобургготски

За главен секретар на Министерския съвет: Галина Маринска

Приложение към чл. 2

ПЛАН-СМЕТКА на разходите, свързани с подготовката, организацията и провеждането на официалното откриване на Европейската година на демократичното гражданство чрез образование (2005), обявена от Съвета на Европа, както и на Международна конференция на министрите на образованието от европейските страни

Общо разходи: 13 0000 лв.

В т. ч.: 1. Разходи за международен транспорт на делегати от страни, които не са членки на

Европейския съюз, свързани с тяхното пристигане и отпътуване 35 000 лв.

2. Разходи за храна (150 души ґ 3 дни) 40 000 лв.

3. Разходи за конферентни услуги: - за наем на зали и работни помещения 12 000 лв.

- за техническо оборудване 8000 лв.

- за превод от и на български език 3000 лв.

4. Разходи за нощувки за делегати по т. 1 18 000 лв.

5. Разходи за културна програма 7000 лв.

6. Заплащане престоя на водещите чужди експерти 4000 лв.

7. Непредвидени разходи 3000 лв.