Наредба за изменение и допълнение на Наредба № Н-4 от 2008 г. за определяне броя на учениците в паралелка, делението на паралелките на групи и индивидуалното обучение в училищата по изкуствата и училищата по културата

МИНИСТЕРСТВО НА КУЛТУРАТА

Наредба за изменение и допълнение на Наредба № Н-4 от 2008 г. за определяне броя на учениците в паралелка, делението на паралелките на групи и индивидуалното обучение в училищата по изкуствата и училищата по културата (ДВ, бр. 50 от 2008 г.) § 1. В чл. 10, ал. 1 се правят следните изменения и допълнения: 1. В т. 3 след думите „четене на хорови партитури“ се добавя „корепетиторска практика“.

2. В т. 5 думите „пластика и танци, исторически танци“ се заменят с „пластика, исторически и модерни танци“. § 2. В чл. 11 се правят следните изменения и допълнения: 1. В ал. 2: а) в т. 3 думите „от два последователни випуска“ се заменят със „с ученици от друг випуск“; б) в т. 4 след думите „от същия клас“ се добавя „или от друг випуск“.

2. В ал. 4 след думите „обща група“ се добавя „а когато са по-малко от 8 ученици, се формира сборна група с ученици от друг випуск“. § 3. В ал. 1 на чл. 13 думата „художник“ се заменя с „художник – изящни изкуства, художник – приложни изкуства“. § 4. Алинея 4 на чл. 20 се изменя така: „(4) Свободноизбираема подготовка по часове за индивидуално обучение може да се провежда по музикален инструмент или пеене след решение на педагогическия съвет в рамките на определените средства на училището за съответната учебна година.“

Министър: В. Рашидов