Решение № 153 от 1 март 2005 г. за даване на разрешение за прехвърляне на права и задължения по Договора за търсене и проучване на нефт и газ в блок “Враца - запад” от “Аншуц България” - ЕООД, на “Проучване и добив на нефт и газ” - АД

РЕШЕНИЕ № 153 ОТ 1 МАРТ 2005 Г. за даване на разрешение за прехвърляне на права и задължения по Договора за търсене и проучване на нефт и газ в блок “Враца - запад” от “Аншуц България” - ЕООД, на “Проучване и добив на нефт и газ” - АД

На основание чл. 25, ал. 1 и 4 във връзка с чл. 5, т. 2 и чл. 6, ал. 2 от Закона за подземните богатства и Решение № 65 на Министерския съвет от 2003 г. (ДВ, бр. 10 от 2003 г.)

МИНИСТЕРСКИЯТ СЪВЕТ

РЕШИ: 1. Дава разрешение на “Аншуц България” - ЕООД, София - титуляр на разрешение за търсене и проучване на нефт и газ в блок “Враца - запад”, да прехвърли 45 на сто от правата и задълженията си по Договора за търсене и проучване на нефт и газ, сключен с министъра на околната среда и водите на 7 февруари 2003 г., на “Проучване и добив на нефт и газ” - АД, София.

2. Упълномощава министъра на околната среда и водите да подпише с “Аншуц България” - ЕООД, София, и с “Проучване и добив на нефт и газ” - АД, София, допълнително споразумение към Договора за търсене и проучване на нефт и газ в блок “Враца - запад” в едномесечен срок от обнародването на решението в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров