Постановление № 323 от 22 декември 2003 г. за изменение и допълнение на Правилника за устройството и дейността на ДП „Фонд затворно дело", приет с Постановление № 106 на Министерския съвет от 2003 г.(

ПОСТАНОВЛЕНИЕ № 323 ОТ 22 ДЕКЕМВРИ 2003 Г. за изменение и допълнение на Правилника за устройството и дейността на ДП „Фонд затворно дело", приет с Постановление № 106 на Министерския съвет от 2003 г. (ДВ, бр. 48 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5 се правят следните изменения: 1. В ал.5, т.2 думата „консолидирани" се заличава.

2. Алинея 6 се изменя така: „(6) За осъществяване дейността на предприятието Министерският съвет предоставя за управление имоти—публична и частна държавна собственост, а министърът на правосъдието — движими вещи — държавна собственост." § 2. В чл. 9 се правят следните изменения и допълнения: 1. Създава се нова т. 1: „1. упражнява правото на собственост на държавата в държавното предприятие;".

2. Досегашните т.1—9 стават съответно т. 2—10. § 3. В чл. 18 се правят следните изменения и допълнения: 1. В ал. 1, т. 6 след думата „характеристики" се добавя „и щатното разписание след приемането му от управителния съвет".

2. Алинея 4 се изменя така: „(4) При отсъствие на изпълнителния директор той се замества от лице, определено от него за всеки конкретен случай с писмена заповед, в която се посочва и обемът на правомощията за времето на заместване." § 4. В чл. 25 се правят следните изменения и допълнения: 1. В ал. 1: а) в т.1 думите „икономическата и" се заличават и накрая се добавя „на Главното управление"; б) точка 2 се изменя така: „2. разработване на методологията и унифицирането на счетоводната отчетност на териториалните поделения на Държавно предприятие „Фонд затворно дело";"; в) точка 3 се отменя; г) в т.5 след думата „архив" се добавя „по реда на Закона за счетоводството"; д) в т.8 след думата „работниците" се добавя „на Главното управление"; е) създава се нова т. 9: „9. изготвяне на месечни справки-декларации на предприятието по Закона за данък върху добавената стойност;"; ж) досегашните т.9 и 10 стават съответно т. 10 и 11.

2. В ал. 2 думите „от председателя на управителния съвет на предприятието" се заменят с „от изпълнителния директор". § 5. В чл. 26, ал. 2 думите „от председателя на управителния съвет на предприятието" се заменят с „от изпълнителния директор". § 6. В чл. 28 т. 6 се изменя така: „6. задължително отчисляват и превеждат по сметката на Главното управление определените от управителния съвет финансови средства за издръжка на дейността;". § 7. Параграф 1 от заключителните разпоредби се отменя. § 8. Параграф 3 от заключителните разпоредби се изменя така: „§ 3. Предприятието е правоприемник на правата и задълженията по всички сключени договори, свързани с осъществяването на стопанската дейност на местата за лишаване от свобода."

Заключителна разпоредба § 9. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров