Постановление № 227 от 16 септември 2009 г. за изменение и допълнение на Правилника за прилагане на Закона за контрол над взривните вещества, огнестрелните оръжия и боеприпасите, приет с Постановление № 169 на Министерския съвет от 1999 г.

ПОСТАНОВЛЕНИЕ № 227 ОТ 16 СЕПТЕМВРИ 2009 Г. за изменение и допълнение на Правилника за прилагане на Закона за контрол над взривните вещества, огнестрелните оръжия и боеприпасите, приет с Постановление № 169 на Министерския съвет от 1999 г. (обн., ДВ, бр. 78 от 1999 г.; изм. и доп., бр. 58 от 2001 г., бр. 1 и 115 от 2002 г., бр. 24 и 111 от 2003 г.; Решение № 963 на Върховния административен съд от 2004 г. – бр. 12 от 2004 г.; изм. и доп., бр. 15, 78 и 96 от 2005 г., бр. 66 от 2006 г.; попр., бр. 68 от 2006 г.; изм. и доп., бр. 16 и 32 от 2007 г., бр. 105 от 2008 г. и бр. 37 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5 ал. 7 се отменя. § 2. В чл. 28 след думите „Министерството на транспорта“ се поставя запетая и се добавя „информационните технологии и съобщенията“. § 3. В чл. 29а, ал. 5 след думите „Министерството на транспорта“ се поставя запетая и се добавя „информационните технологии и съобщенията“. § 4. В чл. 62, ал. 1 думите „министъра на икономиката и енергетиката“ се заменят с „министъра на икономиката, енергетиката и туризма“. § 5. В чл. 63 ал. 1 се изменя така: „(1) Разрешения за внос и износ на взривни вещества за граждански цели, на огнестрелни оръжия и боеприпаси с ловно, спортно и културно предназначение за търговски цели по реда на чл. 20 ЗКВВООБ (приложение № 1) се издават при наличие на разрешение, издадено от Междуведомствената комисия за експортен контрол и неразпространение на оръжията за масово унищожение към министъра на икономиката, енергетиката и туризма.“

Министър-председател: Бойко Борисов

Главен секретар на Министерския съвет: Росен Желязков