Постановление № 286 от 21 ноември 2008 г. за изменение и допълнение на Постановление № 182 на Министерския съвет от 2006 г. за създаване на комитети за наблюдение на Националната стратегическа референтна рамка и оперативните програми, съфинансирани от Структурните фондове и Кохезионния фонд на Европейския съюз

ПОСТАНОВЛЕНИЕ № 286 ОТ 21 НОЕМВРИ 2008 Г. за изменение и допълнение на Постановление № 182 на Министерския съвет от 2006 г. за създаване на комитети за наблюдение на Националната стратегическа референтна рамка и оперативните програми, съфинансирани от Структурните фондове и Кохезионния фонд на Европейския съюз (обн., ДВ, бр. 62 от 2006 г.; изм. и доп., бр. 90 от 2006 г., бр. 78 от 2007 г. и бр. 29, 66 и 80 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3 се правят следните изменения и допълнения: 1. В ал. 3, т. 1 думите “заместник-министърът на финансите, отговарящ по въпросите на европейската интеграция” се заличават, а думите “въпросите на европейската интеграция” се заменят с “европейски въпроси”.

2. Алинея 4 се изменя така: “(4) Министърът на финансите определя поименно свой заместник, а министрите и председателят на Националния статистически институт определят поименно представителите по ал. 3, т. 1 и техни заместници, които да участват на заседанията на комитета с право на глас в случай на отсъствие на титуляря, и уведомяват писмено председателя на комитета и секретариата.”

3. В ал. 5 след думите “директорите на дирекции” се добавя “Координация и контрол върху дейностите по управлението на средствата от Европейския съюз” и накрая се добавя “и секретариата”.

4. В ал. 6, 7 и 8 накрая се добавя “и секретариата”.

5. Създава се нова ал. 9: “(9) Национално представителните организации на и за хора с увреждания, признати от Министерския съвет по реда на Закона за интеграция на хората с увреждания, определят един представител и негов заместник, който да участва на заседанията на комитета с право на глас в случай на отсъствие на титуляря, и уведомяват писмено председателя на комитета и секретариата.”

6. Досегашната ал. 9 става ал. 10 и в нея думите “министъра на финансите” се заменят с “председателя на комитета, изготвена от секретариата” и се поставя запетая.

7. Досегашната ал. 10 става ал. 11. § 2. В чл. 8 се правят следните изменения и допълнения: 1. Създава се нова ал. 9: “(9) Национално представителните организации на и за хора с увреждания, признати от Министерския съвет по реда на Закона за интеграция на хората с увреждания, определят един представител и негов заместник, който да участва на заседанията на съответния комитет с право на глас в случай на отсъствие на титуляря, и уведомяват писмено председателя на съответния комитет на оперативна програма.”

2. Досегашните ал. 9 и 10 стават съответно ал. 10 и 11. § 3. В § 1 от допълнителната разпоредба се създават т. 10 и 11: “10. “Ръководител на Централното координационно звено” е директорът на дирекция “Управление на средствата от Европейския съюз” на Министерството на финансите или оправомощено от него длъжностно лице.

11. “Ръководител на Сертифициращия орган” е директорът на дирекция “Национален фонд” на Министерството на финансите или оправомощено от него длъжностно лице.”

Заключителна разпоредба § 4. Отменя се Постановление № 171 на Министерския съвет от 2002 г. за създаване на Координационен съвет по Националния план за развитие и за координация на процеса на подготовка на програмните документи за участие на Република България в Структурните фондове и Кохезионния фонд на Европейския съюз (обн., ДВ, бр. 79 от 2002 г.; изм. и доп., бр. 8 и 81 от 2004 г., бр. 51, 78, 84 и 96 от 2005 г. и бр. 14 от 2006 г.).

Министър-председател: Сергей Станишев

За главен секретар на Министерския съвет: Веселин Даков