Административният съд – Разград, на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че е постъпил протест от прокурор в Окръжна прокуратура – Разград, с искане да бъдат обявени за незаконосъобразни разпоредбите на чл. 14, т. 5 и 6, чл. 20, ал. 3, т. 2, чл. 30, ал. 4, 5 и 6 и чл. 31, ал. 1, т. 4 от Наредба № 29 за условията и реда за записване, отписване и преместване на децата в предучилищна възраст в детските градини и училищата на територията на община Исперих, приета с решение на Общинския съвет – гр. Исперих, по който е образувано адм. д. № 88/2017 по описа на Административния съд – Разград, насрочено за 11.07.2017 г. от 10,30 ч. Всеки, който има правен интерес, може да се присъедини към оспорването или да встъпи като страна до началото на устните състезания при всяко положение на делото съгласно чл. 189, ал. 2 АПК.