Административен съд - МонтанаМонтанаброй: 98, от дата 13.12.2019 г.Неофициален раздел / СЪДИЛИЩАстр.123адм. дело № 583/2019 г.

Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм. дело № 583/2019 г. по протест на прокурор при Районната прокуратура – Лом, срещу разпоредбите на чл. 4, ал. 1, т. 2, изр. първо, в частта „високо говорене, пеене, свирене и използване на пиротехнически средства по улиците, парковете, кварталните градини… обществените заведения… и на открити места, намиращи се в близост до жилищни сгради“; чл. 16, т. 6, чл. 39, ал. 3 и чл. 41, ал. 1 от Наредба № 1 за поддържане на обществения ред, чистотата и опазването на общественото имущество на територията на община Медковец (наредбата), приета с Решение № 288 на заседание на Общинския съвет – с. Медковец, проведено на 28.02.2003 г., допълвана и изменяна с Решение № 220 от 31.08.2009 г., с Решение № 394 от 28.07.2011 г., с Решение № 40 от 30.03.2012 г., с Решение № 242 от 27.03.2014 г., с Решение № 46 от 28.01.2016 г., с Решение № 299 от 22.02.2018 г. и с Решение № 481 от 25.07.2019 г. на Общинския съвет – с. Медковец. Конституирани страни по делото са: протестираща страна – прокурор при Районната прокуратура – Лом, ответник – Общинският съвет – с. Медковец, и служебно конституирана страна – Окръжната прокуратура – Монтана. Административно дело № 583/2019 г. е насрочено за 31.01.2020 г. от 10,30 ч.