Наредба за изменение и допълнение на Наредба № 7 от 2000 г. за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена

Наредба за изменение и допълнение на Наредба № 7 от 2000 г. за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена (обн., ДВ, бр. 4 от 2001 г.; изм., бр. 49 и 55 от 2002 г., бр. 74 и 87 от 2003 г., бр. 27 и 70 от 2008 г., бр. 4 и 75 от 2010 г.) § 1. В чл. 13 се правят следните изменения и допълнения: 1. Създава се нова ал. 5 със следното съдържание: „(5) Когато групата за целодневна организация на учебния ден (полуинтернатната група) в общообразователните училища е единствена в населеното място, броят на учениците може да е под определения минимален брой в приложението, но не по-малко от 10.“

2. Досегашните ал. 5 и 6 стават съответно ал. 6 и 7. § 2. В чл. 15 се създава нова ал. 5 със следното съдържание: „(5) Когато броят на учениците в професионалните училища, професионалните гимназии и професионалните колежи е недостатъчен за делене на паралелките на групи при обучението по чужд език на професията по реда на ал. 1 и 4, се разрешава формирането на групи с по-малко от 10 ученици в рамките на делегирания бюджет на училището.“ § 3. Член 22 се изменя така: „Чл. 22. Паралелките може да се делят на две групи по основи на програмирането, по информационни технологии и по предметите/модулите от задължителната професионална подготовка, свързани с изучаването и прилагането на приложни програмни продукти, програмиране и компютърни и мрежови технологии – при минимум 8 ученици в група.“

Министър: Сергей Игнатов