Административният съд – Плевен, на основание чл. 188 във връзка с чл. 181, ал. 1 и 2 АПК съобщава, че е подаден протест от прокурор при Окръжна прокуратура – Плевен, срещу чл. 15, ал. 5, т. 2 от Наредба № 17 за определянето и администрирането на местните такси и цени на услуги на територията на община Плевен, приета с Решение № 336 от 7.11.2012 г. на Общинския съвет – гр. Плевен, последно изменена с Решение № 221 от 30.06.2016 г., по който е образувано адм.д. № 246/2017 г. по описа на Административния съд – Плевен. Административно дело № 246/2017 г. е прекратено и присъединено за общо разглеждане и решаване към адм.д. № 215 по описа на Административния съд – Плевен, за 2017 г., образувано по протест от прокурор в Окръжна прокуратура – Плевен, против чл. 47 от Наредба № 17 за определянето и администрирането на местните такси и цени на услуги на територията на община Плевен, приета с Решение № 336 от 7.11.2012 г. на Общинския съвет – гр. Плевен, последно изменена с Решение № 221 от 30.06.2016 г.