Наредба за изменение и допълнение на Наредба № 13 от 2008 г. за организацията по предоставяне на финансова помощ за изпълнение на дейностите по линия на техническа помощ от Програмата за развитие на селските райони за периода 2007 - 2013 г.

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 13 от 2008 г. за организацията по предоставяне на финансова помощ за изпълнение на дейностите по линия на техническа помощ от Програмата за развитие на селските райони за периода 2007 - 2013 г. (обн., ДВ, бр. 39 от 2008 г.; изм. и доп., бр. 1 от 2009 г.) § 1. В чл. 3, ал. 3 думите “по т. 2, 3, 4, 5 и т. 10, 11, 12, 13, 14 от приложение № 1.” се заменят с “по т. 2, 3, 5, 6, 7, 8, 11, 12, 13, 14, 16, 17 и 18 от приложение № 1.” § 2. В чл. 6, ал. 2, т. 3 думите “съгласно чл. 4 (5), алинея (1) от Шестата директива на Съвета 77/338/ЕИО от 17 май 1977 г. относно хармонизацията на законодателството на страните членки за данъците върху оборота - Обща система за данък добавена стойност: единна основа за оценка;” се заменят със “съгласно чл. 13, алинея 1 от Директива 2006/112/ЕС на Съвета от 28 ноември 2006 г. относно общата система на ДДС, отменяща и заменяща Шестата директива на Съвета 77/338/ЕИО от 17 май 1977 г.”. § 3. В чл. 7 се правят следните изменения и допълнения: 1. Създават се ал. 2а и 2б: “(2а) Списъкът с дейности, по които ползвател на помощта е ДФЗ, се предоставя за съгласуване на отдел “Финансово-счетоводен” и на сектор “Обществени поръчки” на отдел “Административно-стопанско обслужване” на ДФЗ.

(2б) Управляващият орган на ПРСР съгласува списъка по ал. 2а за целесъобразност на планираните дейности и го внася за утвърждаване от министъра на земеделието и храните.”

2. В ал. 3 думите “и се изпращат до ДФЗ и дирекции “ФСД” и дирекция “Инвестиционна политика и обществени поръчки” към МЗХ.” се заличават.

3. В ал. 5 запетаята и думите “по които ползвател на помощта е МЗХ,” се заличават, а точката накрая се заменя със запетая и се добавя “ал. 2а и 2б.”

4. Алинея 6 се отменя. § 4. В чл. 9, т. 5 абревиатурата “УС” се заменя с “министъра”. § 5. В чл. 12 се правят следните изменения и допълнения: 1. В ал. 1: а) в т. 1 след думите “на ръководител на” се добавя “дирекцията, определена за”; б) точки 3 и 4 се изменят така: “3. за дейностите, свързани с допълнително финансово стимулиране на щатния персонал на ДФЗ и МЗХ, изпълняващ функции, пряко свързани с управлението (в т. ч. управлението на прилагането на Програмата в ЦУ на ДФЗ), наблюдението, оценката и контрола на ПРСР и разписани в длъжностните характеристики на персонала, се издава поименна заповед от министъра на земеделието и храните; поименната заповед се издава ежегодно след регистриране на заявленията за кандидатстване по чл. 9, т. 1; 4. за участие в комисии за определяне на изпълнител на обществени поръчки за доставки или услуги, както и в комисии за оценка и избор на проекти по Мярка 111 от ос 1 и по ос 4 ЛИДЕР от ПРСР, се прилага създадената вътрешноведомствена организация в МЗХ, съответно в ДФЗ.”

2. Създава се ал. 3: “(3) Държавен фонд “Земеделие” предоставя заверено копие от всяка заповед за командировка или за участие в комисии по т. 4 на секретариата на УС не по-късно от 5 работни дни от нейното издаване.” § 6. В чл. 16, ал. 3 се създава второ изречение: “Направените разходи за ДДС се възстановяват съгласно чл. 3 от Постановление № 53 от 4 март 2009 г. на Министерския съвет (ДВ, бр. 19 от 2009 г.).” § 7. В чл. 17 се правят следните изменения: 1. Алинея 3 се изменя така: “(3) Допълнителното финансово стимулиране по чл. 12, ал. 1, т. 3 се определя и изплаща два пъти годишно. Размерът му се изчислява пропорционално на времевата ангажираност на служителите и не надвишава шесткратния размер на максималната основна месечна заплата за съответната длъжност.”

2. Алинея 4 се отменя. § 8. В чл. 18, ал. 3, изречение първо в началото се добавя “При финансиране на дейности по чл. 12, ал. 1, т. 2”, а думите “по ал. 1” се заменят със “съгласно приложение № 6”. § 9. В чл. 19, ал. 3 думите “15 работни дни от крайния срок за изпълнение на дейността.” се заменят с “15 работни дни от датата на изготвяне на протокола по ал. 2. ” § 10. В чл. 20 се създава второ изречение: “Направените разходи за ДДС се възстановяват съгласно чл. 3 от Постановление № 53 от 4 март 2009 г. на Министерския съвет.” § 11. В заключителните разпоредби се създава § 5: “§ 5. Указания по прилагане на наредбата дава министърът на земеделието и храните.” § 12. Приложение № 1 към чл. 2 се изменя така: “Приложение № 1 към чл. 2

Техническата помощ осигурява средствата, необходими за ефективното управление и прилагането на ПРСР. Тя ще бъде използвана в съответствие с чл. 66 от Регламента на Съвета (EC) № 1698/2005 за дейности, свързани с подготовката, управлението, наблюдението, оценката, информираността и контрола на ПРСР. Ще бъдат подпомагани следните дейности: 1. Организиране на заседанията на Комитета по наблюдение (КН) на ПРСР и работните групи към него, включително разходите1 , свързани с участие на членовете на Комитета, на работните групи, както и на други лица, чието участие е необходимо с оглед ефективно изпълнение на задачите на Комитета и/или работните групи.

2. Извършване от външни изпълнители на анализи, проучвания, изследвания и други технически доклади, необходими на управляващия орган, Комитета по наблюдение и/или неговите работни групи и на Разплащателната агенция за целите на ефективното управление и наблюдение на ПРСР (вкл. изготвяне на анализи за сектор тютюн, които да осигурят предложения за типа инвестиционна подкрепа, която ПРСР може да предостави за този сектор след 2009 г.); събиране на статистическа информация и аналитични данни, свързани с областите на подкрепа по ПРСР с оглед отчитане на резултатите от нея.

3. Изготвяне и разпространение на информация относно ПРСР чрез: 3. 1. Изготвяне на материали за информиране и публичност: а) оформление, отпечатване и разпространение на материали (документи, доклади, насоки, плакати, брошури, диплянки, наръчници, инструкции, правила и др.) за популяризиране на мерките и практически аспекти за изпълнението на ниво програма и ниво проект; б) изготвяне и разпространение на информационни и образователни текстове, излъчването и публикуването им в електронни и печатни издания, външни медии, интернет рекламиране. 3.

2. Подпомагане подготовката и изпълнението на комуникационния план, описан в раздел 13 от ПРСР, в това число предвидените дейности за публичност на ПРСР по отношение начините на кандидатстване по мерките и изпълнението на проектите, постигането на нейните цели и приоритети (провеждане на семинари с участието на социално-икономически партньори и потенциални бенефициенти, използване на външна експертна помощ за допълване и усъвършенстване на комуникационния план, допълнително разработване и поддръжка на интернет страниците на МЗХ и РА, отнасящи се до ПРСР и съдържащи информация за потенциалните бенефициенти за подпомагането по ПРСР и за резултатите от нейното прилагане).

4. Организиране (в т.ч. разходи за организация, подготовка/размножаване на информационни материали, пътни, квартирни и дневни) на непланирани публични събития по инициатива на потенциални бенефициенти или социално-икономически партньори, осъществяването на които се поема от службите на МЗХ.

5. Обезпечаване на висококачествени преводачески услуги за нуждите на ПРСР.

1 Разходите за участниците включват пътни и нощувки.

6. Организиране и участие в обучения на администрацията, ангажирана в управлението, изпълнението, контрола, наблюдението и оценката на ПРСР, в т. ч. сътрудничество между УО и подобни структури в държавите - членки на ЕС, както и за изпълнението на комуникационния план (в това число разходи за организиране на обученията и разходи за участие - пътни, пълен пансион и квартирни).

7. Разработване, инсталиране, модернизиране и поддръжка на компютърни системи за управление, наблюдение и оценка (включително за закупуване на техника и програмни продукти), както и наемане на външни експерти за изпълнението на тези дейности.

8. Доставяне на необходимия софтуер, хардуер, специализирано и офис оборудване и материали с оглед повишаване качеството и ефективността на работата на персонала в УО и РА, работещ на пълен работен ден по ПРСР.

9. Изготвяне на текуща, междинна и последваща оценка на ПРСР.

10. Изготвяне на последваща оценка на Програма САПАРД.

11. Допълнително финансово стимулиране на щатния персонал, изпълняващ дейности, пряко свързани с управлението, наблюдението, оценката и контрола на ПРСР и разписани в длъжностните характеристики. Размерът на допълнителното финансово стимулиране се определя пропорционално на времевата ангажираност на служителите в посочените по-горе дейности. Допълнителното финансово стимулиране, изчислено на месечна основа, няма да надвишава максималния размер на основната месечна заплата за съответната длъжност. То няма да се дублира с други подобни национални схеми за стимулиране и ще бъде съпроводено с необходимите счетоводни документи. Плащанията ще бъдат ограничени в рамките на периода на прилагане на ПРСР и няма да надвишават 5 % от бюджета на техническа помощ, който ще бъде разпределен на равни годишни бюджети за периода до края на прилагане на ПРСР.

12. Наемане и разходи за допълнителен персонал към УО и РА, необходим с оглед засилване на капацитета на администрацията, ангажирана в управлението, изпълнението, контрола, наблюдението и оценката на ПРСР, вкл.: 12.1. Допълнителен персонал към УО - дирекция “Развитие на селските райони” на МЗХ, ще бъде нает за подпомагане администрирането на мерките от ос 4 ЛИДЕР, тъй като отдел “Селски райони и местни инициативи” към УО е отговорен за тяхното прилагане. Допълнителен персонал за прилагане на мерките от ос 4 ЛИДЕР ще бъде нает и за РА. 12.

2. Допълнителен персонал към УО и РА в помощ на постоянния персонал, необходим във връзка с изпълнението на дейностите, свързани с наблюдението, както и с въвеждане на данни в мониторинговата система. Допълнителен персонал към РА ще бъде нает в помощ на оценката на трите оферти, представяни от кандидатите (с цел обосновка на заявените разходи), оценката на бизнес плановете и (при необходимост) извършване на административни проверки на заявленията.

Допълнителният персонал към УО и РА ще изпълнява ясно разграничени дейности, изцяло свързани с управлението и прилагането на ПРСР, на основата на сключен договор с УО/РА, но няма да има статута на постоянни служители. Срокът на договорите на този персонал няма да надхвърля крайната дата на допустимост на разходите по ПРСР. Допълнителният персонал не участва в схемата за допълнително финансово стимулиране, описана по-горе. Разходите за този персонал няма да надвишават 4 % от бюджета на техническата помощ.

13. Участие на администрацията, ангажирана в управлението, изпълнението, контрола, наблюдението и оценката на ПРСР в международни прояви (вкл. обмяна на най-добри практики) в областта на развитието на селските райони, които са директно свързани с прилагането на помощта от ЕО за развитие на селските райони в България.

14. Участие на администрацията, ангажирана в управлението и управление на прилагането на ПРСР, в технически срещи със службите на ЕК и в комитети/работни групи на ЕК, разходите за участие в които не се рефинансират от ЕК.

15. Разходи, свързани с националната селска мрежа, както са описани в раздел 16.2 от ПРСР.

16. Наемане на консултанти/организации/експерти за изпълнение на краткосрочни и дългосрочни задачи и дейности, свързани с управлението на ПРСР, като основната отговорност е на УО. Външни експерти ще бъдат наемани и за подготовката, прилагането и наблюдение на изпълнението на мерките по ос 4 ЛИДЕР; наемане на консултанти и обмяна на опит с администрацията и с експерти от други държави членки по управление, прилагане, контрол, наблюдение и оценка на програми.

17. Дейности, свързани с организирането и провеждането на процедурите за възлагане на обществените поръчки и сключването на договорите за дейностите по линия на техническа помощ (в т.ч. за изготвяне на техническото задание).

18. Дейности, свързани с организирането и провеждането от УО или РА на комисии за оценка и избор на проекти по Мярка 111 от ос 1 и по ос 4 ЛИДЕР.

19. Дейности, свързани с изграждане на капацитет и подготовката за разработване на стратегически и програмни документи за следващия програмен период (след 2013 г).” § 13. Приложение № 2 към чл. 6, ал. 1, т. 2 се изменя така: “Приложение № 2 към чл. 6, ал. 1, т. 2

Допустими разходи за дейностите по техническа помощ

Допустими са следните разходи: Р 1. Разходи за провеждане на заседанията на КН и работните групи към него, вкл. разходите (пътни и нощувки), свързани с участие на членовете на КН, на работните групи, както и на други лица, чието участие е необходимо с оглед ефективно изпълнение на задачите на КН и/или работните групи, в т. ч.наем на зала; техническо оборудване за мултимедийни презентации и за симултанен превод; обслужване на заседанията (регистрация, раздаване на материали); симултанен превод и превод на материали; пътни и нощувки за участниците на заседанията; кафе паузи, обеди и вечери за участниците на заседанията; подготовка и размножаване на материали.

Р 2. Разходи за изготвяне на анализи, проучвания, изследвания и други технически доклади (разработване на мерките от ПРСР, които ще стартират на по-късен етап, описани в глава 5 от ПРСР), необходими на УО, КН и/или неговите работни групи и на ДФЗ за целите на ефективното управление и наблюдение на ПРСР (вкл. изготвяне на анализи за сектор тютюн, които да осигурят предложения за типа инвестиционна подкрепа, която ПРСР може да предостави за този сектор след 2009 г.), в т. ч. възнаграждения на експерти; международен транспорт и квартирни за чуждестранни експерти; пътни и квартирни при пътуване на експертите в страната за посещения на проекти, за извършване на анкети и интервюта; организиране на семинари, свързани с изготвянето на съответния анализ или проучване - наем зала, пътни, квартирни и пансион за участниците; разходи за подготовка и размножаване/разпространение на материали; превод; одит на дейностите по изпълнение на оценката; разходи за събиране на статистическа информация и аналитични данни, свързани с областите на подкрепа по ПРСР с оглед отчитане на резултатите от Програмата.

Р 3. Разходи за изготвяне и разпространение на информация относно ПРСР: Р 3.1. Разходи за изготвяне на материали за информиране и публичност, в т.ч.: а) разходи за оформление, отпечатване и разпространение на материали (документи, доклади, насоки, плакати, брошури, диплянки, наръчници, инструкции, правила и др.) за популяризиране на мерките и практически аспекти за изпълнението на ниво програма и ниво проект; б) разходи за изготвяне и разпространение на информационни и образователни текстове, излъчването и публикуването им в електронни и печатни издания, външни медии, интернет рекламиране; в) разходи за публикации в национални и регионални печатни издания; г) разходи за разработване и излъчване на консултантски рубрики в регионални радиостанции; д) разходи за изработване на информационни видеоклипове; е) разходи за изготвяне и изпълнение на външна реклама - билбордове, пана и др.; ж) разходи за предавания в електронни медии.

Р 3. 2. Разходи за подпомагане подготовката и изпълнението на комуникационния план, в т. ч.: а) разходи за подготовка (в т. ч. външна експертна помощ за допълнително разработване и прецизиране) на комуникационния план; б) разходи за изготвяне на технически задания, материали за печатни издания, наблюдение и координиране на информационните кампании; в) разходи за провеждане на семинари (наем за зала, разходи за подготовка и размножаване на материали; обслужване на заседанията - регистрация, раздаване на материали); техническо оборудване за мултимедийни презентации; г) хонорар за организаторите на обучението и за лекторите/обучаващите и разходи за участие - пътни, пълен пансион и квартирни на участниците; д) разходи за създаване, поддържане и актуализация на интернет страница за целите на ПРСР; е ) разходи за извършване на анкети и допитвания за проследяване успеваемостта на информационната кампания на ПРСР и др.

Р4. Разходи за организиране (в т.ч. разходи за организация, подготовка/размножаване на информационни материали, пътни, квартирни и дневни) на непланирани публични събития по инициатива на потенциални бенефициенти или социално-икономически партньори, осъществяването на които се поема от службите на МЗХ.

Р 5. Разходи за извършване на висококачествени преводачески услуги за нуждите на ПРСР.

Р 6. Разходи за обучения за администрацията, ангажирана в управлението, изпълнението, контрола, наблюдението и оценката на ПРСР, за членовете на КН и работните групи към него, в т. ч. разходи за организиране на обученията - наем зала, оборудване за мултимедийни презентации за симултанен превод; разходи за подготовка и размножаване/разпространение на материали;превод; хонорар за организаторите на обучението и за лекторите/обучаващите и разходи за участие - пътни, пълен пансион и квартирни.

Р 7. Разходи за сътрудничество между УО и подобни структури в държавите - членки на ЕС - разходи за участие - пътни, пълен пансион и квартирни.

Р 8. Разходи за разработване, инсталиране, актуализация и поддръжка на компютърни системи за управление, наблюдение и оценка, в т. ч. закупуване на техника и програмни продукти; възнаграждения на експерти за разработване/актуализация и поддръжка на компютърните системи.

Р 9. Разходи за доставяне на необходимия софтуер, хардуер, специализирано и офис оборудване и материали за персонала в УО и РА, работещ на пълен работен ден по ПРСР.

Р 10. Разходи за изготвяне на междинна, текуща и последваща оценка на ПРСР, в т. ч. възнаграждения на експерти; международен транспорт и квартирни за чуждестранни експерти; пътни и квартирни при пътуване на експертите в страната - за посещения на проекти, за извършване на анкети и интервюта; организиране на семинари/групови интервюта с бенефициенти - наем зала, пътни, квартирни и пансион за участниците; разходи за подготовка и размножаване/разпространение на материали - за анкети по пощата, за интервюта и др.; превод; одит на дейностите по изпълнение на оценката.

Р 11. Разходи за изготвяне на последваща оценка на Програма САПАРД, в т. ч. - виж предходната точка.

Р 12. Разходи за допълнително финансово стимулиране на персонала, изпълняващ дейности, пряко свързани с управлението (в т. ч. управлението на прилагането на Програмата в ЦУ на ДФЗ), наблюдението, оценката и контрола на ПРСР и разписани в длъжностните характеристики на персонала - допълнителното финансово стимулиране е в размер до една основна заплата за длъжността, вкл. държавно обществено осигуряване и здравни осигуровки.

Р 13. Разходи за наемане на допълнителен персонал към УО и ДФЗ, както следва: Р 13. 1. допълнителен персонал към УО и ДФЗ, необходим за прилагането на мерките от ос 4 ЛИДЕР; Р 13. 2. допълнителен персонал към УО и ДФЗ, необходим във връзка с изпълнението на дейностите, свързани с наблюдението, в т. ч. въвеждане на данни в мониторинговата система; Р 13. 3. допълнителен персонал към РА в помощ на оценката на трите оферти, представяни от кандидатите (с цел обосновка на заявените разходи), оценката на бизнес плановете и (при необходимост) извършване на административни проверки на заявленията.

Р 14. Разходи за участие на администрацията, ангажирана в управлението, изпълнението, контрола, наблюдението и оценката на ПРСР в международни прояви, свързани с развитието на селските райони, в т. ч. пътни, квартирни и дневни за участниците, такси за участие.

Р 15. Разходи за участие на администрацията, ангажирана в управлението и управление на прилагането на ПРСР, в технически срещи със службите на ЕК и в комитети/работни групи на ЕК, които не се рефинансират от ЕК.

Р 16. Разходи за администриране дейността на националната селска мрежа, в т. ч.: Р 16. 1. оперативно функциониране на звеното за управление на мрежата и създаване и поддържане на оперативни структури на мрежата, вкл. разходи за заплати, наем на офис, закупуване на офис оборудване и обзавеждане, режийни разходи - в т. ч. ток, парно, вода, телефон, интернет; Р 16. 2. подготовка на план за действие на мрежата и неговото прилагане, включващо организиране на обмяна на знания и ноу-хау, подготовка на програми за обучение на местните инициативни групи по ЛИДЕР, вкл.техническа помощ за дейности на МИГ, свързани със сътрудничество (в страната и международно).

Р 17. Разходи за наемане на консултанти /организации/експерти за изпълнение на краткосрочни и дългосрочни задачи и дейности, свързани с управлението на ПРСР, в т.ч за подготовката, прилагането и наблюдение на изпълнението на мерките по ос 4 ЛИДЕР; наемане на консултанти и обмяна на опит с администрацията и с експерти от други държави членки по управление, прилагане, контрол, наблюдение и оценка на програми.

Р 18. Разходи за организиране и провеждане на процедури за възлагане на обществени поръчки и сключване на договори за доставки и услуги по линия на техническа помощ (в т. ч. хонорари за изготвяне на технически задания и за участие в тръжни комисии).

Р 19. Разходи за дейности, свързани с организирането и провеждането от УО или РА на комисии за оценка и избор на проекти по Мярка 111 от ос 1 и по ос 4 ЛИДЕР.

Р 20. Разходи за разработване на стратегически и програмни документи за следващия програмен период (след 2013 г.) - в т. ч. виж т. Р2.

Р 21. Разходи за изграждане на капацитет за следващия програмен период - обучения, обмяна на опит.” § 14. В приложение № 3 към чл. 8 раздел Б се изменя така: “Б. Кандидатствам за разходи за следните дейности: № Дейности ДА

1 Организиране на заседанията на Комитета по наблюдение (КН) на ПРСР и работните групи към него, включително разходите2 , свързани с участие на членовете на Комитета, на работните групи, както и на други лица, чието участие е необходимо с оглед ефективно изпълнение на задачите на Комитета и/или работните групи.

2 Извършване от външни изпълнители на анализи, проучвания, изследвания и други технически доклади, необходими на управляващия орган, Комитета по наблюдение и/или неговите работни групи и на Разплащателната агенция за целите на ефективното управление и наблюдение на ПРСР (включително изготвяне на анализи за сектор тютюн, които да осигурят предложения за типа инвестиционна подкрепа, която ПРСР може да предостави за този сектор след 2009 г.); събиране на статистическа информация и аналитични данни, свързани с областите на подкрепа по ПРСР с оглед отчитане на резултатите от Програмата.

3 Изготвяне и разпространение на информация относно ПРСР чрез: 3. 1. Изготвяне на материали за информиране и публичност: а) оформление, отпечатване и разпространение на материали (документи, доклади, насоки, плакати, брошури, диплянки, наръчници, инструкции, правила и др.) за популяризиране на мерките и практически аспекти за изпълнението на ниво програма и ниво проект; б) изготвяне и разпространение на информационни и образователни текстове, излъчването и публикуването им в електронни и печатни издания, външни медии, интернет рекламиране. 3.

2. Подпомагане подготовката и изпълнението на комуникационния план, в това число предвидените дейности за публичност на Програмата по отношение начините на кандидатстване по мерките и изпълнението на проектите, постигането на нейните цели и приоритети (провеждане на семинари с участието на социално-икономически партньори и потенциални бенефициенти, използване на външна експертна помощ за допълване и усъвършенстване на комуникационния план, допълнително разработване и поддръжка на интернет страниците на МЗХ и РА, отнасящи се до ПРСР и съдържащи информация за потенциалните бенефициенти за подпомагането по ПРСР и за резултатите от нейното прилагане).

4 Организиране (в т.ч. разходи за организация, подготовка/размножаване на информационни материали, пътни, квартирни и дневни) на непланирани публични събития по инициатива на потенциални бенефициенти или социално-икономически партньори, осъществяването на които се поема от службите на МЗХ.

5 Обезпечаване на висококачествени преводачески услуги за нуждите на ПРСР.

6 Организиране и участие в дейности по обучение за администрацията, ангажирана в управлението, изпълнението, наблюдението, оценката и контрола на ПРСР, в т. ч. сътрудничество между УО и подобни структури в държавите - членки на Европейския съюз, както и за изпълнението на комуникационния план (в това число разходи за организиране на обученията и разходи за участие - пътни, пълен пансион и квартирни).

7 Разработване, инсталиране, модернизиране и поддръжка на компютърни системи за управление, наблюдение и оценка (включително за закупуване на техника и програмни продукти), както и наемане на външни експерти за изпълнението на тези дейности.

8 Доставяне на необходимия софтуер, хардуер, специализирано и офис оборудване и материали с оглед повишаване качеството и ефективността на работата на персонала в УО и РА, работещ на пълен работен ден по ПРСР.

9 Изготвяне на текуща, междинна и последваща оценка на ПРСР.

10 Изготвяне на последваща оценка на Програма САПАРД.

11 Допълнително финансово стимулиране на щатния персонал, изпълняващ дейности, пряко свързани с управлението, наблюдението, оценката и контрола на ПРСР и разписани в длъжностните им характеристики.

12 Наемане и разходи за допълнителен персонал към УО и РА, необходим с оглед засилване на капацитета на администрацията, ангажирана в управлението, изпълнението, контрола, наблюдението и оценката на ПРСР, вкл.: 12. 1. допълнителен персонал към УО - дирекция “Развитие на селските райони” на МЗХ, ще бъде нает за подпомагане администрирането на мерките от Ос 4 ЛИДЕР; 12. 2. допълнителен персонал към УО и РА в помощ на постоянния персонал, необходим във връзка с изпълнението на дейностите, свързани с наблюдението, както и с въвеждане на данни в мониторинговата система; допълнителен персонал към РА в помощ на оценката на трите оферти, представяни от кандидатите (с цел обосновка на заявените разходи), оценката на бизнес плановете и (при необходимост) извършване на административни проверки на заявленията.

13 Участие на администрацията, ангажирана в управлението, изпълнението, наблюдението, оценката и контрола на ПРСР в международни прояви (вкл. обмяна на най-добри практики) в областта на развитието на селските райони, които са пряко свързани с прилагането на помощта за развитие на селските райони в България.

14 Участие на администрацията, ангажирана в управлението и управление на прилагането на ПРСР, в технически срещи със службите на ЕК и в комитети/работни групи на ЕК, разходите за участие в които не се рефинансират от ЕК.

15 Изграждане и функциониране на националната селска мрежа.

16 Наемане на консултанти/организации/експерти за изпълнение на краткосрочни и дългосрочни задачи и дейности, свързани с управлението на ПРСР, като основната отговорност е на УО. Външни експерти ще бъдат наемани и за подготовката, прилагането и наблюдението на изпълнението на мерките по Ос 4 ЛИДЕР; наемане на консултанти и обмяна на опит с администрацията и с експерти от други държави членки по управление, прилагане, контрол, наблюдение и оценка на програми.

17 Дейности, свързани с организирането и провеждането на процедурите за възлагане на обществените поръчки и сключването на договорите за дейностите по линия на техническа помощ (в т.ч. за изготвяне на техническото задание).

18 Дейности, свързани с организирането и провеждането от УО или РА на комисии за оценка и избор на проекти по Мярка 111 от Ос 1 и по Ос 4 ЛИДЕР.

19 Дейности, свързани с изграждане на капацитет и подготовка за разработване на стратегически и програмни документи за следващия програмен период (след 2013 г).” § 15. Приложение № 4 към чл. 13, ал. 1 се изменя така: “Приложение № 4 към чл. 13, ал. 1

(Забележка на редакцията: виж приложението в PDF-а на броя) § 16. В приложение № 6 към чл. 18, ал. 1 в т. III се правят следните изменения и допълнения: 1. Създава се нова т. 4: “4. Копие от поименна заповед на министъра на земеделието и храните или на изпълнителния директор на ДФЗ за участие в комисии за определяне на изпълнител на обществени поръчки за доставки или услуги, както и в комисии за оценка и избор на проекти по Мярка 111 от Ос 1 и по Ос 4 ЛИДЕР от ПРСР.”

2. Досегашната т. 4 става т. 5.

§ 17. Навсякъде в наредбата “МЗП” се заменя с “МЗХ”.

Министър: В. Цветанов