Решение № 916 от 29 декември 2006 г. за предоставяне на концесия за услуга върху част от крайбрежната плажна ивица - морски плаж “Къмпинг “Оазис”, община Царево, област Бургас

РЕШЕНИЕ № 916 ОТ 29 ДЕКЕМВРИ 2006 Г. за предоставяне на концесия за услуга върху част от крайбрежната плажна ивица - морски плаж “Къмпинг “Оазис”, община Царево, област Бургас

На основание § 4 от преходните и заключителните разпоредби на Закона за концесиите във връзка с чл. 6, ал. 1, чл. 7, ал. 1 и чл. 8, ал. 1 от отменения Закон за концесиите, § 17а, ал. 1 и 2 от преходните и заключителните разпоредби на Закона за приватизация и следприватизационен контрол и мотивирано предложение на министъра на регионалното развитие и благоустройството

МИНИСТЕРСКИЯТ СЪВЕТ

РЕШИ: 1. Предоставя концесия за услуга с предмет управление и поддържане със средства, осигурени от концесионера и на негов риск, на морски плаж “Къмпинг “Оазис”, община Царево, област Бургас - част от крайбрежната плажна ивица - изключителна държавна собственост, срещу правото на концесионера да експлоатира обекта на концесия.

1.1. Определя обща концесионна територия в размер 62 080 кв. м с дължина на бреговата линия 500 м и средна широчина на морския плаж 124 м при граници съгласно Акт № 569 за изключителна държавна собственост от 26 ноември 1999 г., определени с координатите на точки по чупките на границата на плажа в координатна система “1970 г.” с номера от 1 до 13 включително и от 17 до 73 включително, както следва: на север - скалист бряг с граница, определена с точки от № 1 до 8 включително; на изток - бреговата линия на Черно море с граница, определена с точки от № 8 до 13 включително и от № 17 до 25 включително; на юг - скалист бряг с граница, определена с точки от № 25 до 36 включително, и на запад - рядка гора, блатна растителност и мера с граници, определени с точки от № 36 до 73 включително и точка № 1. 1.

2. Условията и редът за установяване на трайни и съществени промени в площта на обекта на концесия по т. 1, настъпили в резултат на естествени процеси и/или като резултат от човешка дейност, както и последиците от тях се уреждат в концесионния договор. 1.

3. Морският плаж е предназначен за рекреационни дейности.

2. Определя за концесионер без търг или конкурс “Лазурен бряг” - АД, Приморско - търговско дружество по смисъла на § 4, ал. 1 от преходните и заключителните разпоредби на Закона за концесиите и § 17а от преходните и заключителните разпоредби на Закона за приватизация и следприватизационен контрол.

3. Определя срок на концесията 20 години.

4. Концесионният договор влиза в сила от 17 януари 1997 г. - датата на приватизационната продажба на акциите на “Лазурен бряг” - АД, Приморско, на централизиран публичен търг.

5. Определя основните права и задължения по концесията, както следва: 5. 1. Основни права на концесионера: 5.1.1. да експлоатира обекта на концесия и прилежащата на концесионната територия водна площ, като възмездно предоставя на трети лица плажни, спортни, търговски, водни и други услуги; 5.1.2. да означи концесионната територия и да постави регламентирани трайни знаци по сухоземната граница, които да я отграничат от съседните територии, като осигури свободен достъп в нея; 5.1.3. да предоставя отделни дейности по експлоатацията и поддържането на обекта на концесия на подизпълнители по ред, определен в концесионния договор; 5.1.4. да организира съгласувано с концедента съответстващи на комплексния план за експлоатацията, управлението и поддържането на обекта на концесия преместваеми обекти за хранене и освежителни напитки, както и съоръжения за спорт и развлечения, които да не засягат целостта на плажната ивица и да осигуряват безпрепятствено премахване, при условия и в срокове, определени в концесионния договор, за което на концесионера не се дължи обезщетение. 5.

2. Основни задължения на концесионера: 5.2.1. да управлява и поддържа обекта на концесия на свой риск; 5.2.2. да заплати и да заплаща на концедента дължимите концесионни възнаграждения (концесионни плащания) при условия и в срокове, определени в решението и в концесионния договор; 5.2.3. да не събира входни такси за морския плаж - обект на концесията; 5.2.4. при условия и по ред, определени в концесионния договор, да изпълнява одобрен от министъра на регионалното развитие и благоустройството комплексен план за експлоатацията, управлението и поддържането на обекта на концесия и годишни инвестиционни програми: 5.2.4. 1. комплексният план за експлоатацията, управлението и поддържането на обекта на концесия включва организация на предоставяните на трети лица услуги и инвестиционна програма за срока на концесията; 5.2.4. 2. годишните инвестиционни програми се изработват в съответствие с инвестиционната програма, включена към комплексния план за експлоатацията, управлението и поддържането на обекта на концесия; 5.2.4. 3. сроковете, условията и редът за изработване от концесионера и одобряване от министъра на регионалното развитие и благоустройството на комплексния план за експлоатацията, управлението и поддържането на обекта на концесия и на годишните инвестиционни програми се определят с концесионния договор; 5.2.5. в съответствие с одобрения от министъра на регионалното развитие и благоустройството комплексен план за експлоатацията, управлението и поддържането на обекта на концесия концесионерът изработва схема за разполагане на преместваеми обекти на плажа; 5.2.6. да застрахова обекта на концесията по т. 1, ако той може да бъде застрахован, като конкретните застрахователни рискове се съгласуват с министъра на регионалното развитие и благоустройството; 5.2.7. да не предоставя на трети лица без разрешение на министъра на регионалното развитие и благоустройството документацията и информацията, която притежава във връзка и по повод на концесията; 5.2.8. да приеме и да търпи при наличие на форсмажорни обстоятелства трети лица, посочени от концедента, да ползват обекта на концесията по т. 1 без право на обезщетение; 5.2.9. при условия и по ред, определени с концесионния договор, да отчита периодично задълженията си по него. 5.

3. Основни права на концедента: 5.3.1. да получи и да получава дължимите от концесионера концесионни възнаграждения (концесионни плащания) при условия и в срокове, определени в решението и в концесионния договор; 5.3.2. право на собственост върху всяка инженерно-геоложка, екологична и друга информация и документация във връзка с експлоатацията, управлението и поддържането на обекта на концесия; 5.3.3. да контролира чрез компетентните държавни органи и длъжностни лица изпълнението на задълженията на концесионера по концесионния договор, комплексния план за експлоатацията, управлението и поддържането на обекта на концесия и инвестиционните програми по т. 5.2.4. 1 и 5.2.4. 2 и условията на концесията, включително чрез право на достъп до морския плаж по т. 1 по всяко време и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основните задължения и условията на концесията; 5.3.5. при прекратяване на концесията да получи чрез упълномощени от министъра на регионалното развитие и благоустройството длъжностни лица по ред, определен в концесионния договор, обекта на концесия в същото състояние и вид, при които обектът на концесия по т. 1 е бил предаден на концесионера. 5.

4. Основни задължения на концедента: 5.4.1. в едномесечен срок от подписването на концесионния договор и при условия и по ред, определени в договора, да предаде на концесионера обекта на концесия; 5.4.2. при условия и по ред, определени в концесионния договор, да предприема действия чрез компетентните държавни и/или общински органи за предотвратяване и/или отстраняване на незаконно строителство и/или неправомерно поставени преместваеми обекти върху обекта на концесията по т. 1; 5.4.3. да не възпрепятства концесионера да осъществява правата си по концесията освен в случаите, уредени с нормативен акт или с концесионния договор.

6. Определя за начален срок на концесията датата на влизане в сила на концесионния договор.

7. Определя следните условия за осъществяване на концесията: 7. 1. Обектът на концесията се предава от министъра на регионалното развитие и благоустройството, а концесионерът го поддържа свободен от незаконно строителство и неправомерно поставени преместваеми обекти. В случай че към датата на предаване на обекта се констатира незаконно строителство и/или преместваеми обекти, това се отразява в протокол и министърът на регионалното развитие и благоустройството уведомява компетентните държавни и/или общински органи за предприемане на действия за отстраняването им при условия, определени в концесионния договор. 7.

2. Концесията се осъществява при изпълнение на изискванията, свързани с националната сигурност и отбраната на страната, с опазването на околната среда, човешкото здраве, защитените територии, зони и обекти и обществения ред. 7.

3. За осъществяването на концесията не се изискват задължителни подобрения. 7.

4. При осъществяването на концесията концесионерът не може да отдава целия или отделни части от обекта на концесия под наем. 7.

5. При осъществяването на концесията не се допуска: 7.5.1. извършването на незаконно строителство или други дейности на концесионната територия, които могат да унищожат, увредят или след продължителен срок да променят качеството и количеството на плажната ивица и да увредят природната среда; 7.5.2. изграждането на сгради и трайни съоръжения върху плажната ивица. 7.

6. Освен основните задължения по т. 5.2 при осъществяването на концесията концесионерът е длъжен и: 7.6.1. да предвижда в инвестиционните планове средства и мерки за опазване на околната среда, както и за борба със свлачищата, ерозията и абразията в случаите, когато пряко или косвено се застрашава целостта на плажната ивица; 7.6.2. да осигурява водноспасителна дейност и медицинско обслужване на посетителите на морския плаж съгласно нормативните актове за водноспасителната дейност и обезопасяването на водните площи; 7.6.3. да извършва санитарно-хигиенно поддържане и благоустрояване съобразно Хигиенните изисквания за устройство и експлоатация на плажовете по Черноморското крайбрежие, както и да осигурява за посетителите на плажа санитарно-хигиенни съоръжения и питейно водоснабдяване, определени с концесионния договор; 7.6.4. да осигурява най-малко 20 на сто от концесионната територия по т. 1.1 свободна за разполагане от посетителите на собствени принадлежности; 7.6.5. обособените блокове от разположени плажни чадъри и шезлонги, предоставяни от концесионера, не могат да заемат повече от 50 на сто от чистата активна пясъчна площ на обекта на концесията по т. 1; 7.6.6. да осигурява спазването на нормативните изисквания за безопасност и здраве при работа, както и изискванията, свързани с организацията на работната заплата; 7.6.7. да осигурява опазването на обществения ред, здравето и спокойствието на посетителите на плажа; 7.6.8. да допуска по всяко време до морския плаж по т. 1 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 7.6.9. да води и предоставя на министъра на регионалното развитие и благоустройството и на други компетентни държавни органи текущо и при поискване редовна инженерно-геоложка и екологична документация и информация, изготвена във връзка с ползването и опазването на концесионната територия по т. 1, определена с концесионния договор.

7.7. Изграждането на елементи на прилежащата инфраструктура се извършва от концесионeра на негов риск само ако това е предвидено в комплексния план за експлоатацията, управлението и поддържането на обекта на концесия при условията и по реда на Закона за устройство на територията и на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловни неотменяеми банкови гаранции от българска банка за гарантиране изпълнението на финансовите задължения на концесионера: 8.1.1. за календарната 2006 г. концесионерът не дължи гаранция по т. 8.1; 8.1.2. за календарната 2007 г. гаранцията е в размер 30 на сто от определения размер на концесионното възнаграждение за 2006 г. и се представя на министъра на регионалното развитие и благоустройството в срок 10 дни от сключването на концесионния договор; 8.1.3. за всяка следваща година за срока на концесията гаранцията е в размер 30 на сто от концесионното възнаграждение за предходната година и се представя на министъра на регионалното развитие и благоустройството до 31 януари на обезпечената година; 8.1.4. банковите гаранции по т. 8.1.2 и 8.1.3 са валидни до 30 дни от изтичането на всяка обезпечена година. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване на околната среда, охраната на крайбрежната плажна ивица и комплекса от курортни ресурси и охраната на труда: 8.2.1. в сметката по т. 8.2 концесионерът отчислява ежегодно за целия срок на концесията сума, представляваща 10 на сто от дължимото за срока концесионно възнаграждение; 8.2.2. сумата по т. 8.2.1 се внася до 30 ноември на текущата година; 8.2.3. сумата по т. 8.2.1 за 2007 г. се внася в 10-дневен срок от сключването на концесионния договор; 8.2.4. за периода 1997 г. - 2006 г. концесионерът не дължи гаранцията по т. 8.2; 8.2.5. начинът за разпореждане със сметката по т. 8.2 се определя в концесионния договор. 8.

3. Право на концедента да прекрати едностранно концесионния договор при неизпълнение от страна на концесионера на основните задължения и условията на концесията по това решение. Условията, сроковете и редът за упражняване на правото за едностранно прекратяване на договора се определят в концесионния договор. 8.

4. Дължат се неустойки при неизпълнение или при забавено изпълнение от страна на концесионера на договорните задължения и лихви за забавено изпълнение на парични задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 8.

5. Във всички случаи на неизпълнение от страна на концесионера концедентът има право да търси освен определените в т. 8.1 - 8.4 гаранции и обезщетение по общите правила.

9. За предоставеното право на експлоатация върху обекта на концесията по т. 1 концесионерът заплаща на концедента по ред, определен в концесионния договор, концесионно възнаграждение във формата на годишни парични възнаграждения за срока на концесията, дължими за всяка календарна година. 9.

1. Размерът на дължимото за всяка календарна година концесионно възнаграждение се определя съгласно методика, утвърдена от министъра на регионалното развитие и благоустройството, въз основа на база за изчисляване на концесионното възнаграждение в левове и на размер на отчисленията от базата за изчисляване на годишното възнаграждение (ставка за роялти) в проценти. 9.

2. Размерът на ставката за роялти е: 9.2.1. три на сто за периода от влизане в сила на концесионния договор до 2006 г. включително; 9.2.2. шест на сто за периода от 2007 г. до прекратяването на концесионния договор. 9.

3. При промяна на законодателството и/или на методиката по т. 9.1 начинът за определяне размера на концесионното възнаграждение и размерът на ставката за роялти се променят с допълнително споразумение към концесионния договор. 9.

4. Концесионното възнаграждение се заплаща от концесионера, както следва: 9.4.1. за периода от влизането в сила на концесионния договор до 2006 г. включително концесионерът заплаща в 30-дневен срок от подписване на концесионния договор дължимите за периода концесионни възнаграждения в размер на сбора от сумите: за 1997 г. - 14 709,18 лв., за 1998 г. - 18 146,91 лв., за 1999 г. - 21 730,69 лв., за 2000 г. - 26 718,06 лв., за 2001 г. - 30 280,47 лв., за 2002 г. - 35 624,08 лв., за 2003 г. - 39 186,49 лв., за 2004 г. - 41 380,93 лв., за 2005 г. - 43 026,76 лв., и за 2006 г. - 45 848,19 лв., заедно със законната лихва върху тях до датата на сключване на концесионния договор; 9.4.2. за периода от 2007 г. до прекратяване на концесионния договор концесионното възнаграждение се заплаща ежегодно на две вноски, както следва: 9.4.2. 1. първа вноска (авансово плащане) в размер 30 на сто от определеното за съответната година концесионно възнаграждение, дължима до 31 май на текущата година; 9.4.2. 2. втора вноска в размер на остатъка от определеното за съответната година концесионно възнаграждение, дължима до 30 ноември на текущата година.

10. При неизпълнение на задължението по т. 9.4.1 в 30-дневния срок от сключването на концесионния договор министърът на регионалното развитие и благоустройството предприема необходимите действия за принудително събиране на дължимите суми заедно със законната лихва за забава.

11. За развитие на дейности, с които се предизвиква значително отрицателно въздействие върху компонентите на околната среда в района на морския плаж, концесионерът изготвя екологична оценка или оценка на въздействието върху околната среда в съответствие със Закона за опазване на околната среда.

12. Определя други изисквания, свързани с концесията: 12. 1. Приложимо право по отношение на концесията е българското. 12.

2. Всички спорове между страните по концесионния договор се решават по взаимно съгласие, а в случай на непостигане на съгласие спорът се решава по реда на Гражданския процесуален кодекс.

13. Упълномощава министъра на регионалното развитие и благоустройството да сключи концесионния договор с “Лазурен бряг” - АД, Приморско, област Бургас, в едномесечен срок от обнародването на решението в “Държавен вестник”, да организира контрола по изпълнението му и да представлява концедента в правоотношенията, възникнали във връзка с договора, с изключение на тези по неговото прекратяване.

14. При несключване на концесионния договор в срока по т. 13 министърът на регионалното развитие и благоустройството подготвя и внася в Министерския съвет ново предложение за предоставяне на концесия.

Министър-председател: Сергей Станишев

За главен секретар на Министерския съвет:Веселин Даков