Административният съд – Варна, четиринадесети състав, на основание чл. 188 във връзка с чл. 181, ал. 1 и 2 АПК съобщава, че е постъпила жалба от Радул Ивелинов Ковачев, Стефан Борисов Стоянов, Мария Филипова Капралова, Антония Иванова Антонова и Дарина Петрова Иванова, всичките от Варна, срещу Решение на Общинския съвет – гр. Варна, № 2106-14 от 30.03.2015 г. за одобряване на ПУП – ПРЗ на кв. Чайка в частта на отредените УПИ І-126, кв. 17, по плана на 20-и подрайон на гр. Варна, открит и закрит паркинг, и прилежащите на УПИ І-126 улици по осови точки – 120-163 и осови точки 119-164-165. По жалбата е образувано адм. дело № 2066/2015 г. по описа на Административния съд – Варна, XІV състав, насрочено за разглеждане в открито съдебно заседание на 16.05.2016 г. от 14 ч. Съгласно чл. 182, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.