Постановление № 149 от 20 юни 2016 г. за одобряване на допълнителни разходи/трансфери за 2016 г.

ПОСТАНОВЛЕНИЕ № 149 ОТ 20 ЮНИ 2016 Г. за одобряване на допълнителни разходи/трансфери за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2016 г. в общ размер до 47 763 330 лв., разпределени, както следва: 1. по бюджета на Министерството на младежта и спорта за капиталови разходи – 3 000 000 лв. за строително-монтажни работи за затревяване и осветление на футболни терени, разпределени, както следва: 1 000 000 лв. за стадион „Тича“ в гр. Варна, 1 000 000 лв. за градски стадион в гр. Русе и 1 000 000 лв. за градски стадион в гр. Горна Оряховица; 2. по бюджета на Министерския съвет за 2016 г. средства в размер до 44 000 000 лв. за продължаване изграждането на 61 км от временно възпрепятстващо съоръжение по българо-турската граница на територията на област Бургас и за изграждане на прилежащия към този участък полеви път; 3. по бюджета на съдебната власт за Прокуратурата на Република България – 200 000 лв. за доставка на микробуси с повишена проходимост; 4. по бюджета на Съвета за електронни медии за разходи за персонал – 23 000 лв.; 5. по бюджета на Община Казанлък – 409 630 лв., разпределени, както следва: 384 630 лв. за довършване изграждането на Музей на розата, гр. Казанлък, и 25 000 лв. за подобряване на инфраструктурата на гр. Шипка; 6. по бюджета на Община Сърница – 90 000 лв. за придобиване на част от сграда; 7. по бюджета на Община Златарица – 40 700 лв. за възнаграждения и осигурителни вноски на кметските наместници в общинската администрация.

(2) Средствата по чл. 1, ал. 1 да се осигурят за сметка на преструктуриране на разходите по централния бюджет за 2016 г.

Чл. 2. (1) Със сумата 3 000 000 лв. да се увеличат разходите по бюджета на Министерството на младежта и спорта за 2016 г. по „Политика в областта на привеждането на спортните обекти и съоръжения във вид, отговарящ на съвременните международни стандарти“, бюджетна програма „Спортни обекти и съоръжения“.

(2) Със сумата по чл. 1, ал. 1, т. 1 да се увеличат показателите по чл. 25, ал. 3 от Закона за държавния бюджет на Република България за 2016 г.

Чл. 3. (1) Със сумата по чл. 1, ал. 1, т. 2 да се увеличат разходите по „Политика в областта на осъществяването на държавните функции на територията на областите в България“, бюджетна програма „Осъществяване на държавната политика на областно ниво“ по бюджета на Министерския съвет за 2016 г.

(2) Със сумата по чл. 1, ал. 1, т. 2 да се увеличат показателите по чл. 6, ал. 3 от Закона за държавния бюджет на Република България за 2016 г.

Чл. 4. Главният секретар на Министерския съвет да предостави средствата по чл. 1, ал. 1, т. 2 на областния управител на област Бургас поетапно на базата на действително извършените разходи.

Чл. 5. Главният секретар на Министерския съвет, министърът на младежта и спорта и председателят на Съвета за електронни медии да извършат съответните промени по бюджетите си за 2016 г. и да уведомят министъра на финансите.

Чл. 6. Висшият съдебен съвет да извърши съответните промени по бюджета на съдебната власт за 2016 г., включително на показателите по чл. 2, ал. 3 от Закона за държавния бюджет на Република България за 2016 г., и да уведоми министъра на финансите.

Чл. 7. Министърът на финансите да извърши съответните промени по централния бюджет за 2016 г., включително на бюджетните взаимоотношения на общините с централния бюджет за 2016 г.

Заключителни разпоредби § 1. В Постановление № 81 на Министерския съвет от 2015 г. за одобряване на допълнителни трансфери за 2015 г. (ДВ, бр. 27 от 2015 г.) в чл. 1, ал. 1 т. 6 се изменя така: „6. по бюджета на община Силистра съответно: за ремонт на улици и тротоари – 1 349 404 лв.; за ремонт на покривни конструкции на детски градини и детски ясли – 448 090 лв.; за разширяване на гробищен парк в гр. Силистра – 49 628 лв.; за благоустрояване на прилежащи площи на детски градини и детски ясли и за камери за видеонаблюдение на детски градини и детски ясли – 152 878 лв.“ § 2. Постановлението се приема на основание чл. 109, ал. 2 и 3 от Закона за публичните финанси и чл. 81, ал. 2 и чл. 90, ал. 2 от Закона за държавния бюджет на Република България за 2016 г. § 3. Изпълнението на постановлението се възлага на главния секретар на Министерския съвет, на министъра на младежта и спорта, на председателя на Съвета за електронни медии и на кметовете на съответните общини. § 4. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Кристина Хитрова