Постановление № 21 от 28 януари 2016 г. за одобряване на допълнителни разходи по бюджета на Комисията за финансов надзор за 2016 г.

ПОСТАНОВЛЕНИЕ № 21 ОТ 28 ЯНУАРИ 2016 Г. за одобряване на допълнителни разходи по бюджета на Комисията за финансов надзор за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи по бюджета на Комисията за финансов надзор за 2016 г. в размер 1 632 000 лв. за изпълнение на дейностите по § 10, ал. 2 от преходните и заключителните разпоредби на Закона за възстановяване и преструктуриране на кредитни институции и инвестиционни посредници.

(2) Средствата по ал. 1 да се осигурят за сметка на предвидените средства по централния бюджет и от преструктуриране на разходи по централния бюджет за 2016 г.

(3) Със сумата по ал. 1 да се увеличат показателите по чл. 42, ал. 2 от Закона за държавния бюджет на Република България за 2016 г.

Чл. 2. Председателят на Комисията за финансов надзор да извърши съответните промени по бюджета на Комисията за финансов надзор за 2016 г. и да уведоми министъра на финансите.

Чл. 3. Министърът на финансите да извърши произтичащите от чл. 1 промени по централния бюджет за 2016 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси във връзка с § 10, ал. 2 от преходните и заключителните разпоредби на Закона за възстановяване и преструктуриране на кредитни институции и инвестиционни посредници. § 2. Изпълнението на постановлението се възлага на председателя на Комисията за финансов надзор. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков