Закон за ратифициране на Споразумението между страните по Северноатлантическия договор относно статута на техните въоръжени сили и на Протокола за статута на международните военни щабове, създадени в съответствие със Северноатлантическия договор

УКАЗ № 255

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Споразумението между страните по Северноатлантическия договор относно статута на техните въоръжени сили и на Протокола за статута на международните военни щабове, създадени в съответствие със Северноатлантическия договор, приет от ХХХIX Народно събрание на 14 юли 2004 г.

Издаден в София на 19 юли 2004 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за ратифициране на Споразумението между страните по Северноатлантическия договор относно статута на техните въоръжени сили и на Протокола за статута на международните военни щабове, създадени в съответствие със Северноатлантическия договор Чл. 1. Ратифицира Споразумението между страните по Северноатлантическия договор относно статута на техните въоръжени сили, подписано на 19 юни 1951 г. в Лондон, и Протокола за статута на международните военни щабове, създадени в съответствие със Северноатлантическия договор, подписан на 28 август 1952 г. в Париж.

Чл. 2. За целите на чл. VIII, ал. 2(f) от Споразумението между страните по Северноатлантическия договор относно статута на техните въоръжени сили Република България се отказва от искове за обезщетение на щети при всеки случай, когато стойността на тези щети е по-малка от 1457 лв.

Законът е приет от ХХХIX Народно събрание на 14 юли 2004 г. и е подпечатан с официалния печат на Народното събрание.

Председател на Народното събрание: Огнян Герджиков