Решение № 679 от 24 август 2004 г. за изменение на решения на Министерския съвет за предоставяне на концесия върху част от минералната вода от находище “Катунци”, с. Катунци, община Сандански, област Благоевград

РЕШЕНИЕ № 679

ОТ 24 АВГУСТ 2004 Г. за изменение на решения на Министерския съвет за предоставяне на концесия върху част от минералната вода от находище “Катунци”, с. Катунци, община Сандански, областБлагоевград

На основание чл. 7, ал. 1 от Закона за концесиите във връзка с чл. 43, ал. 3 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г. и бр. 48 от 2000 г.), МИНИСТЕРСКИЯТ СЪВЕТ

РЕШИ: 1. В Решение № 595 на Министерския съвет от 2001 г. за предоставяне на концесия върху част от минералната вода от находище “Катунци”, с. Катунци, община Сандански, област Благоевград, обект - изключителна държавна собственост (ДВ, бр. 70 от 2001 г.), т. 1.1 се изменя така: “1.1. Определя общ годишен експлоатационен ресурс в обем 9400 куб. м минерална вода при средногодишен и средноденонощен дебит до 0,3 л/сек и върхов дебит до 0,6 л/сек.”

2. В Решение № 29 на Министерския съвет от 2002 г. за определяне на спечелилия конкурса кандидат за предоставяне на концесия върху част от минералната вода от находище “Катунци”, с. Катунци, община Сандански, област Благоевград, разкрита чрез водоизточник сондаж № 236 (ДВ, бр. 10 от 2002 г.), се правят следните изменения: 2. 1. В т. 1 думите “до 31 500 куб. м” се заменят с “9400 куб.м”. 2.

2. В т. 2.3.3 думите “в размер левовата равностойност на 63 252 щ. д. по централния курс на Българската народна банка в деня на плащането” се заличават. 2.

3. В т. 2.3.4 думите “в размер левовата равностойност на 67 205 щ. д. по централния курс на Българската народна банка в деня на плащането” се заличават.

3. Упълномощава министъра на околната среда и водите в едномесечен срок да сключи с концесионера “Мериам - 90” - АД, с. Катунци, допълнително споразумение към договора от 1 март 2002 г. за предоставяне на концесия върху част от минералната вода от находище “Катунци”, с. Катунци, община Сандански, област Благоевград, в съответствие с т. 1 и 2.

Министър-председател: Симеон Сакскобургготски

Главен секретар на Министерския съвет: Севдалин Мавров