Нота за присъединяване към Меморандума за разбирателство между Генералния щаб на Република Турция и Министерството на отбраната на Република България и Министерството на националната отбрана на Румъния и Министерството на отбраната на Обединено кралство Великобритания и Северна Ирландия относно създаването и функционирането на Център за изследвания, развитие и усъвършенстване на оперативните способности за борба с тероризма - Турция (COE-DAT)

НОТА за присъединяване към Меморандума за разбирателство между Генералния щаб на Република Турция и Министерството на отбраната на Република България и Министерството на националната отбрана на Румъния и Министерството на отбраната на Обединено кралство Великобритания и Северна Ирландия относно създаването и функционирането на Център за изследвания, развитие и усъвършенстване на оперативните способности за борба с тероризма - Турция (COE-DAT)

(Одобрена с Решение № 562 от 17 юни 2005 г. на Министерския съвет. В сила от 8 септември 2005 г.)

Министерството на отбраната на Съединените американски щати, след като реши, че ще участва в общото трансформиране на усилията на НАТО относно борбата с тероризма; тъй като желае да участва в Центъра за изследвания, развитие и усъвършенстване на оперативните способности за борба с тероризма - Турция (COE-DAT) в Анкара, Турция, като участваща страна, осигуряваща личен състав за следните длъжности: пореден № 1011, длъжност: заместник-директор, полковник; пореден № 1012, длъжност: административен специалист; пореден № 1512, длъжност: офицер по операциите, майор.

Изразявайки резерва, че в съответствие със законодателството на Съединените американски щати американският принос към Центъра за изследвания, развитие и усъвършенстване на оперативните способности за борба с тероризма в съответствие с Меморандума за разбирателство относно създаването и функционирането на Центъра за изследвания, развитие и усъвършенстване на оперативните способности за борба с тероризма се ограничава до поддръжката на потребители от НАТО и ПЗМ от Центъра за изследвания, развитие и усъвършенстване; решава да участва и да спазва условията, съдържащи се в Меморандума за разбирателство между Генералния щаб на Република Турция и Министерството на отбраната на Република България и Министерството на националната отбрана на Румъния и Министерството на отбраната на Обединено кралство Великобритания и Северна Ирландия относно създаването и функционирането на Центъра за изследвания, развитие и усъвършенстване на оперативните способности за борба с тероризма - Турция (COE-DAT), който влезе в сила на 28 юни 2005 г.

За Министерството на отбраната на Съединените американски щати: Джеймс Л. Джоунс, генерал от морската пехота на САЩ, командващ Европейското командване на САЩ

8 септември 2005 г.

Участващите държави в Меморандума за разбирателство относно създаването и функционирането на Центъра за изследвания, развитие и усъвършенстване на оперативните способности за борба с тероризма приветстват изразеното обвързване на Съединените американски щати; съгласяват се с присъединяването на Съединените американски щати към тях като нация, участваща в Меморандума за разбирателство относно създаването и функционирането на Центъра за изследвания, развитие и усъвършенстване на оперативните способности за борба с тероризма съгласно условията, посочени в тази нота за присъединяване; съгласяват се да изменят Допълнение 1 към Анекс А от Меморандума за разбирателство относно създаването и функционирането на Центъра за изследвания, развитие и усъвършенстване на оперативните способности за борба с тероризма, което да отразява съгласието за постовете, заети от Съединените американски щати.

За Генералния щаб на Република Турция: Ишък Кошанер, генерал от Турската армия, заместник-началник на Генералния щаб на Република Турция

8 септември 2005 г.

За Министерството на отбраната на Република България: Пламен Сотиров, полковник от Българската армия, аташе по отбраната на Република

България в Република Турция

8 септември 2005 г.

За Министерството на националната отбрана на Румъния: Емил Фалкулеску, полковник от Румънската армия, аташе по отбраната на Румъния в Република Турция

8 септември 2005 г.

За Министерството на отбраната на Обединено кралство Великобритания и Северна Ирландия: Клив Ходжис, полковник от Британската армия, аташе по отбраната на Великобритания в Република Турция

8 септември 2005 г.