Наредба № 12 от 12 декември 2006 г. за придобиване на квалификация по професия “Дизайнер”

МИНИСТЕРСТВО НА ОБРАЗОВАНИЕТО И НАУКАТА

НАРЕДБА № 12 от 12 декември 2006 г. за придобиване на квалификация по професия “Дизайнер”

Раздел I

Общи положения Чл. 1. С тази наредба се определя държавното образователно изискване (ДОИ) за придобиване на квалификация по професия 214010 “Дизайнер” от област на образование “Изкуства” и професионално направление 214 “Дизайн” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 214010 “Дизайнер”, съгласно приложението към тази наредба, определя изискванията за придобиване трета степен на професионална квалификация за специалностите: 1. 2140101 Театрален, кино- и телевизионен декор

2. 2140102 Художествено осветление за театър, кино и телевизия

3. 2140103 Театрален грим и перуки

4. 2140104 Аранжиране

5. 2140105 Детски играчки и сувенири

6. 2140106 Интериорен дизайн

7. 2140107 Силикатен дизайн

8. 2140108 Моден дизайн

9. 2140109 Пространствен дизайн

10. 2140110 Промишлен дизайн

11. 2140111 Театрална кукла Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Дизайнер”.

(2) Държавното образователно изискване за придобиване на квалификация по професия “Дизайнер” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/ модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от професионално направление “Единични професии” от списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 и във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложениепо чл. 2

Държавно образователно изискване за придобиване на квалификация по професията “Дизайнер”

Професионално направление: 214 Дизайн

Наименование на професията: 214010 Дизайнер

1. Входни характеристики

1.1. Степен на професионална квалификация и входящо образователно равнище

В табл. 1 са представени специалностите, включени в професията “Дизайнер”, съгласно Списъка на професиите за професионално образование и обучение (2005 г.), както и входящото минимално образователно равнище за придобиване на съответната степен на професионална квалификация.

Таблица 1

Специалности Степен Входящо на профе- минимално образо- сионална вателно равнище квалифи- за уче- за лица, кация ници навър- шили 16 г.

1 2 3 4 5

2140101 Театрален, кино- Трета Завършен Завършено средно и телевизионендекор седми клас образование

2140102 Художествено освет- Трета Завършен Завършено средно ление за театър,кино седми клас образование и телевизия

2140103 Театраленгрим Трета Завършен Завършено средно и перуки седми клас образование

2140104 Аранжиране Трета Завършен Завършено средно седми клас образование

2140105 Детски играчки и Трета Завършен Завършено средно сувенири седми клас образование

2140106 Интериорен дизайн Трета Завършен Завършено средно седми клас образование

2140107 Силикатен дизайн Трета Завършен Завършено средно седми клас образование

2140108 Моден дизайн Трета Завършен Завършено средно седми клас образование

2140109 Пространствен Трета Завършен Завършено средно дизайн седми клас образование

2140110 Промишлен дизайн Трета Завършен Завършено средно седми клас образование

2140111 Театралнакукла Трета Завършен Завършено средно седми клас образование 1.

2. Изисквания към здравословното състояние на кандидатите за обучение

Кандидатът за обучение по професията “Дизайнер” - трета степен на професионална квалификация, трябва да представи медицинско свидетелство, с което удостоверява, че тази професия не му е противопоказна, съгласно чл. 14, ал. 3 от Закона за професионално образование и обучение (ЗПОО).

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, диференцирани по специалности, са представени в табл. 2.

(Забележка на редакцията: виж приложението в PDF-а на броя)

2.2. Тенденции в развитието на професионално направление “Дизайн”

Съвременните икономически реалности ще изискват и за в бъдеще все повече квалифицирани кадри в областта на дизайна за създаване на нова естетизирана среда, както и за производство на качествени продукти, конкурентноспособни на европейския пазар. 2.

3. Възможности за професионална реализация

Придобилите професионална квалификация по професията “Дизайнер” могат да постъпват на работа като дизайнери на свободна практика, в художествен колектив, работещ по осъществяването на художествен проект, в предприятие, културна институция, дизайнерско студио.

Придобилите трета степен на професионална квалификация по професията “Дизайнер” могат да постъпват на работа на професиите (длъжностите) от Националната класификация на професиите и длъжностите (НКПД) 2006 г.: 2452-8016 Художник, гримьор; 2452-8017 Художник, приложник; 2452-8019 Художник, сценични костюми; професиите, включени в единична група 3471 Декоратори и търговски дизайнери и други; 3476-3007 Осветител; 3476-3011 Първи асистент, художник на костюми; 3476-3015 Художник, изпълнител на кукли; 3476-3016 Художник, изпълнител на макети; 5141-2002 Гардеробиер; 5141-2003 Гримьор; 5141-2009 Перукер; 5141-2

010 Реквизитор; 5141-2011 Фризьор; 7436-1003 Производител, играчки/кукли и пресовани играчки; 7433-2006 Производител, перуки и други, както и допълнени при актуализиране на НКПД. 2.

4. Възможност за повишаване на професионалната квалификация

Придобилият трета степен на професионална квалификация по професията “Дизайнер” може да се обучава по друга специалност от професията, както и по друга професия от професионалните направления “Изобразителни изкуства”, “Дизайн” или “Аудио-визуални техники и производство на медийни продукти”, като обучението му по общата задължителна професионална подготовка - единна за всички професионални направления, отрасловата задължителна професионална подготовка - единна за професионалното направление, както и част от специфичната за професията професионална подготовка в съответствие с ДОИ за придобиване на квалификация по професии, се зачита.

3. Цели на обучението

Основна цел на обучението за професията “Дизайнер” - трета степен на професионална квалификация е формирането на професионални умения, знания и професионално-личностни качества, гарантиращи качествено упражняване на професията и успешна реализация на обучаваните. 3.

1. Цели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - знае и прилага основните правила за здравословно и безопасно упражняване на изучаваната професия и опазване на околната среда; познава и използва личните предпазни средства; - осъществява професионална комуникация на всяко ниво и с различни средства; - разбира собствената си роля в общия трудов процес; отнася се с чувство на отговорност при изпълнение на възложената задача; разпределя задачите между членовете на екипа според квалификацията им; съзнава необходимостта от повишаване на квалификацията си; - познава правата и задълженията си като участник в трудовия процес съгласно Кодекса на труда; познава пазарните отношения, мястото и ролята в тях на отделните лица, фирмите, институциите и държавата; - формира критерии за самооценка и самостоятелен стремеж за развитие; - знае общите правила за работа с компютър; използва специализирани програмни продукти; - осъществява кратка комуникация на чужд език. 3.

2. Цели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка - единна за всички професии от професионално направление “Дизайнер”

След завършване на обучението по професията обучаваният трябва да: - познава етапите в изграждането на художествения проект; знае и прилага законите и принципите за изграждане на обемно-пространствена композиция; - изгражда творба по натура, по зададена тема и по въображение; - познава и прилага законите на линейната и въздушната перспектива; познава и използва елементите на светлосянката и принципите за изграждане на учебна задача; - използва целия спектър от елементи (тон, гама, колорит, линия, петно, щрих) на изобразителния език и тяхното взаимодействие в процеса на проектиране; - познава анатомията и пропорциите на човешкото тяло; - знае основните принципи за изграждане на обемно-пространствена структура; - познава епохите, направленията, теченията, стиловите особености, изразните средства и начините за използването им в художествените произведения от изобразителното изкуство и културата на различните епохи; - развива художествено-образното и пластично мислене като способност за синтез на представите, в резултат на който се формира художественият образ. 3.

3. Цели за формиране на специфични компетенции за изпълнение на дейностите от “Профила на професията” при обучението по специфичната за професията “Дизайнер-изпълнител” задължителна професионална подготовка: - ползва необходимите инструменти и материали при изграждане на творбата; - разчита и анализира чертежи и чертае конструктивни и технологични схеми; - спазва етапите при изграждане на творбата; - спазва синтеза между конструкция, форма, материалност; - придава завършеност на творбата; - разработва разходни норми на използваните материали; - разработва технологични схеми за изработване на проект за художествено произведение. 3.3.

1. Специалност 2140101, “Театрален, кино и телевизионен декор”

След завършването на обучението по специалността обучаваният трябва да: - познава теоретичната основа на художественото сценично изпълнение и специфичното му приложение в киното, театъра и телевизията; - познава основните технологии и материали, използвани в художествено- изпълнителската практика; - познава и умее да работи с инструменти и пособия, използвани в художествено-изпълнителската практика; - притежава обща художествена и театрална култура; - познава етапите на работа, може да организира технологичен процес в киното, театъра и телевизията и да работи в екип с другите художествени ателиета. 3.3.

2. Специалност 2140102 “Художествено осветление за театър, кино и телевизия”

След завършването на обучението по специалността обучаваният трябва да: - познава теорията на светлината и звука и методите за получаването и моделирането им; - познава устройството на светлинните и звуковите източници, осветителните тела, осветителните и озвучителните уредби, техните качества и характеристики; - познава техниката и технологията за избор и работа с осветителната и озвучителната (звукозаписната) апаратура, с цел реализирането на статични и динамични светлинни и звукови образци и картини; - умее да проектира както отделни статични и динамични светлинни художествени картини, така и художествено осветление на цялостен спектакъл или обект (интериор и екстериор).

3.3.3. Специалност 2140103 “Театрален грим и перуки”

След завършването на обучението по специалността обучаваният трябва да: - има изградени естетически критерии за исторически и съвременен стил в грима и прическата; - познава инструментите, материалите и пособията в грима и перукерството; - умее да изработи грим, перукерски изделия и перука според технологичните изисквания; - може да оформи прическа от жива коса, перукерско изделие, перука; - извлича, анализира и синтезира информация от литературни произведения, произведения на изкуството и материалната култура; - може да организира работа в гримьоро-перукерско ателие според конкретните условия и цели; - адаптира се към бързо променящите се условия в професията; - познава и прилага санитарно-хигиенните изисквания. 3.3.

4. Специалност 2140104 “Аранжиране”

След завършването на обучението по специалността обучаваният трябва да: - притежава широки познания в областта на рекламата - историческо развитие, съвременни тенденции; - познава и прилага принципите и логиката на изграждане на композиция; - извършва проучвателна дейност, свързана със спецификата на обекта на реклама; - избира правилно подходящи изразни средства, отговарящи на темата и задачата; - спазва етапите при развитие и извеждане на идеята в рекламата; - познава и работи с основните видове ръчни инструменти и приспособления, техника за обработване на картон, дърво, метал, полистирол, гипс и други материали, използвани при макетирането на витрини; - притежава познания в областта на шрифта и приложната графика; - притежава познания за съвременните технически средства в рекламата. 3.3.

5. Специалност 2140105 “Детски играчки и сувенири”

След завършването на обучението по специалността обучаваният трябва да: - познава игровата дейност и средствата за игра; видовете игри, видовете играчки за различни игри и различни възрасти; - познава историческото развитие на играчките; - познава психологическите особености на различните възрастови групи деца; - познава методиката на проектиране и реализация; - познава основните материали за производство на средства за игра; - умее да изгражда форми според качествата и вида на материала; - познава основните закономерности при формоизграждане на средства за игра - материали, възрастова група, функция; - познава технологиите за ръчна и машинна обработка на различните материали - дърво, текстил, пластмаса и други. 3.3.

6. Специалност 2140106 “Интериорен дизайн”

След завършването на обучението по специалността обучаваният трябва да: - познава и използва основни, помощни и спомагателни материали за изработване на обемно-пространствена структура на интериорно решение; - познава и работи с основните видове ръчни инструменти и приспособления, машини и техника за обработване на картон, дърво, метал, полистирол, гипс и др. материали, използвани при макетирането на изделия от дизайна на интериора и на детайли от тях; - набира, анализира и систематизира проучвателен материал за съществуващи решения по зададена тема, като изготвя доклад за проучването; - чертае и разкроява основни конструктивни елементи, изработва шаблони и калъпи на форми при макетиране; - разработва и спазва технологичната последователност при проучване, проектиране и макетиране на интериорни решения; адаптира се бързо към новите технологии; - контролира качеството на извършената работа в съответствие с нормативните изисквания за интериорни решения. 3.3.

7. Специалност 2140107 “Силикатен дизайн”

След завършването на обучението по специалността обучаваният трябва да: - познава и използва основни, помощни и спомагателни материали за изработване на обемно-пространствени композиции; - познава и работи с основните видове ръчни инструменти и приспособления, машини и технически средства за обработка на гипс, глина, стъкло, използвани за направа на макети и изделия с интериорна и екстериорна функция; - събира, анализира и систематизира материали за реализиране на проект по дадена тема, подготвя доклад; - разчита и изготвя скици, рисунки, чертежи и проекти за силикатните изделия; - чертае и разкроява конструктивни елементи за модели и калъпи в творческия етап на проектиране; - определя разходни норми за материали, време и труд; - разработва и прилага в технологична последователност проучване, проектиране и реализиране на изделията за интериора или екстериора, като се съобразява с последните новости в технологията на производство; - анализира условията на труд, съобразени с ергономичните изисквания при комплексното проектиране на работното място. 3.3.

8. Специалност 2140108 “Моден дизайн”

След завършването на обучението по специалността обучаваният трябва да: - изготвя, описва, анализира и презентира художествена модна скица с аксесоари за бутиково предназначение; - различава и характеризира текстилни и галантерийни материали; - притежава теоретични познания за принципите при художественото оформяне на облеклото и хармоничната му зависимост с аксесоарите; - умее да оформя конструкцията на облеклото и допълненията към него; - проследява технологичния ред за ушиване на облеклото и изпълнението на аксесоарите; - изработва по модел ансамбъл от облекло и допълнения към него; - работи със специализирани програмни продукти. 3.3.

9. Специалност 2140109 “Пространствен дизайн”

След завършването на обучението по специалността обучаваният трябва да: - познава и използва основни, помощни и спомагателни материали за изработване на проект за художествено пространствено решение; - познава и работи с основните видове ръчни инструменти и приспособления, машини и техника за обработване на картон, дърво, метал, полистирол, гипс и др. материали, използвани при макетирането на изделия от дизайна на градската среда - екстериор, интериор и детайли от тях; - набира, анализира и систематизира проучвателен материал за съществуващи решения по зададена тема, като изготвя доклад за проучването; - чертае и разкроява основни конструктивни елементи, изработва шаблони, калъпи и макети, като прилага усвоените знания и умения за здравословни и безопасни условия на труд; - разработва и спазва технологичната последователност при проучване, проектиране и макетиране на дизайнерски разработки; адаптира се бързо към новите технологии; - контролира качеството на извършената работа в съответствие с нормативните изисквания за художествено пространствено оформление; - работи с приложни компютърни програми, които улесняват работата му. 3.3.

10. Специалност 2140110 “Промишлен дизайн”

След завършването на обучението по специалността обучаваният трябва да: - умее да разчита и изработва скици, рисунки и чертежи; - проектира, конструира, моделира и изпълнява качествено технологичните операции при изработването на дизайнерски проект на промишлена форма: - познава и използва основните, помощните и спомагателните материали за изработване на обемно-пространствена структура; - познава и работи с основни видове ръчни инструменти и приспособления, машини и техника за обработване на дърво, метал, полистирол, гипс и др. материали, използвани при макетирането на обемно-пространствена структура, като прилага усвоените знания и умения за здравословни и безопасни условия на труд; - набира, анализира и систематизира проучвателен материал за съществуващи решения по зададена тема, като изготвя доклад за проучването; - чертае и разкроява основни конструктивни елементи, изработва шаблони, калъпи и макети; - разработва и прилага технологичната последователност при проучване, проектиране и макетиране на дизайнерски разработки; адаптира се бързо към новите технологии; - анализира условията за работа и съобразно тях извършва необходимите дейности; - контролира качеството на извършената работа в съответствие с нормативните изисквания и закона за промишления дизайн; - работи с приложни програмни продукти. 3.3.

11. Специалност 2140111 “Театрална кукла”

След завършването на обучението по специалността обучаваният трябва да: - познава спецификата на куклената среда и компонентите, които я изграждат - декор, видове и системи театрални кукли, театрален костюм; - познава видовете театрални кукли според конструкцията и начините на воденето им и умее да ги реализира в материал; - разчита равнинно изображение и го реализира в пространството; - познава и използва основните художествени пластични изразни средства, типични за театралната кукла - стилизация, деформация, специфично пропорциониране, декоративност, знаковост; - познава широк спектър реални и бутафорни материали, техники и технологии и ги прилага в изпълнителската практика; - познава и умее да работи с инструменти и технически пособия, използвани в изпълнителската практика; - познава етапите на работа, умее да организира технологичен процес, да работи в екип и в определен срок.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебна програма, които се разработват на базата на ДОИ по професията “Дизайнер” - трета степен на професионална квалификация.

Учебният план се изгражда върху основата на учебна предметна или модулна система. Изучават се учебни предмети или модули, в които са систематизирани научни знания, съобразени с възрастовите и познавателните особености на обучаваните.

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Дизайнер” - трета степен на професионална квалификация, е представено в табл. 3.

(Забележка на редакцията: виж приложението в PDF-а на броя)

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение e в съответствие с изискванията на Наредба № 3 от 2003 г. за системата за оценяване (ДВ, бр. 37 от 2003 г.). При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно.

Оценките от проверките се изчисляват по шестобалната система.

Входящото образователно равнище за обучаван без професионална квалификация се удостоверява чрез удостоверение за завършен седми клас или диплома за средно образование и конкурсен приемен изпит.

Входящото равнище при повишаване на квалификацията се удостоверява със свидетелство за професионална квалификация или удостоверение за професионално обучение.

Приемът се определя с наредба на министъра на образованието и науката и на министъра на културата. 5.

1. Оценяване на междинно ниво - текущи срочни задачи, годишни задачи по специалните предмети 5.1.1. По теория: Слаб 2 - Обучаваният не е овладял основната терминология и не умее да представи усвоените знания; Среден 3 - Обучаваният познава основни понятия и термини, умее да ги дефинира и с тяхна помощ описва основни факти, процеси и зависимости; Добър 4 - Обучаваният разбира, обяснява и сравнява факти и методи; Много добър 5 - Обучаваният прилага усвоените знания в познати ситуации, умее да чете скици, чертежи, проекти, планира изпълнението на поставените задачи самостоятелно; Отличен 6 - Обучаваният умее да прилага усвоените знания в нови ситуации; анализира, оценява и сравнява процеси, явления и технологии по предварително зададен критерий; изработва и защитава концепция. 5.1.

2. По практика: Слаб 2 - Обучаваният не умее да прилага усвоени знания при изпълнение на практическо задание, не спазва правилата за безопасен труд; Среден 3 - Обучаваният изпълнява отделни операции в позната ситуация по предварително дадени указания, спазвайки правилата за безопасен труд; Добър 4 - Обучаваният осмисля и изпълнява поставена практическа задача по предварително дадени указания в позната ситуация, спазвайки правилата за безопасен труд; Много добър 5 - Обучаваният осмисля и изпълнява самостоятелно поставена практическа задача в позната ситуация, спазвайки правилата за безопасен труд; Отличен 6 - Обучаваният осмисля и самостоятелно съставя план за изпълнение на практическа задача, подбира методи и материали, спазвайки правилата за безопасен труд; оценява качеството на работата си. 5.1.

3. При оценяване на обучение, организирано на модулен принцип, се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал (обучаваният е овладял минималните знания и умения, необходими да продължи обучението); - определяне на критерии за оценяване на всяка задача от изпитването; - въвеждане на коефициент на тежест за всяка изпитна процедура при оформяне на окончателната оценка; - задаване на формула (скала) за изчисляване на оценката по шестобалната система. 5.1.

4. Инструменти за оценяване Тест, практическо задание, устно изпитване, срочни и годишни задачи и други, които се разработват в съответствие с установените изисквания. Степента на трудност на конкретните задачи, въпроси, задания и други трябва да е съобразена с равнището на професионалните компетенции, зададено в “Цели на обучението”. 5.

2. Оценяване на изхода

Изпитите за придобиване на степен на професионална квалификация са два - по теория на професията и по практика на професията.

Държавните изпити за придобиване на степен на професионална квалификация се провеждат по национални изпитни програми, утвърдени от министъра на културата в съответствие с ДОИ за придобиване на квалификация по професии.

Организацията и съдържанието на изпитите за придобиване на степен на професионална квалификация са съгласно чл. 34 ЗПОО. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка, са представени в табл. 4.

(Забележка на редакцията: виж приложението в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка са представени в табл. 5.

(Забележка на редакцията: виж приложението в PDF-а на броя) 5.

3. Удостоверяване на професионалното образование и обучение

Документите, с които се удостоверява придобитата степен на професионална квалификация, са регламентирани в чл. 38 ЗПОО.

Завършено професионално обучение с придобита степен на професионална квалификация се удостоверява със свидетелство за професионална квалификация.

Обучавани, които не са положили държавните изпити за придобиване на степен на професионална квалификация, получават удостоверение за професионално обучение.

Съдържанието на документите се определя съгласно ДОИ за документите за системата на народната просвета и ДОИ за придобиване на квалификация по професии.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, отрасловите министерства и съответните български стандарти.

Обучението по теория на професията се провежда в учебни кабинети.

На основание чл. 31 ЗПОО практическото обучение за професията “Дизайнер” може да се провежда като учебно-тренировъчни дейности. Местата за провеждане на практическото обучение са: специализирани учебни бази в училището, специализирани учебни бази в сродни училища, центрове за професионално обучение, предприятия и културни институции на физически или юридически лица. Училищата могат да организират практическо обучение самостоятелно или съвместно с физически или юридически лица, като се изпълняват държавните образователни изисквания за придобиване на квалификация по професия. 6.

1. Учебен кабинет

Основно оборудване: учебни маси, столове, учебна дъска, маса за изработване на основни проекти, технически средства и аудиовизуална техника (диапроектор, шрайбпроектор, компютър с периферна техника и други); закачалки (шкафчета) за дрехи и лични вещи.

Помощно оборудване: тебешир; хартия, моливи, четки, бои и др. изобразителни средства за изработване на основни проекти; кош за отпадъци.

Учебни помагала: табла с мостри на основните и спомагателните материали за съответната специалност, табла със схеми и чертежи на основни и помощни инструменти и пособия, филми (на видеокасети или дискове) за технологичната последователност на работа или с реализирани проекти, диапозитиви, албуми, каталози, комплект учебници по всички изучавани предмети и др. 6.

2. Учебно ателие

В учебното ателие се извършва практическото обучение по професията. То се оборудва със стативи, маси, столове, съоръжения, дъска за чертане, шкафове за инструменти и реквизит, пособия и инструменти; със съответните помагала съобразно усвояваната професия и специалности. Ателието трябва да осигури работни места за всички обучавани и едно работно място за обучаващия.

Работното място на обучавания е в съответствие с нормативите за извършване на съответната дейност и с методическите изисквания. За работно място се счита площта, върху която се намират: маси, стативи, гримьорки и др.; съоръжения и пособия, необходими за работа.

При разполагане на работните места се спазват изискванията за осветеност, необходим работен фронт и функционална близост с необходимите суровини и материали.

Нормативните изисквания към учебното ателие са в съответствие с дейностите, които ще се извършват в него, с видовете технологични процеси, с ергономичните и естетическите изисквания, с изискванията за здравословни и безопасни условия на труд и методическите указания. 6.2.

1. Ателие Рисуване

Основно оборудване: стативи за всяко работно място, постамент за постановка, постамент за модел, дъска, осветителни тела.

Помощно оборудване: предмети за постановки (керамични и др. съдове, драперии, гипсови релефи, маски, глави, препарирани птици).

Инструменти: молив, въглен, гуми за изтриване, пера за рисуване с туш.

Материали: картон туш, креда, мастила. 6.2.

2. Ателие Живопис

Основно оборудване: статив за всяко работно място, постамент за постановка, постамент за модел, дъска, осветителни тела.

Помощно оборудване: предмети за постановки (керамични и др. съдове, драперии, гипсови релефи, маски, глави), палитра, съдове за разредители.

Инструменти: различни видове четки - обли, плоски, акварелни и за маслени бои, шпакли, шпакли-ножове.

Материали: картон, платно, видове бои - акварел, темпера, пастел, маслени бои, свързватели, разредители. 6.2.

3. Ателие Скулптура

Основно оборудване: скулптурен статив за всяко работно място, постамент за модел, съдове за съхранение на глина, мивка, стилажи за съхранение на скулптури.

Помощно оборудване: съдове за забъркване на гипс, стойки за моделиране.

Инструменти: набор от инструменти за работа с глина, набор от инструменти за работа с гипс.

Материали: глина, гипс, итонг, дърво, камък. 6.2.

4. Ателие Театрална живопис

Основно оборудване: маси и стативи за всяко работно място, табла, стълби, мивка, шкафове за материали.

Помощно оборудване: кофи, съдове за вода, компресор с аерограф, шрайбпроектор.

Инструменти: макетни ножове, четки, валяци, тампони, линии, моливи.

Материали: бои, лепила, лакове, пълнители, оцветители, платна, рамки, фазер, варак, бронз. 6.2.

5. Ателие Бутафория

Основно оборудване: маси и стативи за всяко работно място, табла, стълби, мивка, шкафове за материали, маси за работа с глина и гипс.

Помощно оборудване: кофи, съдове за вода, компресор с аерограф, шрайбпроектор, машина за рязане на стиропор.

Инструменти: макетни ножове, клещи, трион, игли, четки, валяци, тампони, линии, моливи.

Материали: бои, лепила, лакове, пълнители, оцветители, платна, рамки, стиропор, глина, гипс и целулозна маса, дунапрен, варак, бронз. 6.2.

6. Ателие Художествено осветление

Основно оборудване: маси и стативи за всяко работно място, табла, димерен пулт за осветление на осветителни тела, мини пулт за управление на осветителни тела, прожектори с общо предназначение, следачи, вани, спотове, осветителен макет.

Помощно оборудване: електронен уред за измерване, електротехнически инструменти.

Материали: електротехнически материали (проводници, изолационни материали), светлинни източници. 6.2.

7. Ателие Грим и перуки

Основно оборудване: За грим - шкафове за съхранение на материали; хладилник за лесно развалящи се козметични препарати; мивка с топла вода; гримьорки с тройни огледала и изкуствено бяло осветление, насочено от три страни за всяко работно място; шкафове за лични вещи; столове с промяна на височината и облегалка за главата; маса и статив за моделиране и отливане на калъпи; миксер за приготвяне на многокомпонентна латексна маса; малка пещ за изпичане на пластични детайли; аерограф и др.

За перукерство - голяма маса (перукерски тезгях) за всяко работно място; шкафове за съхранение на материали; шкафове за съхранение на готови перукерски изделия; шкафове за лични вещи; съдове за боядисване и дезинфекция на коса; мивка с топла вода; столове и др.

Помощно оборудване: За грим - пелерини за покриване на гримирания; хавлиени кърпи; гримьорски палитри; съдове за съхранение на гримове и др.

За перукерство - картеч; дарак; стан за треси; перукерски калъпи; стойки и стативи; маши и грейки за тях и др.

Инструменти и консумативи: За грим - четки; инструменти за моделиране; живописни материали за сценичен грим; специфични материали за пластичен грим (препарати за вземане на отливки и изграждане на форми, компоненти за латексни маски и детайли, препарати за налепки), препарати за специални ефекти; специфични лепила, фиксатори, дегримьори; хигиенни препарати и др.

За перукерство - игли за кнюпфане; клещи; ножици - шивашки, фризьорски, филажни; маши; ролки; сешоари; гребени и четки за коса; дезинфектанти; бои; коси - човешки и/или естествени или изкуствени заместители; текстилни материали - перукерски тюл, газ, батиста, ширит; хигиенни препарати и др. 6.2.

8. Ателие Аранжиране

Основно оборудване: просторни ателиета с необходимата осветеност от естествен и изкуствен източник, маси за чертане, проектиране и изработка на макети и реквизит за всяко работно място; учебни витрини за практически упражнения; шкафове за съхранение на учебния реквизит.

Помощно оборудване: универсален реквизит - щендери, торсове, манекени, конструкция за аранжиране; достъп до компютри за изпълнение на техническа работа по проекти и проектиране.

Основни инструменти и консумативи: пособия за проектиране и чертане, за изработване на проекти, макети и реквизит; чукчета, клещи, тапицерски инструменти и др.; корда, карфици, лепила, цветни хартии и др. 6.2.

9. Ателие Детски играчки и сувенири

Основно оборудване: маси за чертане и проектиране - за всяко работно място, табла, мивка, шкафове за материали, шрайбпроектор, машина за рязане на стиропор, маси за работа с глина и гипс, вана за глина.

Оборудване за дървени играчки: струг, борапарат, а за всяко работно място - дърводелски тезгях, дърводелски стеги, триони прав ъгъл, длета за дърво, клещи комбинирани, комплект отвертки, пили, рендета.

Оборудване за меки играчки: шевни машини, маса за кроене и рязане.

Помощно оборудване: инструменти за работа с глина, гипс, дърво и други; компресор и бояджийски пистолет.

Основни материали: глина, гипс, дунапрен, дърво, фибран, полистирол, текстил и други. 6.2.

10. Ателие Дизайн

Основно оборудване: маси за чертане и проектиране за всяко работно място, маси за работа с глина и гипс

Помощно оборудване: уред за рязане на стиропор и фибран, аерограф, компютър, програмни продукти.

Инструменти: набор от ръчни инструменти за работа с картон, фибран, полистирол, дърво, метал, гипс, пластилин, глина, форекс и др.; дизайнерски нож, метална линия, прав ъгъл, длета за дърво, клещи комбинирани, комплект отвертки, пили, рендета, ролетка, стиска за маса, стеги - дърводелски, триони, часовникарски пили, чукове, цикли, шублери, шаблони - метални, за закръгления, чертилка, зъмби, ланседки, огрибки, скалпели, шпатули, инструменти за измерване и чертане.

Основни материали: различни видове четки и бои - акварел, темпера, акрил; кадастрон, паус, картон за акварел и темпера, макетен картон; лепила за хартия, дърво, форекс, коресилин, хлороформ, парен бук, шкурки, полиестерен кит, шпахтел кит, плексиглас, полистирол, фибран, форекс, самозалепващо фолио, нитроцелулозна боя, разредител, перфоструктори от метал и др. 6.2.

11. Ателие по моден дизайн

Основно оборудване: маси за чертане и проектиране - за всяко работно място.

Помощно оборудване: нагледни средства и необходимата техническа и специализирана литература, списания, картели, мостри, албуми, табла за демонстрация, диапроектор, печатни рамки, сито за ситопечат, печатни ракли.

Инструменти: куки за плетене, игли.

Материали: пигментни пасти и бои за текстил; ефектни прежди, конци, пайети, мъниста, парчета кожа. 6.2.

12. Ателие по декорация на силикатни изделия: Основно оборудване: маси и столове - за всяко работно място, учебна дъска, колела (шайби) за декориране, изделия, изпечени на бисквит и с глазура, шкафче за съхраняване на бои, разтворители и инструменти, рафт за декорирани и недекорирани изделия, гардероб за дрехи, мивка с умивалник, огледало.

Помощно оборудване: кош за отпадъци, вентилатор или отварящ се прозорец за извеждане на вредни емисии при работа, парцали за почистване на четки или погрешно и некачествено направени декори, табла, мостри, диапозитиви, албуми, каталози.

Инструменти: четки и моливи, писци с перодръжка.

Материали: надглазурни бои, терпентин, дикьол. 6.

3. Учебна работилница

В учебни работилници се провежда част от обучението по практика на професията. Те са оборудвани с машини, съоръжения и помагала съобразно изучаваната професия. Работните места на обучаваните са в съответствие с нормативите за извършване на съответната дейност и с методическите изисквания. Спазват се изискванията за осветеност, необходим работен фронт и функционална близост с инструментите и материалите. 6.3.

1. Работилница за дървообработване

Основно оборудване: абрихт, банциг, настолна бормашина; електрически шлайф, лентов; електрически шлайф, дисков; струг за работа с дърво; щрайхмус; дърводелски тезгях; полуавтомат за заточване; универсален станок за заточване; шкаф за инструменти; инструментален куфар. 6.3.

2. Работилница за металообработване

Основно оборудване: струг за работа с метал; колонна бормашина; универсална фреза; ръчна ножица за ламарина; абкант, машина; шмиргел; гилотина; машина за огъване; шлосерска маса; настолен шмиргел; менгеме - завъртащо. 6.

3.3. Работилница за работа с гипс

Основно оборудване: калъпи; шаблони; приспособления; маса; дискова шлайфмашина; шкафове за инструменти; шлосерска маса; стойка за бормашина с менгеме. 6.3.

4. Работилница за подготовка и боядисване на макети

Основно оборудване: компресор за пръскане на боя - въздушен; бояджийски пистолет; аспирационна уредба; камера за боядисване; дървена маса; метален стелаж. 6.3.

5. Работилница за обработване на пластмаси

Основно оборудване: калъпи, шаблони, уред за нагряване, абрихт, банциг, настолна бормашина, електрически шлайф, дисков, електрически шлайф, лентов, вакуумформовъчна машина, гилотина, везна 20 кг, метален стелаж, дървена маса. 6.3.

6. Работилница по моден дизайн

Основно оборудване: маса за кроене, шевни машини за всяко работно място, шевна машина с програма за бродерия, петконечен оверлог, маса за гладене и фиксиране, ютия, маса за ръчна щампа и ръчно рисуване върху текстил, маса за светлокопиране, шкафове за съхранение на нагледните материали, средства и нагледни пособия. 6.3.

7. Керамична работилница: Основно оборудване: съдове за съхранение на керамични маси (бидони за течна маса) и сандъци с метален обков за пластични маси, бъркачка за хомогенизиране на течните маси, пещ за еднократно и двукратно изпичане на изделията, компресор за глазиране на изделията, колела за точене на изделия от пластична маса.

Помощно оборудване: маса за нареждане на калъпите при отливане с течна маса, столове, сита за прецеждане на течната маса, мивка с утайник, кана за наливане, втечнители, стелажи за сушене на готови изделия.

Инструменти: ножчета за ретуш, дунапренови гъби, шайби за поставяне на готови изделия при ретуш или глазиране. 6.3.

8. Гипсова работилница

Основно оборудване: мраморна маса, столове, механизирани колела с шипове на винт, набор от ножове с дълги дръжки, чифтове.

Помощно оборудване: метални или дървени шкафове за съхранение на ножове, на чертожни инструменти, четки, моливи и съдове за нафтеносапунена смазка, шкафове за работни дрехи, пластмасово кошче за забъркване на разтвор и кошче за отпадъци, сито за пресяване на гипса.

Инструменти: цикли, ножчета, триони, винкели, шублери, линии за чертане и химически моливи. 6.3.

9. Гравьорна работилница

Основно оборудване: стъкла - домакински вид и плоски, гравиращи апарати с локално осветление, течаща вода, гравиращи дискове и място за сядане.

Помощно оборудване: работна маса, столове, аптечка, смазочно масло, черна дъска и тебешир, водоустойчиви маркери. 6.3.

10. Ателие Театрална кукла

Основно оборудване: работни маси и столове, табла, шкафове за материали, шкаф за инструменти, шкаф за съхраняване на работите в процеса на изпълнението им, закачалки за дрехи и лични вещи, добра осветеност на работните места.

Помощно оборудване: кошове за отпадъчни материали, машина за рязане на стиропор, шевна машина, портативна бормашина, малък шлайф и др.

Инструменти: Макетни и други ножове, чук, клещи, трион, ножици, игли, линеали, малки менгемета, шила, пили и др.

Материали: стиропор, дунапрен, текстил, кожи, лепила, бои, лакове, мек дървен материал, метални елементи за свръзка, шкурки, оцветители, фиксатори, тел за водачи и др.

7. Изисквания към обучаващите

Обучението по задължителната професионална подготовка по професията се осъществява от лица със завършено образование, придобита специалност, присъдена квалификация и правоспособност, които отговарят на съответната нормативна уредба.

8. Процедури за преглед и актуализиране на ДОИ: - апробиране на ДОИ “Дизайнер” в обучаващи институции; - текущ мониторинг на дейностите, свързани с внедряване на ДОИ; - ежегоден анализ на резултатите и промени при доказана необходимост.