Постановление № 87 от 8 април 2009 г. за предоставяне на средства от републиканския бюджет за формиране на капитала на еднолично търговско дружество с държавно участие в капитала

ПОСТАНОВЛЕНИЕ № 87 ОТ 8 АПРИЛ 2009 Г. за предоставяне на средства от републиканския бюджет за формиране на капитала на еднолично търговско дружество с държавно участие в капитала

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави 50 000 000 лв. по бюджета на Министерството на финансите за 2009 г. за формиране на капитала на “Български нанотехнологичен център” - ЕАД, София.

Чл. 2. За осигуряване на средствата по чл. 1 министърът на финансите да извърши съответните промени по централния бюджет и по бюджета на Министерството на финансите при условията и по реда на § 24, ал. 11 от преходните и заключителните разпоредби на Закона за държавния бюджет на Република България за 2009 г. и чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков