Решение № 160 от 14 март 2009 г. за даване на съгласие за продължаване на договора за предоставяне на концесия за ползване на подземно природно богатство - варовик, от находище “Кайлъка”, област Плевен, с правоприемника на концесионера “Плевенски цимент” - АД, Плевен

РЕШЕНИЕ № 160 от 14 март 2009 г. за даване на съгласие за продължаване на договора за предоставяне на концесия за ползване на подземно природно богатство - варовик, от находище “Кайлъка”, област Плевен, с правоприемника на концесионера “Плевенскицимент” - АД, Плевен

На основание чл. 72, ал. 1 от Закона за концесиите във връзка с чл. 67, ал. 4 от Закона за подземните богатства

МИНИСТЕРСКИЯТ СЪВЕТ

РЕШИ: 1. Дава съгласие договорът за предоставяне на концесия за ползване на подземно природно богатство - варовик, от находище “Кайлъка”, област Плевен, сключен в съответствие с Решение № 85 на Министерския съвет от 1999 г. (ДВ, бр. 16 от 1999 г.), да бъде продължен с правоприемника на концесионера “Плевенски цимент” - АД, Плевен, “Холсим България” - АД, с. Бели извор, област Враца.

2. Упълномощава министъра на регионалното развитие и благоустройството в едномесечен срок от обнародването на решението в “Държавен вестник” да сключи с правоприемника на концесионера “Плевенски цимент” - АД, Плевен, “Холсим България” - АД, с. Бели извор, област Враца, допълнително споразумение към концесионния договор за продължаване на договора с правоприемника, което влиза в сила от 10 септември 2008 г. - датата на вписване на правоприемството в търговския регистър към Агенцията по вписванията.

Министър-председател: Сергей Станишев

За главен секретар на Министерския съвет: Веселин Даков