Заключителни актове на Регионалната конференция по радиокомуникации за планиране на службите за цифрово наземно радиоразпръскване в частите от региони 1 и 3 в радиочестотните ленти 174-230 MHz и 470-862 MHz (RRC-06)

ДЪРЖАВНА АГЕНЦИЯ ЗА ИНФОРМАЦИОННИ ТЕХНОЛОГИИ И СЪОБЩЕНИЯ

ЗАКЛЮЧИТЕЛНИ АКТОВЕ на Регионалната конференция по радиокомуникации за планиране на службите за цифрово наземно радиоразпръскване в частите от региони 1 и 3 в радиочестотните ленти 174-230 MHz и 470-862 MHz (RRC-06)

(Утвърдени с Решение № 534 от 6 август 2007 г. на Министерския съвет. В сила от 17 юни 2007 г.)

РЕГИОНАЛНО СПОРАЗУМЕНИЕ* относно планирането на цифровото наземно радиоразпръскване в Район 1 (частите на Район 1, разположени западно от меридиан 170° източна дължина и северно от паралел 40° южна ширина, с изключение на територията на Монголия) и в Ислямска република Иран в радиочестотни ленти 174-230 MHz и 470-862 MHz(Женева, 2006 г.)

Преамбюл

Долуподписаните делегати от следните държави - членки на Международния съюз по далекосъобщенията (МСД): Република Албания, Народна демократична република Алжир, Федерална република Германия,Княжество Андора, Република Ангола, Кралство Саудитска Арабия, Република Армения, Австрия, Азербайджанска република, Кралство Бахрейн, Република Беларус, Белгия, Босна и Херцеговина, Република Ботсуана, Република България, Буркина Фасо, Република Бурунди, Република Камерун, Република Капо Верде, Република Кипър, Ватикана, Република Конго, Република Кот Д’Ивоар, Република Хърватска, Дания, Република Джибути, Арабска република Египет, Обединени арабски емирства, Испания, Република Естония, Руска федерация, Финландия, Франция, Република Габон, Република Гамбия, Грузия, Гана, Гърция, Република Гвинея, Република Унгария, Ислямска република Иран, Република Ирак, Ирландия, Държавата Израел, Италия, Хашимитско кралство Йордания, Република Казахстан, Република Кения, Държавата Кувейт, Кралство Лесото,Република Латвия, Бивша югославска република Македония, Ливан, Княжество Лихтенщайн, Република Литва, Люксембург, Малави, Република Мали, Малта, Кралство Мароко1 , Ислямска република Мавритания, Република Молдова, Княжество Монако, Репуб- лика Мозамбик, Република Намибия, Република Нигер, Федерална република Нигерия, Норвегия, Султанатът Оман, Република Уганда, Република Узбекистан, Кралство Холандия, Република Полша, Португалия, Държавата Катар, Сирийска арабска република, Киргизка република, Словашка република,Чешка република, Румъния, Обединено кралство Великобритания и Северна Ирландия, Република Руанда, Република Сан Марино, Република Сенегал, Република Сърбия, Република Словения, Република Судан, Република Южна Африка, Швеция,Конфедерация Швейцария, Кралство Свазиленд, Република Таджикистан, Обединена република Танзания, Република Чад, Република Того, Тунис, Турция, Украйна, Република Йемен, Република Замбия, Република Зимбабве, Като се срещнаха в Женева от 15 май до 16 юни 2006 г. на Регионалната конференция по радиосъобщения, свикана в съответствие с Конституцията и Конвенцията на МСД, както е отбелязано в Член 1 на това споразумение, приеха при условие на утвърждаване от техните компетентни власти следните разпоредби относно наземната радиоразпръсквателна служба в радиочестотни ленти 174-230 MHz1 и 470-862 MHz, както и разпоредби, свързани с други наземни радиослужби на първична основа, както са дефинирани в Член 1 на това споразумение, в Район 1 (частите на Район 1, разположени западно от меридиан 170° източна дължина и северно от паралел 40° южна ширина, с изключение на територията на Монголия) и в Ислямска република Иран.

Член 1

Определения

1 За целите на това споразумение следващите термини имат значенията, определени по-долу: 1.1 Съюз: Международен съюз по далекосъобщенията.

1.2 Генерален секретар: Генерален секретар на Съюза.

1.3 Бюро: Бюро по радиосъобщения.

1.4 Конституция: Конституция на Съюза.

1.5 Конвенция: Конвенция на Съюза.

1.6 Радиорегламент: Радиорегламент, така както той е описан в т. 31 на Конституцията.

1.7 Конференция: Регионална конференция по радиосъобщения 2006 г. по планиране на цифровото наземно радиоразпръскване в Район 1 (частите на Район 1, разположени западно от меридиан 170° източна дължина и северно от паралел 40° южна ширина, с изключение на територията на Монголия) и в Ислямска република Иран в радиочестотни ленти 174-230 MHz и 470-862 MHz (Женева, 2006 г.) (RRC-06)2

1 По отношение на Мароко Аналоговият план обхваща радиочестотната лента 170-230 MHz.

2 Тази Конференция беше проведена в две сесии: - първа сесия със задачата да подготви отчет за втората сесия, състояла се в Женева от 10 до 28 май 2004 г.; - втора сесия със задачата да подготви споразумения и свързаните с тях планове, състояла се в Женева от 15 май до 16 юни 2006 г.

1.8 Зона на планиране: Район 1 (частите на Район 1, както е отразено в т. 5.3 на Радиорегламента, разположени западно от меридиан 170° източна дължина и северно от паралел 40° южна ширина, с изключение на територията на Монголия) и в Ислямска република Иран.

1.9 Споразумение: Регионалното споразумение и приложенията към него заедно със свързаните с тях планове, изработени от Конференцията.

1.10 Планове: Аналогов план и Цифров план, както са посочени в т. 3.1 на Член 3 на това споразумение и както впоследствие са актуализирани в резултат от успешното прилагане на процедурата по т. 4.1 на Член 4 на това споразумение.

1.11 Участник в Споразумението: Всяка държава - членка на Съюза, влизаща в Зоната на планиране, която е утвърдила това споразумение или се е присъединила към него.

1.12 Администрация: В случай че не е упоменато друго, терминът “администрация” обозначава администрацията - както е определено в т. 1002 от Конституцията - на страна по споразумението.

1.13 МГРЧ: Международен главен регистър на честотите.

1.14 Други наземни радиослужби на първична основа: наземни радиослужби на първична основа, различни от службата за радиоразпръскване, и първичната радиоастрономическа служба, на които са разпределени радиочестотните ленти 174-230 и/или 470-862 в Зоната на планиране в съответствие с Член 5 на Радио-регламента.

1.15 Съществуващи назначения на други наземни радиослужби на първична основа (обозначени за кратко “ Списък”): Назначения на други наземни радиослужби на първична основа, съдържащи се в Приложение 5 на споразумението, така както е утвърдено от Конференцията, и назначения на други наземни радиослужби на първична основа, за които успешно е приложена процедурата по т. 4.2 на Член 4 на това споразумение.

1.16 Преходни периоди: Периодите след Конференция, в чиито рамки е необходимо да бъдат защитени назначенията в Аналоговия план (както е посочено в т. 3.1.2 на Член 3) (вж. също и Член 12 на това споразумение).

1.17 МИЦЧ БР: Международен информационен циркуляр за честотите на Бюрото по радиосъобщенията.

Член 2

Изпълнение на споразумението

2.1 Участниците в споразумението приемат характеристиките, посочени в плановете, за своите радиоразпръсквателни станции в Зоната на планиране, работещи в радиочестотните ленти, посочени в Член 3 на това споразумение.

2.2 Участниците в споразумението не могат да изменят тези характеристики или да изключват станциите освен съгласно съответните разпоредби на членове 4 и 5 на това споразумение.

2.3 Участниците в споразумението се задължават да прилагат съответните разпоредби на членове 4 и 5 на това споразумение за други наземни радиослужби на първична основа, на които тези радиочестотни ленти също са разположени.

Член 3

Приложения към споразумението

3.1 Приложение 1: Честотни планове3 3.1.1 Цифровият план се състои от две части: радиочестотна лента 174-230 MHz и радиочестотна лента 470-862 MHz (съдържащ назначения в Плана за T-DAB, териториално-честотни разпределения в Плана за Т-DAB, назначения в Плана за DVB-Т, териториално-честотни разпределения в Плана за DVB-T).

3.1.2 Аналоговият план се състои от две части: радиочестотна лента 174-230 MHz4 и радиочестотна лента 470-862 MHz.

3.2 Приложение 2: Технически елементи и критерии, използвани при изработването на Плана и изпълнението на споразумението.

3.3 Приложение 3: Основни характеристики, подлежащи на представяне при прилагане на споразумението.

3.4 Приложение 4.

3.4. 1 Раздел I: Ограничения и методика, които се определят, когато се налага споразумяване с друга администрация.

3.4.2 Раздел II: Проверка за съответствие със записа в Цифровия план.

3.5 Приложение 5: Списък на назначенията на други наземни радиослужби на първична основа, както той е посочен в т. 1.15 на Член 1 на споразумението.

Член 4

Процедура за изменения на Плановете и процедура за координация на други наземни радиослужби на първична основа

4.1 Изменения на Плановете 4.1.1 Когато администрацията предлага изменение на Цифровия план или на Аналоговия план, т.е. в случаите, които налагат администрацията да: a) промени характеристиките на териториално-честотно разпределение или назначение на радиоразпръсквателна станция, фигуриращи в Плановете; или б) допълни в Плановете териториално-честотно разпределение или назначение на радиоразпръсквателна станция; или

3 След изтичане на преходния период плановете щесъдържат само Цифров план.

4 За Мароко Аналоговият план включва радиочестотна лента 174-230 MHz. в) допълни в Цифровия план назначение, произтичащо от териториално-честотно разпределение на Цифровия план5; или г) анулира от Плановете териториално-честотно разпределение или назначение на радиоразпръсквателна станция, администрацията прилага процедурата, изложена в този Член, докато не бъде изпратено уведомление в съответствие с Член 5.

4.1. 2 Начало на процедурата по изменение 4.1.2. 1 Всяка администрация, която предлага да промени характеристиките на назначение/териториално-честотно разпределение, фигуриращо в Плановете, или да допълни ново назначение/териториално-честотно разпределение в Плановете, иска съгласието на всяка администрация, чиято радиоразпръсквателна служба и/или други наземни радиослужби на първична основа се считат за засегнати.

4.1.2. 2 Администрацията се счита за засегната по отношение на нейната радиоразпръсквателна служба, когато се превишат границите, посочени в Раздел I на Приложение 4.

4.1. 2.3 Администрацията се счита за засегната по отношение на нейни други наземни радиослужби на първична основа, когато границите, посочени в Раздел I на Приложение 4, се превишават за което и да е от следващите назначения: a) съществуващи назначения на други наземни радиослужби на първична основа; б) назначения на други наземни радиослужби на първична основа, за които е започнала процедура по координация с радиоразпръсквателната служба съгласно т. 4.2, т.е., за които Бюрото е получило пълна информация, посочена в т. 4.2.2. 6.

4.1.2. 4 Посоченото в т. 4.1.2. 1 съгласие не е необходимо, в случай че: a) не се превишава която и да било от съответните граници от Раздел I на Приложение 4, описани в т. 4.1.2. 2 и 4.1.2. 3; или б) предлаганото изменение е свързано с промени в техническите характеристики, които не повишават съществуващото ниво на електромагнитни смущения и не повишават съществуващото ниво на изисквана защита.

4.1.2. 5 Администрацията, предлагаща да измени Плановете, съобщава на Бюрото съответните характеристики, изброени в Приложение 3, в електронна форма, а също така посочва при необходимост наименованията на всички администрации, които вече са дали съгласието си за предлаганото изменение на основа на характеристиките, съобщени на Бюрото.

При наличие на такова искане съобщението се разглежда от Бюрото и като искане за прилагане на процедурата, съдържаща се в т. 4.1.5. 3, в следните случаи: - не е необходимо никакво съгласие в съответствие с т. 4.1.2. 4 и наименованието на нито една от администрациите не е включено в съответствие с т. 4.1.3. 2, или

5 Ако не съществува намерение за включване на назначение в Цифровия план, то администрацията трябва непосредствено да прилага Член 5.

- съгласието на всички администрации е било получено и наименованието на никоя от администрациите не е било отстранено в съответствие с т. 4.1.3. 9 или не е включено в съответствие с т. 4.1.3. 2.

4.1.2. 6 Ако представените в съответствие с т. 4.1.2. 5 характеристики са непълни, Бюрото незабавно изисква от администрацията, предлагаща да измени Плановете, всякакви разяснения и липсващата информация.

4.1.2. 7 Ако при прилагането на т. 4.1.1 в) Бюрото стигне до извода, че при преобразуването на териториално-честотно разпределение в едно или няколко назначения са спазени условията на Раздел II на Приложение 4, то тогава се прилагат разпоредбите от т. 4.1.5. 36. В противен случай Бюрото се обръща с молба към администрацията, предлагаща да внесе изменение в Цифровия план, да предприеме съответните действия. Предлаганото изменение става недействително, в случай че в рамките на 30 дни администрацията не промени характеристиките в съответствие с Раздел II на Приложение 4.

Даденият 30-дневен период започва да тече с изпращането на молбата от Бюрото.

4.1.2. 8 При получаването на пълната информация по т. 4.1.2. 5 или т. 4.1.2. 6 в зависимост от случая в рамките на 40 дни Бюрото: a) определя администрациите, считащи се за засегнати в съответствие с т. 4.1.2. 2 и 4.1.2. 3; б) публикува получените характеристики в Специален раздел на МИЦЧ БР заедно с наименованията на администрациите и посочването на тези администрации, за съгласието на които по т. 4.1.2. 5 е било съобщено от администрацията, предлагаща да измени Плановете, в случай на необходимост, и съответните назначения на други наземни радиослужби на първична основа, които се считат за засегнати, в случай на необходимост; в) информира администрациите, определени съгласно подточка а).

4.1.2. 9 Администрацията, за чието съгласие е било съобщено на Бюрото съгласно т. 4.1.2. 5, би могла в рамките на 40 дни след датата на публикацията на МИЦЧ БР, посочен в т. 4.1.2. 8 б), да изпрати в Бюрото искане за изключване на наименованието й от публикувания по т. 4.1.2. 8 б) списък на администрациите, които са дали своето съгласие. Копие на това искане се изпраща от Бюрото на администрацията, предлагаща изменение на Плановете. В случай на изключване на наименованието на администрацията от списъка с администрациите, които са дали своето съгласие, публикуван съгласно т. 4.1.2 . 8 б), Бюрото счита, че съгласието на тази администрация не е получено.

4.1.3 Искане за включване в процеса на получаване на съгласие

6 В случай на назначения, произтичащи от териториално-честотно разпределение в Цифровия план, което съдържа бележки в графите “Бележки” на Плана, тези бележки се разпростират и върху дадените назначения.

4.1.3. 1 Всяка администрация, която счита, че е трябвало да бъде включена в списъка на администрациите, считащи се за засегнати, може в рамките на 40 дни след датата на публикация на МИЦЧ БР, описан в т. 4.1.2. 8 б), да поиска от Бюрото да включи наименованието й в списъка на администрациите, считащи се за засегнати, като предоставя своите съображения за това, основавайки се на критериите от Раздел I на Приложение 4.

4.1. 3.2 При получаването на това искане Бюрото разглежда въпроса и ако съгласно т. 4.1.2. 2 и 4.1.2. 3 Бюрото стигне до заключението, че наименованието на администрацията е трябвало да бъде включено в списъка на администрациите, считащи се за засегнати, Бюрото: - незабавно довежда това до знанието на администрацията, предлагаща да измени Плановете, и на администрацията, изпратила искането за включване в списъка на администрациите, считащи се за засегнати; и

- публикува в рамките на 30 дни след датата на получаване на искането наименованието на администрацията в допълнение към Специалния раздел на МИЦЧ БР, цитиран в т. 4.1.2. 8 б), и съответните назначения на други наземни радиослужби на първична основа, ако това е необходимо.

За администрацията, чието название е било публикувано в допълнението, общият период от 75 дни, определен в т. 4.1.4. 6, 4.1.4. 7, 4.1.4. 8, 4.1.4. 9, 4.1.4. 10 и 4.1.5. 1, следва да бъде считан от датата на публикуване на допълнението към Специалния раздел на МИЦЧ БР, упоменат по-горе.

В случай че Бюрото счете, че наименованието на администрацията не следва да бъде включено в списъка на администрациите, считащи се за засегнати, Бюрото информира тази администрация.

4.1.3. 3 Администрацията, предлагаща да измени Плановете, трябва да потърси съгласието на администрациите, от които то не е било получено (вижте също така т. 4.1.2. 9) и които са изброени в публикацията, описана в т. 4.1.2. 8 б) или в т. 4.1.3. 2, в зависимост от случая, прилагайки процедурата, изложена по-долу в т. 4.1.4.

4.1.3. 4 В случай че е било получено съгласието на всички администрации и наименованието на нито една от администрациите не е било изключено съгласно т. 4.1.2. 9 и наименованието на нито една от администрациите не е било включено съгласно т. 4.1.3. 2, се прилага процедурата, съдържаща се в т. 4.1.5. 3.

4.1.4 Търсене на съгласието на считащите се за засегнати администрации, чието съгласие все още не е получено 4.1.4. 1 Специалният раздел на МИЦЧ БР, описан в т. 4.1.2. 8 б) или в т. 4.1.3. 2, в зависимост от случая представлява официално искане за координация, насочено към тези администрации, чието съгласие също е необходимо да бъде получено.

4.1.4. 2 Търсейки съгласието на друга администрация, администрацията, която предлага да измени Плановете, би могла също така да съобщи допълнителна информация, касаеща предложени критерии, които следва да бъдат използвани, както и други подробности, свързани с данни за релефа, конкретни условия на разпространение на радиовълните и т.н.

4.1.4. 3 При получаването на Специалния раздел на МИЦЧ БР, описан в т. 4.1.2. 8 б) или в т. 4.1.3. 2 в зависимост от случая, всяка от изброените в него администрации определя влиянието на предлаганото изменение на Цифровия или на Аналоговия план върху своята радиоразпръсквателна служба и върху своите назначения към други наземни радиослужби на първична основа, вземайки под внимание, доколкото това е възможно, допълнителната информация, цитирана в т. 4.1.4. 2.

4.1.4. 4 Администрацията, чието съгласие се търси, може да се обърне към Бюрото с молба за съдействие посредством предоставяне на допълнителна информация, която да позволи на администрацията да оцени електромагнитните смущения, възникващи от предлаганото изменение, използвайки метода, описан в Раздел I на Приложение 4. Бюрото изпраща тази информация възможно най-бързо.

4.1.4. 5 Администрацията, от която се търси съгласие, може директно или чрез Бюрото да изпрати своите коментари до администрацията, която предлага изменение на Плановете. При всички случаи Бюрото трябва да бъде информирано за тези коментари.

4.1.4. 6 Администрацията, която не може да се съгласи с предлаганото изменение по отношение на нейната радиоразпръсквателна служба, съобщава за своето решение със съответните основания, отнасящи се до нейната радиоразпръсквателна служба, в рамките на 75 дни от датата на публикуването на МИЦЧ БР, описан в т. 4.1.2. 8 б) или в т. 4.1.3. 2 в зависимост от случая.

4.1.4. 7 Администрацията, която не може да се съгласи с предлаганото изменение по отношение на своите други наземни радиослужби на първична основа, в рамките на 75 дни от датата на публикуването на МИЦЧ БР, описан в т. 4.1.2. 8 б) или в т. 4.1.3. 2 в зависимост от случая, предоставя своите основания, позовавайки се на собствените си назначения, както е посочено в т. 4.1.2. 3 а) и б).

4.1.4. 8 50 дни след датата на публикуването на МИЦЧ БР, описан в т. 4.1.2. 8 б) или в т. 4.1.3. 2 в зависимост от случая, Бюрото се обръща с молба към всяка от администрациите, която все още не е съобщила за решението си по дадения въпрос, да го направи. При изтичане на общия период от 75 дни след датата на публикуването на МИЦЧ БР Бюрото незабавно информира администрацията, предлагаща изменение на Плановете, за това, че то е изпратило гореспоменатите запитвания и й представя наименованията на администрациите, които са съобщили за своето съгласие, и наименованията на администрациите, които не са отговорили.

4.1.4. 9 В случай че дадена администрация не е отговорила в рамките на този 75-дневен срок, се счита, че тази администрация не е съгласна с предлаганото изменение на Плановете, освен в случаите, когато се прилагат разпоредбите от т. 4.1.4. 10 и 4.1.4. 11.

4.1.4. 10 След приключването на 75-дневния срок администрацията, предлагаща да измени Плановете, би могла да помоли Бюрото за съдействие посредством изпращането на напомняне на администрацията, която не е отговорила, с молба последната да вземе решение. Тази молба не трябва по никакъв начин да удължава 24-месечния период, посочен в т. 4.1.5. 1.

4.1.4. 11 В случай че на Бюрото не бъде съобщено за решението в рамките на 40 дни след датата на изпращане на напомнянето съгласно т. 4.1.4. 10, се счита, че администрацията, която не е съобщила за своето решение, е съгласна с предлаганото изменение па Плановете.

4.1.4. 12 Ако в края на периодите, цитирани в т. 4.1.4. 9 или т. 4.1.4. 11 по-горе, несъгласието продължава, Бюрото провежда необходимото изследване, което може да бъде поискано, както от администрацията, предлагаща да внесе модификации в Плановете, така и от администрациите, чието съгласие се търси; в рамките на 40 дни Бюрото ги информира за резултатите на това изследване и дава такива препоръки, каквито може да предложи за разрешаването на този проблем.

4.1.4. 13 Преди прилагането на процедурите в т. 4.1 или във всеки етап на прилагането на описаната там процедура администрацията може да помоли Бюрото за съдействие без каквото и да било последствие за прилагането на горепосочените периоди.

4.1.4. 14 Ако търсейки съгласие, администрацията внася модификации в първоначалното си предложение, тя трябва отново да приложи разпоредбите на т. 4.1.

4. 1.5 Приключване на процедурата за изменение 4.1.5. 1 Когато администрацията е получила съгласието на всички онези администрации, наименованията на които са публикувани в МИЦЧ БР, описан в т. 4.1.2. 8 б) или в т. 4.1.3. 2 в зависимост от случая, тя съобщава на Бюрото окончателно съгласуваните характеристики на назначението/териториално-честотното разпределение заедно с наименованията на администрациите, с които е било постигнато съгласие. Ако администрацията, предлагаща изменение на Плановете, не информира Бюрото в рамките на 24 месеца от изтичането на 75-дневния срок, посочен в т. 4.1.4. 6 - 4.1.4. 10, предлаганото изменение става невалидно.

4.1.5. 2 В случай че горепосочените окончателно съгласувани характеристики водят до появата на нови засегнати администрации, то предлагащата изменение на Плановете администрация отново прилага разпоредбите на т. 4.1 по отношение на тези нови администрации.

4.1.5. 3 При получаването на пълната информация, посочена в т. 4.1.5. 1, Бюрото в рамките на 30 дни публикува в Специалния раздел на МИЦЧ БР характеристиките на назначението/териториално-честотното разпределение заедно с наименованията на администрациите, които са се съгласили с предлаганото изменение на Плановете, и включва новото или измененото назначение/териториално-честотно разпределение в зависимост от случая в Плановете. По отношение на Участниците в Споразумението разглежданото назначение/териториално-честотно разпределение получава същия статус като на тези, фигуриращи в Плановете. Въпреки че за назначение в Плана, явяващо се следствие от преобразуване на териториално-честотно разпределение, това назначение остава в съответствие с териториално-честотното разпределение, от което то произтича, и в съгласие с Раздел II на Приложение 4.

4.1. 5.4 Съгласието на засегнатата(тите) администрация(и) може да бъде получено също така в съответствие с този Член за определен период от време. В края на този период, след като информира за това администрацията, Бюрото ще изключи от Плановете и/или от МГРЧ в зависимост от случая назначението или териториално-честотното разпределение.

4.1.6 Анулиране на назначение или териториално-честотно разпределение

В случай че назначението или териториално-честотното разпределение в Плановете се анулира съгласно т. 4.1.1 г) или съгласно т. 4.1.5. 4, Бюрото публикува тази информация в Специалния раздел на МИЦЧ БР.

В случай на анулиране на териториално-честотно разпределение Бюрото анулира в Цифровия план и МГРЧ всички назначения, произтичащи от това териториално-честотно разпределение, след като информира за това администрацията.

4.1.7 Актуализация на Плановете

Бюрото поддържа в актуализирано състояние оригиналния екземпляр на Плановете, като отчита всички модификации, допълнения и изключвания, извършени съгласно процедурата по този Член, и периодично го публикува.

4.2 Координация на назначенията на други наземни радиослужби на първична основа с радиоразпръсквателната служба 4.2.1 Когато администрацията предлага да промени характеристиките на съществуващо назначение на други наземни радиослужби на първична основа или да въведе в действие ново назначение на други наземни радиослужби на първична основа, се прилага процедурата, изложена в този Член, докато не бъде направено заявление в съответствие с Член 5.

4.2. 2 Начало на процедурата по координация 4.2.2. 1 При прилагането на т. 4.2.1 администрацията трябва да потърси съгласието на всяка друга администрация, чиято радиоразпръсквателна служба се счита за засегната.

4.2.2. 2 Администрацията се счита за засегната по отношение на нейната радиоразпръсквателна служба, когато са превишени границите, установени в Раздел I на Приложение 4.

4.2. 2.3 Съгласието по т. 4.2.2. 1 не е необходимо, ако: a) не е превишена нито една от границите, установени в Раздел I на Приложение 4, по т. 4.2.2. 2; или б) предполагаемото изменение е свързано с промени на техническите характеристики, които не повишават съществуващото ниво на електромагнитни смущения и не повишават съществуващото ниво на изисквана защита.

4.2.2. 4 Администрацията, предлагаща ново или изменено назначение, съобщава в Бюрото съответните характеристики, изброени в Приложение 3, в електронна форма, като при необходимост посочва наименованията на всички администрации, които вече са се съгласили с новото или измененото назначение, предлагано на основата на характеристиките, съобщени на Бюрото.

При наличието на желание за това съобщението се разглежда от Бюрото и като искане за прилагане на процедурата по т. 4.2.5. 3 в следните случаи: - не е необходимо съгласие по т. 4.2.2. 3 и наименованието на нито една от администрациите не е включено по т. 4.2.3. 2; или

- съгласието на всички администрации е било получено и наименованието на нито една от администрациите не е изключено в съответствие с т. 4.2.2. 7 или включено в съответствие с т. 4.2.3. 2.

4.2.2. 5 В случай че представените в съответствие с т. 4.2.2. 4 характеристики са непълни, Бюрото незабавно изисква от тази администрация всякакви разяснения и липсващата информация.

4.2.2. 6 При получаване на пълната информация по т. 4.2.2. 4 или т. 4.2.2. 5 в зависимост от случая в рамките на 40 дни Бюрото: a) определя администрациите, считащи се за засегнати по т. 4.2.2. 2; б) публикува получените характеристики в Специалния раздел на МИЦЧ БР заедно с наименованието на съответните администрации и посочването на онези администрации, за чието съгласие по т. 4.2.2. 4 е било съобщено от администрацията, търсеща съгласието; в) информира администрациите, определени по подточка а) по-горе.

4.2.2. 7 Администрацията, за чието съгласие е било съобщено в Бюрото по т. 4.2.2. 4, може в рамките на 40 дни след датата на публикуването на МИЦЧ БР, посочен в т. 4.2.2. 6 б), да изпрати на Бюрото искане за изключване на нейното наименование от публикувания по т. 4.2.2. 6 б) списък на администрациите, които са дали своето съгласие. Копие на това искане се изпраща от Бюрото на администрацията, която търси съгласието. В случай на изключване на наименованието на администрацията от публикувания по т. 4.2.2. 6 б) списък на администрациите, които са дали своето съгласие, Бюрото счита, че съгласието на тази администрация не е получено.

4.2.3 Искане за включване в процеса на получаване на съгласие 4.2.3. 1 Всяка администрация, която счита, че е трябвало да бъде включена в списъка на администрациите, считащи се за засегнати, може в рамките на 40 дни след датата на публикуването на МИЦЧ БР да поиска от Бюрото да включи наименованието й в списъка на администрациите, считащи се за засегнати, предоставяйки за това своите съображения, основавайки се на критериите от Раздел I на Приложение 4.

4.2. 3.2 При получаването на това искане Бюрото разглежда въпроса и ако по т. 4.2.2. 2 Бюрото стигне до заключението, че наименованието на администрацията е трябвало да бъде включено в списъка на администрациите, считащи се за засегнати, Бюрото: - незабавно довежда това до знанието на администрацията, която търси съгласие, и на администрацията, изпратила искането за включване в списъка на администрациите, считащи се за засегнати; и

- публикува в рамките на 30 дни след датата на получаване на искането наименованието на администрацията в допълнение към Специалния раздел на МИЦЧ БР, описан в т. 4.2.2. 6 б).

За администрацията, чието название е било публикувано в допълнението, общият период от 75 дни, определен в т. 4.2.4. 6, 4.2.4. 7, 4.2.4. 8, 4.2.4. 9 и 4.2.5. 1, следва да бъде считан от датата на публикуването на допълнението към Специалния раздел на МИЦЧ БР, упоменат по-горе.

В случай че Бюрото счете, че наименованието на администрацията не следва да бъде включено в списъка на администрациите, считащи се за засегнати, то информира тази администрация.

4.2.3. 3 Администрацията, предлагаща ново или изменено назначение, посредством прилагането на процедурата, съдържаща се в т. 4.2.4 по-долу, трябва да потърси съгласието на администрациите, от които то не е било получено (вижте също така т. 4.2.2. 7) и които са изброени в публикацията, описана в т. 4.2.2. 6 или в т. 4.2.3. 2 в зависимост от случая.

4.2.3. 4 Ако е било получено съгласието на всички администрации и наименованието на нито една от администрациите не е изключено по т. 4.2.2. 7 и наименованието на нито една от администрациите не е включено по т. 4.2.3. 2, се прилага процедурата, съдържаща се в т. 4.2.5. 3.

4.2.4 Търсене на съгласието на считащите се за засегнати администрации, чието съгласие все още не е получено 4.2.4. 1 Специалният раздел на МИЦЧ БР, описан в т. 4.2.2. 6 б) или в т. 4.2.3. 2 в зависимост от случая, представлява официално искане за координация, насочено към тези администрации, чието съгласие все още не е получено.

4.2.4. 2 Когато търси съгласието на друга администрация, администрацията, която предлага новото или измененото назначение, би могла също така да съобщи допълнителна информация, свързана с предложени критерии, които следва да бъдат използвани, както и други подробности, свързани с данни за релефа, конкретни условия на разпространение на радиовълните и т.н.

4.2.4. 3 При получаването на Специалния раздел на МИЦЧ БР, описан в т. 4.2.2. 6 б) или в т. 4.2.3. 2 в зависимост от случая, всяка от изброените в него администрации определя влиянието на предлаганото ново или изменено назначение върху своята радиоразпръсквателна служба, вземайки под внимание, доколкото това е възможно, допълнителната информация, описана в т. 4.2.4. 2.

4.2.4. 4 Администрацията, чието съгласие трябва да бъде получено, може да се обърне към Бюрото с молба за съдействие посредством предоставяне на допълнителна информация, която да позволи на администрацията да оцени въздействията, възникващи от предлаганото ново или изменено назначение, използвайки метода, описан в Раздел I на Приложение 4. Бюрото изпраща тази информация възможно най-бързо.

4.2.4. 5 Администрацията, чието съгласие се търси, може директно или чрез Бюрото да изпрати своите коментари на администрацията, която предлага новото или измененото назначение. При всички случаи Бюрото трябва да бъде информирано за тези коментари.

4.2.4. 6 Администрацията, която не може да се съгласи с предлаганото ново или изменено назначение, в рамките на 75 дни от датата на публикуването на МИЦЧ БР, описан в т. 4.2.2. 6 б) или в т. 4.2.3. 2 в зависимост от случая, съобщава за своето решение с аргументи, свързани с нейната радиоразпръсквателна служба.

4.2.4. 7 50 дни след датата на публикуването на МИЦЧ БР, описан в т. 4.2.2. 6 б) или в т. 4.2.3. 2 в зависимост от случая, Бюрото се обръща с молба към всяка от администрациите, която все още не е съобщила за решението си по дадения въпрос, да го направи. При изтичане на общия период от 75 дни след датата на публикуването на МИЦЧ БР Бюрото незабавно информира администрацията, предлагаща новото или измененото назначение за това, че то е изпратило гореспоменатите запитвания и й представя наименованията на администрациите, които са съобщили за своето съгласие, и наименованията на администрациите, които не са отговорили.

4.2.4. 8 В случай че дадена администрация не е отговорила в рамките на този 75-дневен срок, се счита, че тази администрация не е съгласна с предлаганото ново или изменено назначение освен в случаите, когато се прилагат разпоредбите от т. 4.2.4. 9 и 4.1.4. 10.

4.2.4. 9 След приключването на 75-дневния срок администрацията, предлагаща новото или измененото назначение, би могла да помоли Бюрото за съдействие посредством изпращането на напомняне на администрацията, която не е отговорила, с молба последната да вземе решение. Тази молба по никакъв начин не трябва да удължава 24-месечния период, посочен в т. 4.2.5. 1.

4.2.4. 10 В случай че на Бюрото не бъде съобщено за решението в рамките на 40 дни след датата на изпращане на напомнянето по т. 4.2.4. 9, се счита, че администрацията, която не е съобщила за своето решение, е съгласна с предлаганото ново или изменено назначение.

4.2.4. 11 Ако в края на периодите, посочени в т. 4.2.4. 8 или т. 4.2.4. 10 по-горе, несъгласието продължава, Бюрото прави проучване, което може да бъде поискано както от администрацията, предлагаща новото или измененото назначение, така и от администрациите, чието съгласие се търси; в рамките на 40 дни Бюрото ги информира за резултатите на това проучване и дава такива препоръки, каквито може да предложи за разрешаването на този проблем.

4.2.4. 12 Администрацията би могла до прилагането на процедурите, предвидени в т. 4.2, или във всеки етап от прилагането на описаната в нея процедура да помоли Бюрото за съдействие без каквото и да било последствие за прилагането на горепосочените периоди.

4.2.4. 13 Ако търсейки съгласие, администрацията внесе изменения в първоначалното си предложение, тя е длъжна отново да приложи разпоредбите на т. 4.2.

4. 2.5 Приключване на процедурата по координация 4.2.5. 1 Когато администрацията получи съгласието на всички онези администрации, наименованията на които са публикувани в МИЦЧ БР, описан в т. 4.2.2. 6 б) или в т. 4.2.3. 2 в зависимост от случая, тя съобщава на Бюрото окончателно съгласуваните характеристики на назначението заедно с наименованията на администрациите, с които е било постигнато съгласие. В случай че предлагащата новото или измененото назначение администрация не информира Бюрото в рамките на 24 месеца от изтичането на 75-дневния срок, посочен в т. 4.2.4. 6 - 4.2.4. 9, предлаганото изменение става невалидно.

4.2.5. 2 В случай че горепосочените окончателно съгласувани характеристики водят до появата на нови засегнати администрации, то предлагащата новото или измененото назначение администрация отново прилага разпоредбите на т. 4.2 по отношение на тези нови администрации.

4.2.5. 3 При получаването на пълната информация, посочена в т. 4.2.5. 1, в рамките на 30 дни Бюрото публикува в Специалния раздел на МИЦЧ БР характеристиките на назначението заедно с наименованията на администрациите, които са се съгласили с предлаганото ново или изменено назначение, и включва новото или измененото назначение в Списъка.

4.2.5. 4 Предложеното ново или изменено назначение става невалидно, ако не бъде обявено в съответствие с Член 5 в рамките на 12 месеца от момента на излизането на публикацията, посочена в т. 4.2.5. 3.

4.2.5. 5 Съгласието на засегнатата(тите) администрация(и) може да бъде получено също така и в съответствие с този Член за определен период от време. В края на този период, след като информира за това администрацията, Бюрото изключва съответното назначение от Списъка и/или от МГРЧ в зависимост от случая.

4.2.6 Актуализация на Списъка

Бюрото поддържа в актуализирано състояние оригиналния екземпляр на Списъка, като отчита всички модификации, допълнения и заличавания, извършени съгласно процедурата на този Член, и периодично го публикува.

Член 5

Нотификация на честотните назначения

5.1 Нотификация на честотните назначения на радиоразпръсквателни станции 5.1.1 Когато администрацията предлага да въведе в действие назначение на радиоразпръсквателна станция, тя в съответствие с разпоредбите на Член 11 на Радиорегламента съобщава на Бюрото характеристиките на това назначение, както е определено в Приложение 3 към това споразумение.

5.1.2 При проверката в Бюрото на назначението за съответствието му с т. 11.34 на Радиорегламента, т.е. съответствието с Плановете и свързаните с тях разпоредби, констатацията е благоприятна, ако: a) назначението се съдържа в Плановете7 и към него няма никакви забележки по отношение на назначения в Аналоговия план, съществуващи назначения на други наземни радиослужби на първична основа или записи в Цифровия план и условията на Раздел II на Приложение 4 са спазени; или б) назначението се съдържа в Цифровия план и към него има забележки по отношение на: - назначения в Аналоговия план или съществуващи назначения на други наземни радиослужби на първична основа и са получени всички необходими съгласия и условията на Раздел II на Приложение 4 са спазени; и/или

7 Тази разпоредба не следва да се прилага по отношение на Аналоговия план след изтичане на Преходния период.

- записи в Цифровия план и нотифициращата администрация заявява, че всички условия, свързани със забележката, са напълно спазени, спазени са и условията на Раздел II на Приложение 4; или в) за назначение, произтичащо от териториално-честотно разпределение в Цифровия план, което не съдържа забележки по отношение на назначения в Аналоговия план, съществуващи назначения на други наземни радиослужби на първична основа или записи в Цифровия план и условията на Раздел II на Приложение 4 са спазени; или г) за назначение, произтичащо от териториално-честотно разпределение в Цифровия план, което съдържа забележки по отношение на: - назначения в Аналоговия план или съществуващи назначения на други наземни радиослужби на първична основа, получени са всички необходими съгласия и условията на Раздел II на Приложение 4 са спазени; и/или

- записи в Цифровия план и нотифициращата администрация заявява, че всички условия, свързани със забележката, са напълно спазени, спазени са и условията на Раздел II на Приложение 4; или д) за използването на запис в Цифровия план с различни характеристики в рамките на системите DVB-Т или Т-DAB, условията, определени в Раздел II на Приложение 4, са спазени.

5.1.3 Цифровият запис в Плана може също така да бъде нотифициран с характеристики, различни от тези, които се съдържат в Плана за предаване в радиоразпръсквателната служба или в други наземни радиослужби на първична основа, работещи в съответствие с Радиорегламента, при условие че върховата плътност на мощността във всеки 4 kHz от гореспоменатите нотифицирани назначения не превишава спектралната плътност на мощността в същите 4 kHz на цифровия запис в Плана. Такова използване не претендира за по-висока защита от тази, предоставена на гореспоменатия цифров запис.

5.1.4 Ако проверката по т. 5.1.2 и в определените случаи в т. 5.1.3 води до благоприятен резултат, даденото назначение се вписва в МГРЧ. В отношенията между Участниците в Споразумението всички честотни радиоразпръсквателни назначения, вписани в МГРЧ и съответстващи на това споразумение, се разглеждат като назначения с еднакъв статус, независимо от датата на постъпване в Бюрото на искането за такива честотни назначения или от датата на въвеждането им в действие.

5.1.5 Ако проверката по т. 5.1.2 и в т. 5.1.3 в зависимост от случая води до неблагоприятен резултат, искането се връща на заявилата го администрация с основанията за съответното заключение.

5.1.6 Ако администрацията отново представи искане и повторното разглеждане, проведено от Бюрото, в съответствие с т. 5.1.2 и в т. 5.1.3 в зависимост от случая води до благоприятен резултат, назначението се вписва в МГРЧ.

5.1.7 Ако повторната проверка по т. 5.1.2 доведе до неблагоприятен резултат, назначението се вписва с благоприятно заключение по т. 11.31 и с неблагоприятно заключение по т. 11.34 заедно с наименованието(ята) на администрацията(ите), с която(които) несъгласието продължава с индикацията, че по отношение на тази(тези) администрация(администрации) вписаното назначение се използва, при условие че не създава неприемливи електромагнитни смущения на която и да е станция, работеща в съответствие с това споразумение и свързаните с него Планове, и не претендира за защита от тях.

5.1.8 Искането за повторно представяне трябва също така да съдържа подписан ангажимент от заявяващата го администрация в уверение на това, че използването на назначението, представено за вписване в МГРЧ по т. 5.1.7, не трябва да създава неприемливи електромагнитни смущения и не изисква защита от която и да било станция на администрацията, с която несъгласието продължава, работеща в съответствие с това споразумение и свързаните с него Планове и вписана в МГРЧ с благоприятно заключение по т. 11.31 и 11.34.

5.1.9 Ако при използването на това назначение се създават неприемливи електромагнитни смущения на някое от назначенията на администрацията, с която несъгласието продължава, работещо в съответствие с това споразумение и свързаните с него Планове и вписано в МГРЧ с благоприятно заключение по т. 11.31 и 11.34, администрацията, причиняваща тези смущения, при получаването на уведомление за това незабавно трябва да отстрани тези смущения.

5.2 Нотификация на честотни назначения на други наземни радиослужби на първична основа 5.2.1 Когато администрацията предлага да въведе в действие назначение на други наземни радиослужби на първична основа, тя съобщава на Бюрото за назначението в съответствие с разпоредбите на Член 11 на Радиорегламента.

5.2.2 При проверката Бюрото в съответствие с това споразумение и свързаните с него Планове разглежда съобщението от гледна точка на успешното прилагане на процедурата, цитирана в Раздел 4.2 на това споразумение.

5.2.3 Ако проверката, упомената в т. 5.2.2, води до благоприятен резултат, даденото назначение се вписва в МГРЧ. В противен случай съобщението се връща на нотифициращата администрация с основанията за съответното заключение.

5.2.4 Ако администрацията отново представи искане и повторното разглеждане, провеждано от Бюрото в съответствие с т. 5.2.2 по-горе, доведе до благоприятен резултат, назначението се вписва в МГРЧ по съответния начин.

5.2.5 Ако повторната проверка по т. 5.2.2 доведе до неблагоприятен резултат, назначението се вписва с благоприятно заключение по т. 11.31 и с неблагоприятно заключение по т. 11.34 заедно с наименованието(ята) на администрацията(ите), с която(които) несъгласието продължава с индикацията, че по отношение на тази(тези) администрация(ии) вписаното назначение се използва, при условие че няма да създава неприемливи електромагнитни смущения на която и да е станция, работеща в съответствие с това споразумение и свързаните с него Планове, и няма да претендира за защита от тях.

5.2.6 Искането за повторно представяне трябва също така да съдържа подписан ангажимент от заявяващата го администрация в уверение на това, че използването на назначението, представено за вписване в МГРЧ по т. 5.2.5, не трябва да създава неприемливи електромагнитни смущения и не изисква защита от която и да било станция на администрацията, с която несъгласието продължава, работеща в съответствие с това споразумение и свързаните с него Планове и вписана в МГРЧ с благоприятно заключение по т. 11.31 и 11.34.

5.2.7 Ако при използването на това назначение се създават неприемливи електромагнитни смущения на някое от назначенията на администрацията, с която несъгласието продължава, работещо в съответствие с това споразумение и свързаните с него Планове и вписано в МГРЧ с благоприятно заключение по т. 11.31 и 11.34, администрацията, причиняваща тези неприемливи електромагнитни смущения, при получаването на уведомление за това незабавно трябва да отстранява тези смущения.

Член 6

Разрешаване на спорове

6.1 Ако след прилагането на процедурата, описана в горните членове, заинтересованите администрации не са успели да постигнат съгласие, те могат да прибегнат към процедурата, описана в Член 56 на Конституцията. Те могат също така да се съгласят да приложат допълнителен протокол за задължително разрешаване на споровете на основание на Конституцията на МСД, Конвенцията на МСД и административните регламенти.

Член 7

Присъединяване към споразумението

7.1 Всяка една държава - членка на Съюза в Зоната на планиране, която не е подписала споразумението, може по всяко време да внесе документ за присъединяване при Генералния секретар, който незабавно информира останалите държави - членки на Съюза. Присъединяването към споразумението трябва да се осъществява без резерви и трябва да се прилага към Плановете във вида, който те имат в момента на присъединяването.

7.2 Присъединяването към споразумението влиза в сила от датата на получаване на документа за присъединяване от Генералния секретар.

Член 8

Обхват на споразумението

8.1 Това споразумение задължава Участниците в споразумението в отношенията помежду им, но не задължава тези Участници в отношенията им с неучастващи в споразумението членове.

8.2 Ако един от Участниците в споразумението внесе резерви по отношение на прилагането на някоя от разпоредбите на споразумението, останалите Участници в споразумението са свободни да не вземат под внимание тези резерви в отношенията си с Участника, който е направил такива резерви.

Член 9

Утвърждаване на споразумението

9.1 Държавите - членки на Съюза, подписали споразумението, възможно най-бързо уведомяват за утвърждаването на споразумението Генералния секретар, който незабавно информира останалите държави - членки на Съюза.

Член 10

Денонсиране на споразумението

10.1 Всеки Участник в споразумението може по всяко време да денонсира споразумението, като изпрати уведомление на Генералния секретар, който информира останалите държави - членки на Съюза.

10.2 Денонсирането влиза в сила една година след датата на получаването от Главния секретар на уведомлението за денонсиране.

10.3 От деня на влизането в сила на денонсирането Бюрото изключва от Плановете назначенията и/или териториално-честотните разпределения, вписани от името на държавата членка, която е денонсирала споразумението.

Член 11

Преразглеждане на споразумението

11.1 Споразумението може да бъде преразгледано само от компетентната регионална конференция по радиосъобщения, която се свиква съгласно формулираната в Конституцията и Конвенцията процедура и на която се канят всички държави - членки на Съюза, в Зоната на планиране.

Член 12

Влизане в сила, срок на действие и временно прилагане на споразумението

12.1 Това споразумение влиза в сила на 17 юни 2007 г. 0001 UTC.

12.2 Разпоредбите на това споразумение се прилагат временно от 17 юни 2006 г. 0001 UTC.

12.3 Считано от цитираната в т. 12.2 по-горе дата, радиоразпръсквателните станции, опериращи с радиочестотни назначения, които не са вписани в Плановете или които не съответстват на това споразумение и свързаните с него Планове (виж т. 5.1.2 на Член 5), могат да продължат да се експлоатират, при условие че няма да създават неприемливи електромагнитни смущения на никое от назначенията, които са в съгласие с това споразумение и свързаните с него Планове, и не претендират за защита от тях.

12.4 Това споразумение остава в сила до неговото преразглеждане в съответствие с Член 11 на това споразумение.

12.5 Преходният период започва от 17 юни 2006 г. 0001 UTC. По време на Преходния период назначенията в Аналоговия план (както са посочени в т. 3.1.2 на Член 3) са защитени.

12.6 Преходният период приключва на 17 юни 2015 г. 0001 UTC. Но за държавите, изброени в бележка под чертата8 , в честотна лента 174 - 230 MHz9 Преходният период приключва на 17 юни 2020 г. 0001 UTC. След приключването на прилагания за всяка държава Преходен период съответните вписвания в Аналоговия план се анулират от Бюрото, а

- разпоредбите на т.4.1 на Член 4, отнасящи се до изменението на Аналоговия план; и

- забележките по отношение на аналоговите назначения повече не се прилагат към аналоговите назначения в съответните държави.

12.7 След приключване на цитирания по-горе Преходен период Бюрото преразглежда статуса на назначенията, които са фигурирали в Аналоговия план и са били регистрирани в МГРЧ, и предлага на администрациите да анулират съответните вписвания в МГРЧ.

12.8 След приемането от Бюрото на решение по т.12.7 администрациите могат да се обърнат към Бюрото с искане да анулира съответните назначения или да продължава да ги експлоатира, при условие че тези аналогови назначения: a) се съдържат в Плана и вече са влезли в действие; и б) не създават неприемливи електромагнитни смущения на никое от назначенията, които са в съгласие с това споразумение и свързаните с него Планове, и не претендират за защита от тях.

12.9 Бюрото по съответния ред актуализира МГРЧ.

В потвърждение на което, делегатите от държавите - членки на Международния съюз по далекосъобщенията от Зоната на планиране, изброени по-долу, подписаха от името на съответните си компетентни органи един екземпляр на тези Заключителни актове. В случай на възникване на разногласия преимущество има френският текст. Настоящият екземпляр остава на съхранение в архивите на Съюза. Генералният секретар изпраща на всяка държава - членка на Международния съюз по далекосъобщенията от Зоната на планиране, едно заверено копие на оригинала.

Съставено в Женева, 16 юни 2006 г.

8 Списък на държавите: Алжир (Народна демокра- тична република), Буркина-Фасо, Камерун (република), Конго (република), Кот-д’Ивоар (република), Египет (Арабска република), Габонска република, Гана, Гвинея (република), Иран (ислямска република), Йордания (Хашемитско кралство), Мали (република), Мароко (кралство), Мавритания (ислямска република), Нигерия (федеративна република), Сирийска арабска република, Судан (република), Чад (република), Република Того, Тунис, Йемен (република). За следните администрации, които не бяха представени на RRC-06, а именно: Бенин (република), Централно-африканска република, Еритрея, Етиопия (република), Гвинея-Бисау (република), Екваториална Гвинея (република), Либерия (република), Мадагаскар (република), Нигер (република), Демократична република Конго, Сан-Томе и Принсипе (демократична република), Сиера Леоне и Сомалийска демократична република, датата на приключване на преходния период за диапазона VHF (174 - 230 MHz) е 17 юни 2020 г. 0001 UTC, освен ако някоя от гореизброените администрации не съобщи на Бюрото в 90-дневен срок след приключването на RRC-06, че за дата на приключване тя избира 17 юни 2015 г. 0001 UTC.

9 170 - 230 MHz за Мароко.

Приложение 1 към Регионалното споразумение (извадка, отнасяща се до Република България)

(виж приложенията в PDF-а на броя)