Постановление № 32 от 16 февруари 2012 г. за изменение и допълнение на Наредбата за елементите на възнаграждението и за доходите, върху които се правят осигурителни вноски, приета с Постановление № 263 на Министерския съвет от 1999 г.

ПОСТАНОВЛЕНИЕ № 32 ОТ 16 ФЕВРУАРИ 2012 Г. за изменение и допълнение на Наредбата за елементите на възнаграждението и за доходите, върху които се правят осигурителни вноски, приета с Постановление № 263 на Министерския съвет от 1999 г. (обн., ДВ, бр. 6 от 2000 г.; изм. и доп., бр. 83 от 2000 г., бр. 36 от 2001 г., бр. 19 от 2002 г., бр. 10 от 2003 г., бр. 21 от 2004 г., бр. 1 и 81 от 2006 г., бр. 1 и 15 от 2007 г., бр. 20 от 2008 г., бр. 12, 16, 67 и 84 от 2009 г., бр. 2 от 2010 г. и бр. 14 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В ал. 7: а) в изречение първо думите „начисленото, но неизплатено или неначислено“ се заличават и думите „минималния месечен осигурителен доход за съответната професия по основната икономическа дейност на осигурителя“ се заменят с „минималната месечна работна заплата за страната“; б) изречение второ се изменя така: „Когато лицето не е работило през целия месец, осигурителните вноски се внасят върху не по-малко от минималната месечна работна заплата, определена пропорционално на отработените дни и дните по чл. 40, ал. 5 от Кодекса за социално осигуряване през месеца.“

2. В ал. 8 се правят следните изменения и допълнения: а) точка 1 се изменя така: „1. дневните пари при командировка до двукратния им размер, определен в нормативен акт, пътните и квартирните пари при командировка или заместващите ги възнаграждения, включително тези по § 3 от допълнителните разпоредби на Постановление № 133 на Министерския съвет от 1993 г. за приемане на Наредба за допълнителните и други трудови възнаграждения (обн., ДВ, бр. 67 от 1993 г.; изм. и доп., бр. 1 от 1994 г. и бр. 25 от 1999 г.) и изплатените пътни и квартирни пари за сметка на възложителя на лица, работещи без трудови правоотношения;“ б) в т. 7 думите „чл. 232, ал. 2 и ал. 3“ се заменят с „чл. 232, ал. 2“; в) в т. 8 думите „и чл. 294“ се заменят с „чл. 294 и паричните средства по чл. 226з“, а думите „и отличия“ се заличават; г) в т. 9 думата „обезщетенията“ се заменя с „възнагражденията по чл. 234, ал. 3 и обезщетенията“ и думите „чл. 212, ал. 5“ се заменят с „чл. 212, ал. 6“; д) в т. 10 след думата „предметни“ се добавя „и парични“; е) в т. 11 думата „обезщетенията“ се заменя с „възнагражденията по чл. 231 и обезщетенията“; ж) в т. 12 думата „обезщетенията“ се заменя с „възнагражденията по чл. 99, ал. 4 и обезщетенията“; з) създава се нова т. 13: „13. сумите и доволствията по чл. 23, ал. 1 – 7, компенсационните суми по чл. 25 от Закона за изпълнение на наказанията и задържането под стража;“ и) създава се т. 14: „14. стойността на представителното облекло по чл. 28, предметните и паричните награди по чл. 29 от Закона за Сметната палата;“ к) досегашната т. 13 става т. 15. § 2. В чл. 1а, ал. 2 след думите „осигурителните вноски се внасят върху“ се добавя „не по-малко от“. § 3. В чл. 3 се правят следните изменения и допълнения: 1. В ал. 1, изречение второ думите „чл. 4, ал. 1, т. 7, 8 и 9“ се заменят с „чл. 4, ал. 1, т. 7 и 8“ и думите „чл. 1, ал. 2 – 7“ се заменят с „чл. 1, ал. 2 – 6“.

2. В ал. 3 се правят следните изменения: а) точка 1 се изменя така: „1. за едноличните търговци, упражняващи трудова дейност; регистрираните земеделски производители и тютюнопроизводители, произвеждащи преработена растителна и/или животинска продукция, чийто облагаем доход се формира по реда на чл. 26, ал. 1 от Закона за данъците върху доходите на физическите лица – облагаемият доход по чл. 26, ал. 1 от Закона за данъците върху доходите на физическите лица, без да се намалява с размера на задължителните и доброволните осигурителни вноски, размерът на пренесената данъчна загуба по реда на Закона за корпоративното подоходно облагане и премии/вноски по договори за застраховки „Живот“ и застраховки „Живот“, ако са свързани с инвестиционен фонд; при определяне на годишния осигурителен доход не се включват сумите, получени под формата на държавни помощи, субсидии и друго подпомагане от Европейския фонд за гарантиране на земеделието, Европейския земеделски фонд за развитие на селските райони и от държавния бюджет;“ б) точка 3 се изменя така: „3. за самоосигуряващите се лица, регистрирани като упражняващи свободна професия или занаятчийска дейност; регистрираните земеделски производители и тютюнопроизводители, произвеждащи преработена растителна и/или животинска продукция, на които облагаемият доход се определя по реда на чл. 29 от Закона за данъците върху доходите на физическите лица – облагаемият доход по чл. 29 от Закона за данъците върху доходите на физическите лица, получен от упражняване на трудовата дейност; при определяне на годишния осигурителен доход не се включват сумите, получени под формата на държавни помощи, субсидии и друго подпомагане от Европейския фонд за гарантиране на земеделието, Европейския земеделски фонд за развитие на селските райони и от държавния бюджет;“.

3. В ал. 6 думите „годишния осигурителен доход“ се заменят с „месечния осигурителен доход за съответната година“. § 4. Създава се чл. 4а: „Чл. 4а. За периодите по чл. 9, ал. 3, т. 1 и 2 от Кодекса за социално осигуряване лицето представя пред осигурителя/работодателя декларация за месечния размер на осигурителния доход, върху който е било осигурявано, или декларира обстоятелството, че не е било осигурявано.“ § 5. В § 2 от преходните и заключителните разпоредби думите „до 31 декември 2011 г.“ се заменят с „до 31 декември 2012 г.“.

Заключителна разпоредба § 6. Постановлението влиза в сила от 1 януари 2012 г. с изключение на § 1, т. 2, буква „а“, която влиза в сила от 1 март 2012 г.

Министър-председател: Бойко Борисов

Главен секретар на Министерския съвет: Росен Желязков