Административният съд – Русе, на основание чл. 188 АПК във връзка чл. 181, ал. 1 и 2 АПК съобщава, че е постъпил протест от прокурор при ОП – Русе, срещу Наредбата за определяне и администриране на местни такси и цени на услуги на територията на община Сливо поле, приета на основание чл. 21, ал. 1, т. 7 ЗМДТ с Решение № 484 по протокол № 39 от 5.03.2003 г. на ОбС – гр. Сливо поле, само в частта й на разпоредбата на чл. 36, т. 23 за определяне на местни такси за разрешение за прокопаване и преминаване от раздел ІV „Такси за технически услуги“. Претендира се обявяване нищожност на оспорената разпоредба. По оспорването е образувано адм. дело № 146/2016 г. по описа на Административния съд – Русе, VІІІ състав, насрочено за 29.06.2016 г. от 10,45 ч. Оспорваща страна по делото е: прокурор от ОП – Русе, с адрес: Русе, ул. Александровска 57.