Административният съд – Разград, на основание чл. 188 във връзка с чл. 181, ал. 1 и 2 от АПК съобщава, че е постъпил протест от прокурор в Окръжната прокуратура – Разград, с искане да бъдат отменени разпоредбите на чл. 20, ал. 1, чл. 28, ал. 2 и 3, чл. 37, ал. 5 в частта „режийни разноски в размер на 2 %“, чл. 47, ал. 3 в частта относно „безсрочно“, чл. 77, ал. 5, чл. 78, ал. 1, т. 6, чл. 92, ал. 5 и чл. 95, ал. 2, т. 5, буква „е“ в частта относно „документи, удостоверяващи липсата на задължения към общината и държавата“ от Наредба № 27 за реда за придобиване, управление и разпореждане с общинско имущество на Община Исперих, издадена на основание чл. 8, ал. 2 от Закона за общинската собственост, приета с Решение № 503 по протокол № 57 от 30.04.2015 г. на Общинския съвет – гр. Исперих, изменена и допълнена с Решение № 60 от 30.07.2015 г. и Решение № 138 от 19.05.2016 г., по който е образувано адм. д. № 43/2018 г. по описа на Административния съд – Разград, насрочено за 24.04.2018 г. от 11 ч. Всеки, който има правен интерес, може да се присъедини към оспорването или да встъпи като страна до началото на устните състезания при всяко положение на делото съгласно чл. 189, ал. 2 от АПК.