Решение във връзка с разискванията по питането на народния представител Донка Михайлова към министъра на труда и социалната политика Емилия Масларова относно Националния план по заетост

РЕШЕНИЕ във връзка с разискванията по питането на народния представител Донка Михайлова към министъра на труда и социалната политика Емилия Масларова относно Националния план по заетост

Народното събрание на основание чл. 90, ал. 2 от Конституцията на Република България и чл. 87, ал. 1 от Правилника за организацията и дейността на Народното събрание РЕШИ: 1. Одобрява мерките и програмите в Националния план за действие по заетостта за 2008 г.

2. Задължава Министерството на труда и социалната политика и Агенцията по заетостта да работят за подобряване на качествените параметри по заетостта, ефективната използваемост на наетите по програми за заетост и последователното прилагане на принципите на Лисабонската стратегия.

Решението е прието от 40-то Народно събрание на 28 февруари 2008 г. и е подпечатано с официалния печат на Народното събрание.

За председател на Народното събрание: Любен Корнезов