Постановление № 54 от 2 март 2012 г. за изменение и допълнение на Правилника за устройството, дейността и структурата на медицинския институт на Министерството на вътрешните работи, приет с Постановление № 210 на Министерския съвет от 2011 г.

ПОСТАНОВЛЕНИЕ № 54 ОТ 2 МАРТ 2012 Г. за изменение и допълнение на Правилника за устройството, дейността и структурата на Медицинския институт на Министерството на вътрешните работи, приет с Постановление № 210 на Министерския съвет от 2011 г. (ДВ, бр. 57 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В приложение № 2 към чл. 11, ал. 5: 1. В част I: а) точка 15 се изменя така: „15. Отделение по гинекология с III ниво на компетентност в съответствие с утвърдения медицински стандарт по акушерство и гинекология“; б) създава се т. 19: „19. Отделение по физиотерапия и рехабилитация с III ниво на компетентност в съответствие с утвърдения медицински стандарт по физикална и рехабилитационна медицина.“

2. В част II т. 2 се отменя. § 2. В приложение № 6 към чл. 15, ал. 2 в т. 2 накрая се добавя „с II ниво на компетентност в съответствие с утвърдения медицински стандарт по физикална и рехабилитационна медицина“.

Заключителна разпоредба § 3. Постановлението влиза в сила от деня на обнародването му в „Държавен вестник“.

За министър-председател: Цветан Цветанов

Главен секретар на Министерския съвет: Росен Желязков