Постановление № 5 от 13 януари 2005 г. за изменение и допълнение на Устройствения правилник на Националното управление по горите, приет с Постановление № 167 на Министерския съвет от 2000 г.

ПОСТАНОВЛЕНИЕ № 5 ОТ 13 ЯНУАРИ 2005 Г. за изменение и допълнение на Устройствения правилник на Националното управление по горите, приет с Постановление № 167 на Министерския съвет от 2000 г. (обн., ДВ, бр. 69 от 2000 г.; изм. и доп., бр. 88 и 99 от 2001 г. и бр. 48 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3, ал. 3 думата “поделенията” се заменя със “специализираните териториални звена”. § 2. В чл. 5, ал. 1 се правят следните изменения и допълнения: 1. В т. 12 думите “другите поделения” се заменят със “специализираните териториални звена”.

2. Създава се т. 18: “18. определя структурата на НУГ, създава отдели и сектори в дирекциите.” § 3. В чл. 7 се правят следните изменения: 1. В ал. 1 думите “други поделения” се заменят със “специализирани териториални звена”.

2. В ал. 2 числото “9034” се заменя със “7734”. § 4. В чл. 9, ал. 1 думите “за срок 5 години” се заличават. § 5. В чл. 13 се създават т. 33, 34 и 35: “33. организира маркетинга, както и търговията и реализацията на дървесина от горите - държавна собственост; 34. контролира дейността на структурите на НУГ, свързана с маркетинга, търговията и реализацията на дървесина; 35. организира и координира дейността по изпълнението на национални стратегии и планове за действие, произтичащи от международни конвенции, които са част от вътрешното право на страната, както и от проекти в областта на горите и опазването на горските екосистеми и биологичното разнообразие в тях.” § 6. В чл. 14 се създава т. 28: “28. подпомага изпълнението на контролните функции на началника на НУГ при провеждането на държавната политика в областта на горското и ловното стопанство.” § 7. Член 19 се изменя така: “Чл. 19. Стойността на паричната или предметната награда, с която се награждава държавен служител в администрацията на НУГ, не може да надвишава размера на основната заплата на държавния служител.” § 8. Приложението към чл. 7, ал. 3 се изменя така: “Приложение към чл. 7, ал. 3

Численост на персонала в Националното управление по горите и в неговите структури и специализирани териториални звена - 7734 щатни бройки

Началник 1

Заместник-началник 1

Главен секретар 1

Служител по сигурността наинформацията 1

Финансов контрольор 1

Обща администрация 37 в т. ч.: дирекция “Административно-правнои информационно обслужване” 37

Специализирана администрация 78 в т. ч.: дирекция “Горско стопанство” 40 дирекция “Икономическа политика, охрана и ловно стопанство” 38 общо за Националното управление по горите 120

Структури и специализиранитериториални звена на Националното управление по горите 7614”

Заключителни разпоредби § 9. В приложение № 2 към чл. 4, ал. 2 на Постановление № 203 на Министерския съвет от 1999 г. за приемане на Устройствен правилник на Министерството на земеделието и горите и за преобразуване и закриване на административни структури към министъра на земеделието и горите (обн., ДВ, бр. 105 от 1999 г.; изм. и доп., бр. 107 от 2000 г., бр. 44 и 88 от 2001 г., бр. 39 от 2002 г., бр. 1 и 4 от 2003 г.; попр., бр. 8 от 2003 г.; изм. и доп., бр. 25 и 79 от 2003 г.) се правят следните изменения: 1. В т. 1 числото “9034” се заменя със “7734”.

2. В т. 3 числото “521” се заменя с “541”.

3. В т. 4 числото “78” се заменя с “84”. § 10. В Устройствения правилник на Министерството на земеделието и горите, приет с Постановление № 203 на Министерския съвет от 1999 г. (обн., ДВ, бр. 105 от 1999 г.; изм. и доп., бр. 107 от 2000 г., бр. 44 и 88 от 2001 г., бр. 39 от 2002 г., бр. 1 и 4 от 2003 г.; попр., бр. 8 от 2003 г.; изм. и доп., бр. 25, 79 и 111 от 2003 г.), се правят следните изменения: 1. В чл. 18, ал. 2 числото “2367” се заменя с “2641”.

2. В приложението към чл. 18, ал. 3 се правят следните изменения: а) в наименованието на приложението числото “2367” се заменя с “2641”; б) на ред “Специализирана администрация” числото “2254” се заменя с “2528”; в) на ред “Главна дирекция “Структурна политика” числото “1861” се заменя с “2135”. § 11. Постановлението влиза в сила от деня на обнародването му в “Държавен вестник” с изключение на § 3, т. 2, § 8 и § 9, т. 1, които влизат в сила от 1 юли 2004 г.

Министър-председател: Симеон Сакскобургготски

Главен секретар на Министерския съвет:Севдалин Мавров