Върховният административен съд на основание чл. 181, ал. 1 и 2 във връзка с чл. 188 от Административнопроцесуалния кодекс съобщава, че е постъпило оспорване от „Рамарис“ – ООД, „Лактен“ – ООД, „Ю Е С – Комерс“ – ООД, „Хаддад милк“ – ЕООД, „Мандра Сарая“ – ООД, „Милк 3“ – ЕООД, и СД „Лаф – Велизаров и сие“ срещу чл. 32, чл. 33 и § 1, т. 2 от ДР на Наредбата за специфичните изисквания към млечните продукти в редакцията им съгласно Постановление № 135 на Министерски съвет от 9.07.2018 г. за изменение и допълнение на Наредбата за специфичните изисквания към млечните продукти (ДВ, бр. 58 от 2018 г.), насрочено за разглеждане в открито съдебно заседание на 28.01.2019 г. в 10,30 ч. във втора зала, по което е образувано адм. д. № 12586/2018 г. по описа на Върховния административен съд.