Постановление № 312 от 20 декември 2017 г. за одобряване на допълнителни трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия

ПОСТАНОВЛЕНИЕ № 312 ОТ 20 ДЕКЕМВРИ 2017 Г. за одобряване на допълнителни трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни трансфери за 2017 г. в общ размер 1 400 000 лв. за преодоляване на последиците от интензивните валежи на територията на област Бургас на 25 октомври 2017 г., както следва: 1. трансфер за други целеви разходи по бюджета на Община Бургас – 800 000 лв. за частично разплащане на извършените непредвидени разходи за разчистване на пътна мрежа, речни легла и дерета от наноси и за възстановяване на сгради и инфраструктурни обекти; 2. трансфер за други целеви разходи по бюджета на Община Камено – 600 000 лв. за частично разплащане на извършените непредвидени разходи за разчистване на пътна мрежа, речни легла и дерета от наноси и за възстановяване на сгради и инфраструктурни обекти.

(2) Средствата по ал. 1 да се осигурят за сметка на резерва за непредвидени и/или неотложни разходи за 2017 г. в частта за предотвратяване, овладяване и преодоляване на последиците от бедствия по чл. 1, ал. 2, раздел II, т. 5.1 от Закона за държавния бюджет на Република България за 2017 г.

Чл. 2. Министърът на финансите да извърши съответните промени по централния бюджет за 2017 г., включително по бюджетните взаимоотношения на общините с централния бюджет за 2017 г.

Заключителни разпоредби § 1. Постановлението се приема на основание чл. 43, ал. 3, чл. 55а и чл. 109, ал. 3 от Закона за публичните финанси. § 2. Изпълнението на постановлението се възлага на кметовете на съответните общини. § 3. Постановлението влиза в сила от 20 декември 2017 г.

Министър-председател: Бойко Борисов

Главен секретар на Министерския съвет: Веселин Даков