Постановление № 353 от 31 декември 2018 г. за изменение и допълнение на Постановление № 85 на Министерския съвет от 2007 г. за координация по въпросите на Европейския съюз

ПОСТАНОВЛЕНИЕ № 353 ОТ 31 ДЕКЕМВРИ 2018 Г. за изменение и допълнение на Постановление № 85 на Министерския съвет от 2007 г. за координация по въпросите на Европейския съюз (обн., ДВ, бр. 35 от 2007 г.; изм. и доп., бр. 53 и 64 от 2008 г., бр. 34, 71, 78 и 83 от 2009 г., бр. 4, 5, 19 и 65 от 2010 г.; попр., бр. 66 от 2010 г.; изм. и доп., бр. 2 и 105 от 2011 г., бр. 68 от 2012 г., бр. 62, 65 и 80 от 2013 г., бр. 53, 76, 94 и 101 от 2014 г., бр. 6 от 2015 г., бр. 36 и 79 от 2016 г. и бр. 7, 12, 39 и 73 от 2017 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения: 1. В ал. 1, т. 7 думите „и документи, свързани с подготовката и провеждането на Българското председателство на Съвета на Европейския съюз през 2018 г.“ се заличават.

2. В ал. 2 т. 4 се отменя. § 2. Член 1а се отменя. § 3. В чл. 2 се правят следните изменения и допълнения: 1. Алинея 1 се изменя така: „(1) Заместник министър-председателят по правосъдната реформа и министър на външните работи и заместник министър-председателят по чл. 5, ал. 1, т. 2 от Устройствения правилник на Министерския съвет и на неговата администрация осигуряват провеждането на единна национална политика на Република България по въпросите, свързани с Европейския съюз.“

2. В ал. 2 се създава т. 7: „7. в качеството си на председател на Съвета по европейските въпроси: а) осъществява общия контрол по функционирането на координационния механизъм по европейските въпроси; б) координира изпълнението на задълженията, произтичащи от членството на Република България в Европейския съюз; в) координира изготвянето на проекти на планови документи, свързани с изпълнението на задълженията, произтичащи от членството на Република България в Европейския съюз; г) координира изготвянето и съгласуването на проектите на рамкови позиции по въпросите, които се разглеждат от Съвета на Европейския съюз и подготвителните му органи, както и в процеса на вземане на решения по чл. 290 и 291 от Договора за функционирането на Европейския съюз, с изключение на въпроси, отнасящи се до Общата външна политика и политика за сигурност и Общата политика за сигурност и отбрана и до политиката на развитие; д) координира изготвянето и съгласуването на проектите на позиции за заседанията на Европейския съвет и на Съвета на Европейския съюз с изключение на въпроси, отнасящи се до Общата външна политика и политика за сигурност и Общата политика за сигурност и отбрана и до политиката в областта на сътрудничеството за развитие; е) формулира и поставя пред Съвета по европейските въпроси и пред Министерския съвет конкретни проблеми, свързани с членството на Република България в Европейския съюз; ж) ръководи заседанията на Съвета по европейските въпроси; з) утвърждава вътрешни правила за дейността на Съвета по европейските въпроси.“

3. Алинея 4 се отменя. § 4. В чл. 5 се правят следните изменения: 1. В ал. 1: а) в т. 1 думите „министърът за Българското председателство на Съвета на Европейския съюз 2018“ се заменят със „заместник министър-председателят по правосъдната реформа и министър на външните работи“; б) точка 3 се изменя така: „3. членове: а) постоянният представител на Република България към Европейския съюз и неговият заместник; б) заместник-министри съобразно тяхната компетентност по европейските политики; в) началникът на политическия кабинет на министър-председателя; г) членове на политическите кабинети на заместник министър-председателите; д) директорът на дирекция „Координация по въпросите на Европейския съюз“ в администрацията на Министерския съвет; е) генералният директор на Генерална дирекция „Европейски въпроси“ на Министерството на външните работи; ж) директорът на дирекция „Политики и институции на Европейския съюз“ на Министерството на външните работи; з) ръководителят на структурното звено в администрацията, което отговаря за процесуалното представителство пред Съда на Европейския съюз; и) ръководителите на работните групи по чл. 7, ал. 2.

2. Алинея 4 се изменя така: „(4) Членовете по ал. 1 участват в работата на Съвета лично. При обективна невъзможност да участват в заседание те се представляват от определени от тях лица, за което предварително уведомяват Секретариата на Съвета по европейските въпроси.“

3. В ал. 5 думите „министъра за Българското председателство на Съвета на Европейския съюз 2018“ се заменят със „заместник министър-председателя по правосъдната реформа и министър на външните работи“. § 5. В чл. 6, ал. 1 т. 3 и 15 се отменят. § 6. В чл. 6в, изречение второ думите „от определен от председателя заместник-министър за Българското председателство на Съвета на Европейския съюз 2018 или“ се заличават. § 7. В чл. 28 т. 2 се отменя.

Заключителна разпоредба § 8. Постановлението влиза в сила от 1 януари 2019 г.

Министър-председател: Бойко Борисов

Главен секретар на Министерския съвет: Веселин Даков