Постановление № 343 от 20 декември 2012 г. за изменение на Устройствения правилник на Дирекцията за национален строителен контрол, приет с Постановление № 5 на Министерския съвет от 2010 г.

ПОСТАНОВЛЕНИЕ № 343 ОТ 20 ДЕКЕМВРИ 2012 Г. за изменение на Устройствения правилник на Дирекцията за национален строителен контрол, приет с Постановление № 5 на Министерския съвет от 2010 г. (обн., ДВ, бр. 7 от 2010 г.; изм. и доп., бр. 3, 83 и 97 от 2011 г. и бр. 22 и 58 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 4 ал. 2 се изменя така: „(2) Дирекцията за национален строителен контрол упражнява контрол по законосъобразността на изпълнението и ползването на строежите от първа, втора и трета категория, осъществява контрол по законосъобразността на издадените строителни книжа за всички категории строежи, както и на действията на общинските администрации и на участниците в инвестиционния процес за спазването на разпоредбите по устройство на територията за всички категории строежи.“ § 2. В чл. 6, ал. 1 се правят следните изменения: 1. Основният текст се изменя така: „(1) Началникът на ДНСК провежда държавната политика в областта на националния строителен контрол, като:“.

2. В т. 1: а) основният текст се изменя така: „1. за строежите от първа, втора и трета категория:“; б) буква „а“ се изменя така: „а) спира незаконни строежи по смисъла на чл. 225, ал. 2 ЗУТ, части от тях, както и отделни строителни и монтажни работи;“ в) в буква „б“ запетаята, думите „извършвани с нарушения“ и запетаята след тях се заменят със „с нарушения по чл. 224 ЗУТ“; г) буква „и“ се изменя така: „и) издава удостоверения или откази за вписване в регистъра на консултанти за извършване оценяване съответствието на инвестиционните проекти и/или за упражняване на строителен надзор, спира или прекратява регистрацията, както и действието на издадени от министъра на регионалното развитие и благоустройството лицензи;“. § 3. В чл. 16 се правят следните изменения: 1. В ал. 2 думите „изготвянето на становища до министъра на регионалното развитие и благоустройството по издаване и отнемане на лицензи“ се заменят с „издаване на удостоверения или откази за вписване в регистъра“, а думите „чл. 166, ал. 2 ЗУТ“ се заменят с „чл. 166, ал. 1, т. 1 ЗУТ и при изпълнение на неговите правомощия за спиране или прекратяване на регистрацията, както и на действието на издадени от министъра на регионалното развитие и благоустройството лицензи“.

2. В ал. 3 думите „Министерството на регионалното развитие и благоустройството“ се заменят с „началника на ДНСК“, а думите „и отнетите лицензи“ се заменят с „удостоверения“.

Заключителни разпоредби § 4. В чл. 29, ал. 4, изречение 2 от Устройствения правилник на Министерството на регионалното развитие и благоустройството, приет с Постановление № 271 на Министерския съвет от 2009 г. (обн., ДВ, бр. 94 от 2009 г.; изм. и доп., бр. 74 и 102 от 2010 г., бр. 16, 52, 83 и 97 от 2011 г. и бр. 22, 42, 58, 87 и 94 от 2012 г.), думите „от двама заместник главни директори“ се заменят с „от един заместник главен директор“. § 5. Отменя се Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор, приета с Постановление № 247 от 2003 г. на Министерския съвет (обн., ДВ, бр. 99 от 2003 г.; изм. и доп., бр. 96 от 2005 г., бр. 40 от 2006 г., бр. 46 от 2007 г., бр. 53 от 2008 г., бр. 45 от 2009 г., бр. 5 от 2010 г., бр. 7 и 104 от 2011 г. и бр. 68 от 2012 г.). § 6. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков