Решение № 4737-НС от 5 май 2017 г. относно обявяване на Миглена Дойкова Александрова за народен представител в Двадесет и трети изборен район – София, в 44-то Народно събрание

РЕШЕНИЕ № 4737-НС от 5 май 2017 г. относно обявяване на Миглена Дойкова Александрова за народен представител в Двадесет и трети изборен район – София, в 44-то Народно събрание

С писмо вх. № НС-02-55 от 04.05.2017 г. на ЦИК е получено Решение на Народното събрание от 4 май 2017 г., с което на основание чл. 84, т. 6 и чл. 108 от Конституцията на Република България народният представител Валери Симеонов Симеонов от Двадесет и трети изборен район – София, издигнат от коалиция „ОБЕДИНЕНИ ПАТРИОТИ – НФСБ, АТАКА и ВМРО“, е избран за заместник министър-председател по икономическата и демографска политика на Република България.

Съгласно чл. 68, ал. 2 от Конституцията на Република България народен представител, избран за министър, прекъсва пълномощията си за времето, през което е министър, като се замества по съответния ред.

Предвид горното и на основание чл. 57, ал. 1, т. 1, чл. 302, ал. 2 от Изборния кодекс във връзка с чл. 68, ал. 2 от Конституцията на Република България Централната избирателна комисия РЕШИ: Обявява за народен представител от Двадесет и трети изборен район – София, Миглена Дойкова Александрова, под № 2 от листата на коалиция „ОБЕДИНЕНИ ПАТРИОТИ – НФСБ, АТАКА и ВМРО“, за времето, през което Валери Симеонов Симеонов изпълнява функциите на заместник министър-председател на Република България.

Решението да се обнародва в „Държавен вестник“.

Председател: Ивилина Алексиева

За секретар: Румен Цачев