Постановление № 56 от 6 март 2013 г. за изменение на нормативни актове на Министерския съвет

ПОСТАНОВЛЕНИЕ № 56 ОТ 6 МАРТ 2013 Г. за изменение на нормативни актове на

Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Наредбата за безопасната експлоатация и техническия надзор на повдигателни съоръжения, приета с Постановление № 199 на Министерския съвет от 2010 г. (обн., ДВ, бр. 73 от 2010 г.; изм. и доп., бр. 103 от 2012 г.), се правят следните изменения: 1. В чл. 98 ал. 3 се изменя така: „(3) Органите за технически надзор извършват експертиза на проектите по ал. 1, заверяват проектите или отказват да ги заверят и писмено уведомяват за това заявителя в следния срок: 1. 14 дни – за проектите на обекти, в които функционират до 2 повдигателни съоръжения; 2. 21 дни – за проектите на обекти, в които функционират от 3 до 5 повдигателни съоръжения; 3. 28 дни – за проектите на обекти, в които функционират над 5 повдигателни съоръжения.“

2. В чл. 99, ал. 1 думите „и в срока по чл. 98, ал. 3 и 4“ се заменят с „на чл. 98, ал. 3 и 4 в срок 14 дни“. § 2. В Наредбата за устройството, безопасната експлоатация и техническия надзор на съоръжения под налягане, приета с Постановление № 164 на Министерския съвет от 2008 г. (обн., ДВ, бр. 64 от 2008 г.; изм. и доп., бр. 5 от 2010 г., бр. 7 и 99 от 2011 г. и бр. 103 от 2012 г.), се правят следните изменения: 1. В чл. 254 ал. 4 се изменя така: „(4) Органите за технически надзор извършват експертиза на проектите по ал. 1, заверяват проектите или отказват да ги заверят и писмено уведомяват за това заявителя в следния срок: 1. 30 дни – за проект на енергиен или отоплителен котел в ТЕЦ; 2. 14 дни – за проектите на обектите, в които функционират до две съоръжения под налягане; 3. 21 дни – за проектите на обектите, в които функционират от 3 до 5 съоръжения под налягане; 4. 28 дни – за проектите на обектите, в които функционират повече от 5 съоръжения под налягане.“

2. В чл. 255, ал. 2 думите „и в срока по чл. 254, ал. 4 и 5“ се заменят с „на чл. 254, ал. 4 и 5 в срок 14 дни“.

3. В чл. 256, ал. 1 думите „и в срока по чл. 254, ал. 4 и 5“ се заменят с „на чл. 254, ал. 4 и 5 в срок 14 дни“. § 3. В чл. 94, ал. 3 от Наредбата за устройството и безопасната експлоатация на нефтопроводи и нефтопродуктопроводи, приета с Постановление № 312 на Министерския съвет от 2004 г. (обн., ДВ, бр. 104 от 2004 г.; изм. и доп., бр. 78 от 2005 г., бр. 40 и 93 от 2006 г., бр. 46 от 2007 г., бр. 79 от 2008 г., бр. 32, 45 и 93 от 2009 г., бр. 5 от 2010 г., бр. 7 от 2011 г. и бр. 103 от 2012 г.), думите „15 работни“ се заменят с „14“. § 4. В чл. 279, ал. 2 от Наредбата за устройството, експлоатацията и техническия надзор на ацетиленови уредби, приета с Постановление № 187 на Министерския съвет от 2001 г. (обн., ДВ, бр. 66 от 2001 г.; изм. и доп., бр. 115 от 2002 г., бр. 114 от 2003 г., бр. 40 и 85 от 2006 г., бр. 64 от 2008 г., бр. 32 от 2009 г. и бр. 103 от 2012 г.), числото „20“ се заменя с „14“. § 5. В чл. 186, ал. 2 от Наредбата за устройството, безопасната експлоатация и техническия надзор на газовите съоръжения и инсталации за втечнени въглеводородни газове, приета с Постановление № 243 на Министерския съвет от 2004 г. (обн., ДВ, бр. 82 от 2004 г.; изм. и доп., бр. 104 от 2004 г., бр. 32, 40 и 85 от 2006 г., бр. 64 от 2008 г., бр. 32 от 2009 г., бр. 99 от 2011 г. и бр. 103 от 2012 г.), числото „20“ се заменя с „14“. § 6. В Наредбата за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ, приета с Постановление № 171 на Министерския съвет от 2004 г. (обн., ДВ, бр. 67 от 2004 г.; изм. и доп., бр. 78 от 2005 г., бр. 32, 40 и 93 от 2006 г., бр. 46 от 2007 г., бр. 79 от 2008 г., бр. 32 от 2009 г., бр. 5 от 2010 г., бр. 7 и 99 от 2011 г. и бр. 103 от 2012 г.), се правят следните изменения: 1. В чл. 350 ал. 4 се изменя така: „(4) Органите за технически надзор извършват експертиза на проектите по ал. 1, заверяват проектите или отказват да ги заверят и писмено уведомяват за това заявителя в следния срок: 1. 14 дни – за проектите на обектите, в които функционират до 2 газови съоръжения, инсталации или уреди за природен газ, за проекта на всеки промишлен газопровод, за проекта на всеки участък на разпределителен газопровод с дължина до 5 км и за проекта на всеки участък на преносен газопровод с дължина до 10 км; 2. 21 дни – за проектите на компресорните станции и на обектите, в които функционират от 3 до 6 газови съоръжения, инсталации или уреди за природен газ; 3. 28 дни – за проектите на обектите, в които функционират повече от 6 газови съоръжения, инсталации и уреди за природен газ.“

2. В чл. 351, ал. 2 думите „и в срока по чл. 350, ал. 4 и 5“ се заменят с „на чл. 350, ал. 4 и 5 в срок 14 дни“.

3. В чл. 352, ал. 2 думите „и в срока по чл. 350, ал. 4 и 5“ се заменят с „на чл. 350, ал. 4 и 5 в срок 14 дни“.

Министър-председател: Бойко Борисов

Главен секретар на Министерския съвет: Росен Желязков